
الجزء 1
الساعه كانت بتشير للحداشر قبل نص الليل بربع ساعه يعني 11:45 مساء بالضبط كده 😇
كان جوكر 🃏 بطل قصتنا قاعد في واحده من المظلات بتاعت المحطات ...
راجي بص الوالي عشان يصل المكان الهو عايزو ..
تلفونو رنه .. عاين وشاف اسم علاء ..
اتذكر انو علاء عازمو سهرة ظاااابته .. كلها نسوان و شراب و .. و ..
الموهم ... كلها حاجات فارغه
...
طنش المكالمه و خت التلفون ف جيبو .. الشارع كان تقريبآ فاضي
الا من شويه العربات الملاكي و المواصلات العامه المعظمها ملانه ...
جوكر كان شاب ثلاثيني ...
من شكلو كده زول خطير .. وانت لو فعلآ عندك عقل نهائي م حتقرب منو حفاظآ ع حياتك طبعآ 😅😅
.......
طويل و معضل 💪
ياخ بتعرفو رومان رينز !! ؟
هو بطلنا ما زيو لكن نفسسس الطول والقوام ....
قمحي .. شعرو كتييير كده ولابس نظارة سوداء و طاقيه ..
لبسو اسود في اسود
استايل عجيب .. انا غايتو بشوفو زي الممثلين 😍
.....
جوكر عاين لي يدو ولاحظ انو فيها اثر دم ..
طوالي اتذكر العملو جبيل
يلا تعالو احكي ليكم عن شغلو ...
جوكر طبيعه شغلو الاجبار علي الكلام
يعني لو في زول عايزنو يتكلم . طوالي بنادوهو .. بمارس معاهو اقصي انواع التعذيب بدون رحمه او شفقه لغاية تتكلم
ولو قلته تعاند ...
حتموت في يدو بس والموضوع منتهي ...
....
وهو في قعدتو دي جات بت ..
طويله كده بيضاء .. لابسه النضارة بتاعت النوابغ ديك 😂
ولابسه شنطة ضهر سوداء .. البت بصراحه مزززة 😘😍
وقفت وكانت خايفه ..
بيناتهم مسافة خمسة امتار كده ..
جوكر رفع راسو عاين ليها ..
طوالي قامت صرت ليهو وشها ...😠😠😠
استغرب بس م اشتغل بيها ورجع يطبظ في التلفون .. وعلاء يشيل ويضرب ليهو ..
البت وقفت لغاية فترت والساعه عملت 12 ..
وخلاص المواصلات انقطعت ..
دموعها نزل 😢 و وحست بي ورطه .. 😥😥 وكانت خايفه خصوصي من جوكر ..
جات عربيه سوداء وقفت قدامها ..
نزل منها واحد وشغال يقول ليها : توصيله ولة اي خدمه ؟؟؟
هي : اخدمني خدمه واحده واركب عربيتك وفحط من هنا !😠😠😠
هو : ههههههه حلاتها القطامه في خشيمك الصغير دا 😘😘
سكتت خلتو و غيرت مكانها ...
الود كان معاهو صحبانو .. وكانو هم زاتو بشاغلو :.. ارح ياخ .. هو زاتو حرام نسيب واحده زيك هنا في الحته دي براها
الود جا مسك ليها يدها وعايذ يسوقها غصب
جوكر كان مراغب الاحداث .. و ولا اشتغل بالموضوع ..
بدل كده قام علي حيالو و مشي !
البت كفتت الولد وقالت ليهو : فك لي يدي
وهو كان بضحك !
ما لقت مفر غير انها تناديو : ي اخ لو سمحته ساعدني 😰 !!!!
ولا لفت زاتو
هنا كوركت فيهو : ياخ انت اللابس طاقيه دا !
جوكر وقف و لفت عليها وقال : معاي انتي ؟
طبعآ اتغاظت منو شديد :.. لالا مع الجمبك 😠😠
عاين جمبو طبعآ ماف زول
طوالي واصل مشيهو
هي : ياخ انا معاك انت ياخ ..😭😭😭
جوكر مشي عليهم والولد واقف زي الاهبل 🤤🤤🤤
جوكر : عايذ منها شنو ؟
الولد : وانت دخلك شنو ؟ دي حبيبتي وانا حر
البت م قدرت تعبر زاتو
جوكر : دا حبيبك ؟
هي : ما حصل مرة شفتو زاتو
هنا طوالي استلمو : بتكذب ليشنو ؟ ☹
الولد بدا يعرق 😅😅 ويتمتم : ااانا م م م قصدي
كف واحد بس وربي ما حتلقي ولا سنه في خشمك عشان تاني م تكذب
الود ؛ : وقسمآ م م م حتشوفني تاني خلي اكذب ليك بس ابوس رجلك نزلني 😬😬
هنا جوكر نزلو بالراحه
الولد جرا ركب عربيتو .. وصحبانو الجوه سكتو ولا علقو زاتو من الخوف 😂 جبانين كيف
.. نفض بدلتو اللابسه و واصل مشيهو
😮 البت كانت مزهوله 😮 من الحصل
وكانت بتعاين ليهو بس
طوالي جرت بي وراهو
هي : اسمعني .. شكرآ ليك
عاين ليها وم علق
تاني واصلت : انا اسمي حنين
حنين الكتيابي
برضو ولا علق
تاني واصلت : الووو .. هنا في واحده بتكلم !☹
جوكر وقف وشكلو صبرو انتهي : في شنو 😡😡😡!!!!
مش قلتي اساعدك ؟؟ هدا ساعدتك تاني عايزه شنو !
اختيني بالله
حنين 😌 : الحمد لله قاعد يتكلم
جوكر اتغاظ 😠 منها لانو كل القالو ولا هماها
الموهم ..
واصل مشيهو ولا اشتغل بيها
كانت مبارياهو وماشه معاهو اي محل ..
جو بالسوق بتاع ام درمان
وكان يعني فيهو ناس بس معظمهم رجال
حنين طوالي مسكت في قميصو
جوكر سكت و واصل
جا باص من بصات الوالي اشر ليهو وقف
طوالي نفض منها يدو وركب
حنين م لقت غير انو تركب بي وراهو ..
وقت جا دور الدفع ادي الكمساري 20 جنيه
حنين : اعمل حساب نفرين لو سمحته 😂😂
جوكر م علق وبس سكت
حنين ركبت سماعتها وشالتها نومه .😴😴.
تفتكرو لمن جوكر يصل محطتو حيصحيها ؟؟؟
❣❣❣
في حته تانيه كان طارق سايق ..
الزمن كان متأخر الساعه عامله واحده صباحآ ...
كان جاي من الكلاكله ومتجهة علي الخرطوم ...
معاهو بتو العمرها 14 رهف شايله نينه الصغيره ‏( آمنه ‏)
رهف : لسسع ي ابوي !!!! ؟ انا نعسته ياخ 😫
طارق : قربنا اصبري بسسس
رهف : حاضر 😢
طارق : حلاته بتي 😘
طارق اتأثر كتير وحسه انو ضاغط علي بتو شديد كونها تتحمل مسؤلية زي دي وهي لسسع في سن الاربعتاشر
مرتو عفاف اتوفت 💔 وهي بتولد آمنه 😭
و من وقت ماتت البنات كانو في بيت حبوبتهم في الكلاكله .. مرت ابوها لي عفاف
لانو عفاف امها اتوفت من بدري
بسس مرت ابوها ☹☹ ربت آمنه من وقت كانت عمرها يوم لغاية وصلت 77 شهور ...
م قصرت بس قبل شهر اتصلت علي ابوهم يجي يشيل بناتو لانو م بتقدر علي الغلبه
خصوصي آمنه صغيرة وبتبكي شديد .. ودا طبيعي
لانها فاقده حنان الأم ..
😭💔
رهف اتحملت مسؤلية نينه بالرغم من عمرها
هم ساكنين في شقه في المعمورة .. كانت نينه بتقعد الصباح مع جارتهم طيبه كده اسمها سعاد 😘
والضهر لمن هووفه تجي بتمشي تجيبها ..
طارق فتر من الحاله دي عشان كده قبل يوم مشي الكلاكله لي ناس خالت عفاف عشان يتقدم لي نهي اخت عفاف المرحومه من ابوها
بالمرة تربي العيال بس امها حلفت قسسسم لا
وما كده وبس
طردتو من البيت عدييييييييل
👊👊👊😠😠
مرة شوم خلاث
هو طارق رااجل حلنقي قرررض 😘😍
عمرو 37
راسو فيهم شيبات ادتو هيبه و وقآر نهي بصراحه مكسسسرة فيهو بسس امها رافضضضه .. هي زاتها م بتحب عيالو بسس عشانو مستعده تعمل اي شي
...
طارق نعس شديد 😵
عاين لي بناتو لقاهم بشخرو 😴
وقت رفع راسو لقي نفسو داخل في زول !!!
الزول ركب لي فوق العربيه و وقع بالأتجاه التاني !!!
طارق حكه فرامل لمن البنات صحو ..
نزل وجرا يشوف هو هبب ياتو مصيبه !!!
الجزء 2
الكمساري : ي بت هووي اصحي ..
حنين اتمغت كدااا وهي بتتثائب 😵 خييير ي ابوي في شنووو مصحيني هسع ¿!!!!!
الكمساري : ههههههاي البو ي روح ابوكي البوو الياكلك ..
كمساري زرييييف 👊👊😂😂
حنين فتحت عيونها مخلوعه :😳 انا وووين !!! ؟؟
قومي ي عثل لأنو زولك المعاك نزل خذذذلك و مششي خلاك 😒😒
عشان كده صحيتك لو بتقدري تحصليهووو نحن م ناقصين بلا ..
حنين قامت سريع سريع في اللحظه الناس البص بشمتو فيها .. صرت ليهم وشها 😠😠
وشالت شنطتها ونزلت ..
حنين عاينت وم شافتو .. قالت في نفسها : هو انا كم ما غبيه .. اباريهو ليشنو !!!!!
ولفتت عشان توقف البص لقتو فحححط جبيييييل 😨
حنين : وااا مصيبتك ي حنين .. وااامصيبتك وقعدت تلطم خدودها 😱😱
عاينت لي تلفونها لقت عوشرمية مكالمه من ابوها وامها وصحباتها .
حنين :😏😏 الليييله نهااااعي م برفع .. نهاااعي بالعين
طوالي اتحركت عشان تلحق جوكر . غايتو جنس شي
الكلب بريد خناقوو 😹
لمحتو من بعييد جرت عليهو ..
اتفاجأ لمن شافا : انتي تاني 😳!!!
حنين : ☹☹ خوتك خوة لستك ضااارب .. الكمساري يطلع احسسن منك !!!!!
جوكر اتنهد تنهيده طويله وقال : استغفر الله العظيم 😣تاني صرخ في وشها : ي بت انتي نصيحه 😡😡😡😡!!!
حنين 😯 : اعصابك ي ابن العم ..
مبارياك لاني بت ! وبراي !!
الساعه هسسع عامله 2
و انا م عارفه امشي وين لأني ضعته من بيت حبوبتي
وانت الوحيد الوثقته فيهو ..
جوكر عرف كيف يتخارج من البلوة دي ..
عشان كده قررب منها : انتي ي بت
حنين خافت وصرت ليهو وشها 😠😠 هوووي
جوكر : هواء ملان مزز زيييك كده ..
حنين : اوعه تقررب مني 😥
جوكر : ماهو م بنفع ما اقرب منك لانو انتي واااو
حنين 😭😭😭😭 :
جوكر : ههههههه دموع حمام ي حمامه .. سيبي الدلع والعناد وأرح معاي فوق .. لانو بصراحه لو كنتي بت ناس ما كنتي برة بيتكم للوقت دا
حنين بكت وبكت طوالي جوكر مشي
حنين اتهانت .. ي حليلك ي حنووو .
حنين طوالي رجعت محل الظلت قعدت في حجر واتكت في العمود وقعدت تبكيي 😭😭😭
هسسع انا الطلعني من بيتنا شنو !!!!
خافت كتير .. هسع انا امشي ويين !!
مشكلتي ما بحسبها صح لمن اقرر أعمل حاجه ..
.... يلا تعالو احكي ليكم حنين قررت شنو ..
بطلة قصتنا عمرها 19 سنه
امتحنت شهاده سودانيه وعملت 85
النسبه ما بتقريها طب .. عشان كده ابوها قرر يقريها خاص في الأحفاد .. لأنها كانت قريبه منهم .. هم ساكنين العرضه . ابوها مليارديست
بسسس حنين م كانت عايذه تقرا طب .. هي رغبتها تدخل كلية الموسيقي والدراما
بتعشششق الغناء 😘
كمان صوتها حنيييين زي اسمها .
امها وابوها رفضو الفكرة تمامآ .
عشان كده قررت تأدبهم . قامت طلعت ع أساس ماشه لي صحبتها وزاقت من السواق 😂
هسسع اهلها حالتهم بالبلا وتمت ليهم الناقصه بي إنها قفلت تلفونها ..
وهي قاعده في الحجر شغاله تتلفت زي سواق الركشه 😂
سمعت صوت زول بكورك ...
شمممكله
❣❣❣❣
طارق نزل و اتخلع خلعه 😱
شاف ليهو بت واااقعه وكلها دم !!!!!!
راسها بنزف ساااي 😱
طارق : لا حولا ولا قوة الا بالله العلي العظيم ! انا هببته شنووو
رهف 😭😭😭😭 : ابووي
نينه زاتها قعدت تبكييي
الأبو راسو جاط :.. ارح ارح اركبو سريع
رهف : والبت ي ابوي 😢
طارق : هسع الأسعاف بجيها ارح اركبو سريع
رهف : لالا ي ابوي كده غلط .. انت عملته الحادث لازم تتحمل المسؤليه .
طارق عرف انو لو م رفع البت .. رهف حتفضحووو .. البت كلامها صح بس هو خاف علي بناتو
لو البت ماتت واتسجن بناتو حيتبهدلو في بيت الشمطاء ديك ..
طارق اتوكل ورفع البت .. واتحرك بيها سريع لي اقرب مستشفي ..
......
....
عملو ليها اسعافات بعد ما طلعو الأورنيك طبعآ 😤
عملو ليها صورت اشعه لقو في كسور ف الجمجمه ...
دخلوها بعد داك غرفة العمليات ..
الدكتور طلع بعد ساعتين .. قال نجحت العمليه بس ما حيطمنو الا بعد ما تصحي .
الدكتور : اهلها انتو ! ؟
رهف : لالا دي لقيناها ف الشارع ابوي دقشها
غايتو ي هووفه 😂😂
طارق : اي صح 😅
الدكتور : م معاها بطاقه هويه او جوال !!! ؟
طارق : لالا
الدكتور : امممممم طيب انا متضر اتعاون مع الشرطه يحققو معاك .. تمام ! ؟
طارق : بسس انا م ع ..
الدكتور : م عملته الحادث ؟؟ 🙁
طارق : 😅 لالا قصد ..
الدكتور قاطعو : قصدك قولو للشرطه هديك جات
دكتور معاااط خلاص 👊👊😑
فعلآ جو اتنين من العساكر
وحققو معاهو واتفقو عشان ظرفو انو يمش بس يومي يجي لغاية م تبقي كويسهو نهاااعي ممنوع يسافر برة الولايه خليهو من برة السودآن .
طارق وافق .. وقال عاوز يخش يشوفها
كانت غايبه عن الوعي ..
وياالله منها .. بالرغم من الرضوض الفي وشها ...
بس موبالغه ..
مززة ياخ
وله العجب الشعر
مؤؤؤبالغه 😘😘
البت دي حبيتها ياخ
الجزء 3
الليييله وووب !! دا صوت شنو كمان 😭😭😭😭😭😭 !!!
تاني سمعت الصوت 😥😥😥😥😥
.
الغريزه الجواها حلفت عليها قسسم انو تمشي تشوف دا منو ؟ !! ومالووو !!
ي ربي انا اسوي شنو هسع 😥😥😥😥 بس لازم امش اشوف دا منو 💔💔💔😑😑
اتسسلته شويه شويه وشفته تلاته نفرر زي السسسم بضربو ليهم في واحد 😭😭😭😭😭
بس م يكون دا الزول اب عضلات الششرير الأنقذني داك 😰😰😰😰
الموهم .. جازفته قربته منهم و
الحمد لله طلع دا م ابو عضلات الساعدني جبييل وخوفني 😭😭😭😭
💔💔💔💔 التلاته كانو بشلتو فيهو 😭😭 و كان واحد بسألو : البت وينها !!! و و ين الشنطة 😡😡😡😡😡😡!!!
رد ليهم وهو ببكي : انا م م عارف مشت وين .. خلوني الله يرضي علييكم 😫😫😫😫
بس ولاااا رحموهو .. وفضلو يشلتو فيهو 😭😭😭😭😭😭
طلعته تلفوني واتصلته ع الشرطه .. م كنت عارفه نفسي وين 😢😢😢😢 بس جازفته وصفته ليهم .
وهم بضربو فيهو قلبي أكلني 💔💔💔😣😣😣😣..
ورب الكعبه م قدرته استحمل
شلته حجر كوووبيييييير و اتقدمته شويه شويه 😥😥😥 والله من الخوف قربته اعملها تحتي 😭😭😭😭😭😭😭
اقرب واحد فنيت فيهو الحجر .. بس الحجر التقول متفق معاهم 😭😭😭 ولااا هبشو ..
واتلفتو علي 💔💔💔😭😭😭😭
حاولته أجري بس حسيت بي طعنه في رجلي 😢😢 صرخته و وقعته
هبشته رجلي لقيت فيها سائل 😢 وكانت بتوجعني واييييد 💔💔💔💔
طلع الحيوان ضربني طلقه ف رجلي !!! عديم الأنسانيه والهارت 💔💔😐😐 والضمير بتاعو اوسسسخ من ضمير الدواعشش ..😪😪😪
واحد قال : دي البت صح !
رد ليهو : لالا دي م هي .. عليكم الله خلوها 😢😢😢 م عندها زنب ¡
قلت ليهم : اي اي عليك الله ي أخ خلينا . وان شاء الله تلقي البت 😅😅😅😅
😂😂😂 كولهم ضحكو عديمين الهارت
☹☹☹☹
تاني قلته ليهو : ربنا يرضي عليك ويفتحها في وشك خلينا 😥😥
.. بس ولا إشتغل بي كلاميءالمغفل المغرور الكرور ☹☹☹👊
اسمع هوي . ☝😠 انا م عندي ليك زمن تفتح خشمك ولة يفتح الله !!! ؟؟؟؟؟ 😡😡😡😡
. والله م عارفها جرت وين ... صدقني الله يخليك 😢😢😢
واحد منهم قال : بس السيد كمال قال لو م جبنا البت م عايذ يشوف خلقتنا 😰😰
سكتو مسافه كده ‏( عقبال السكته الأبديه ياااارب (🏼🙌
طبعآ الأسم السمعتو دا م غريب علي .. طوالي سألتو : كمال منو 😟😟😟😟 !!!!
الكتيابي .. ما بتعرفيهو دا ....
وطوالي المعاهو قال : وانتي مالك ومالو ☝😠😠 !!!
وطوالي بقلب بااارد ضربني ف كتفي طلقه 😭😭😭
وربي حرام ياخ انا زوول ف النهايه م دمية رمايه !!
ابوي م حصل ضربني ويجي واحد تافه كده يضربني رصاص ☹☹☹!!!!!
الأسم القالو 😓😓 انا بعرف سيدو 😓😓 بس ي رب يطلع م هو الزول البعرفو 😭😭😭
بديت افقد الوعي وجسمي خدر وم حاسه بي شي .. اصواتهم بقت لي بعييييييده !!! 😵😵
شايفه طشاش طشاش 😴😴 انو الزول المعاي حركاتو سكنت .. 😰😰
مسكييييين 😭😭😭
وطوالي مشو ... انا بي باقي الروح الفيني تاني زحفته اتجاه شنطتي .. شلته التلفون حقي النمط م لحقته فتحتو قريبي دا 👊👊☹☹. قام شلت لي يدي الحسسسسود الماقت شحدته ربي يموت بي دقشت لوري شايل حطب دخاان ☹👊👊👊👊👊
سمعته صوت عربية شرطه .. طوالي بديت اتبسسم ...🠾񙄤
واحد قال : تمها بالله لانو ديل لو جو اكيد حتوريهم .. وهي سمعت حاجات كبيرة أكبر منها ☹☹☹..
رد ليهو : ههههاي تذكرة لي شخصين ذهاب بلا عوده 🤤🠾񙄤🤤
اهبل خلاااس بسسسس عليهو عديم الهارت 💔👊👊
فجأه الدنيا ضلمت .. وبقيت م شايفه شي ..😑😑😑 ي ربي عمييت 😰😰😰😰!!!!
ولة فقدته الوعي 💔💔💔💔!!
ولة خلاااص حكاية حنين خلصت 😥😥😥😥😥😥!!!!!
❣❣❣
طارق وهو سايق البنات كان متذكر منظر البت الدقشها ❤❤❤ وبدا يتبسم :...🤤🤤🤤 ياخ عسل والله .. التقول شارده من بنات الحووور ❤❤❤
عاين لي بناتو :... مساكين والله 😞😞😞 بهدلتهم سااي معاي ..
الأذآن الاول أذن .. زاد السرعه شويه .. نص ساعه كده و وصل العمارة ..
طارق : رهف ي بت .. قومي وصلنا ☺
رهف 😵😵 : وييين انااا .. انا نعسسانه ياخ وتعبانه خليني انوم 😴😴😴..
طارق : الزول اليسمعها يقول سايقه من الساعه 9 و كمان عامله حادث وهي هسع ف ورطه 😭😭🤤🠾񙄤🤤
قوومي ياخ سريع وصلنا البيت ☹☹☹☹!
ي داب رهف فاقت واتذكرت الحصل ليهم .. شال نينه ونزلو من العربيه ..
طارق : هو زاتو
الزمن هسع اتأخر 🙁🙁🙁 وعلبان م تنومي الساعه 6 بتكون جات .. وياهو زمنك حق المدرسه .. يعني هي هي م حتلقي ..
رهف فرررحت كتيير : 😃😃 اي اي . وحتي لو مشيت م حأفهم حاجه من الحصه .. حأقضيها نوم بسس 😇😇
طارق 😒😒😒😒😒: ااي دا العايذاهو موش !!!
رهف : لالالالا معقووله ي ابوي 😅😅😅😅😅😅
واصل مشي وهي اتنفست الصعداء
الجزء 4
فتحته عيوني وبس شوفته الغرفه بيييييييضه 🙄🙄🙄🙄🙄
ماشاء الله ي حنين دخلتي ألجنه 🤤🤤🤤🤤🤤
واا فرحتك ي حنو
😮😮😮😮 واااو موووبالغه !!
توووحفه ... هااايل واااو
😲😲😲
هو شنو الهايل؟؟ 👊👊👊👊👊👊😂😂😂😂
عاينته كدااا شوفته لي واحده أمووورة كده لابسه ابييض 😍😍
انتي الحور العييين موووش 😍😍!!
البت ضحكت كدااا 😂😂 وقالت : شكلو الغيبوبه أثرت ع عقلك 😁😁😊😊😊
ليش !!🐡😕 انا وين !🐡😳 والحصل شنو 😧😧😧!!
الممرضه : انتي هسع ف مستشفي رويال كير 😇😇😇...
كنتي في غيبوبه ...
قاطعتها : شنووو 😳😳😳
الممرضه خلتني في زهولي وطلعت ... في الفترة دي بديت اتذكر الحصصصل لي ..😑😑😑 اتذكرت كل الحصل 😓😓😓
. بعد شويه جات الممرضه معاها الدكتور وكان عاوز يطير من الفرح 😃😃😃 حنين آخيييرآ ..
اهلآ دكتور .. 😇😇
الدكتور : انا عمر .. ناديني عمر ي معجزة انتي 😘😘😘
طبعآ قريبي دا حير ام عقلي زاتو 😆😆😆
فهمني ياا عمر 😅
عمر : انتي كنتي في غيبوبه 9 شهور .. وكل الناس فقدت الأمل الا انا وامك وابوك ☝😌😌😌
طبعآ ي داب افتكرته انو انا عندي أهل : 😱😱😱.. امي وابوي وين !!
الممرضه : هسع كلمناهم جايين ف الطريق 😊😊
ممرضه بارده كييف 😂😂
. د . عمر : طبعآ انتي معجزه ي حنين .. وبما انو انا طبيبك .. لازم اكون معاك واضح 😞😞😞😞
اتفضل ي دكتور .. قول الحصل شنو !!
د . عمر : ليش انتي م متذكرة الحصل ليك 😳😳😳
طبعآ انا متذكرة بس حبيت أمثل دور فاقد الذاكرة 😑😑..😑 عشان لازم اتأكد من الكلام السمعتو قبل 99 شهور زي م بقولو 😪😪
لالا يءدكتور م متذكرة حاجه 😢😢😢..
د . عمر : معناها فقدتي الذاكرة 🤔🠾񕄔🤔 وبما انك متذكرة اهلك .. معناها فقدان ذاكرة جزئي ..
حنين : امممممم ودا شي خطير ي دكتور عمر 😥😥 ؟
د . عمر : لالا م خطير .. وانا بتابع معاك لحتي اعرف فاقده كتير ولة حبه من الذاكرة 😇😇😇
طبعآ انتي عندك اصابه في الراس ..
اتخلعته طبعآ 😱😱😱
واصل كلامو : اي .. جابوك لينا وعندك اصابه بي طلق ناري في نخاعك الشوكي 😑
طبعآ ي داب اتذكرته وقت المغفل داك شلت لي يدي ورمي التلفون منها 💔💔👊👊👊..
وفجأه الدنيا ضلمت ف وشي 😑😑😑😑😑.. عديمين الهارت والهيومنسيتي 💔💔💔👊👊👊👊
واصل د . عمر كلامو : اسمعي ي حنين .. انا خبرتك من هسه عشان اتفادي اي صدمه حتجيك لا قدر الله 😞😞😞 وانا عارف انك زوله قويه وطبعآ اول مراحل العلاج انو المريض يكون علي درايه بي حالتو الصحيه
🐽򠩂
سكته مسافه وقلت ليهو : اها الرصاصه حتطلوعها لي ؟؟؟
عمر : لالا في الوقت الراهن .. لانها حاليآ م مؤثرة عليك .. هي اخترقت المخ ومستقرة ف النخاع الشوكي .. و نحن وقت جابوك لينا اكتشفنا اصابة الرجل والكتف .. بس اصابة الراس انتبهنا ليها بعد ساعه من دخول العمليه 🐽򠩂..
وطبعآ ولا قطرة دم م طلعت من مكان الأصابه .. و لمن لاحظنا لي انو . حالتك مستقرة ما هبشناها وبس عقمنا الجرح 🙂🙂🙂 وانتي عارفه انو عملية زي دي خطر تتعمل ف السودان ..
عندك المناضله ملالا يوسفزاي .. عملو لي العمليه ف مستشفي برمنغهام تحت اشراف الملكه إليزابيث . والآن عايشه .. وانتي كمان عايشه والرصاصه جواك .. بس بما انها م مؤثرة حاليآ .. نحن م حنعمل اي عمليه حتي إشعار آخر 🙂
. سكته مسسافه .. بعدين سألتو : اها ي دكتور .. بأختصار كده انا حأموت صح ??????💔💔💔😐😐😐
د . عمر : لالالا ي بتي م تقولي كده 😐 بعدين الأعمار بيد الله ..
وانتي بس تابعي معاي واخدي ادويتك في زمنها .. واوعك تجهدي نفسك عشان الرصاصه م تتحرك .. لانو لو اتحركت حتدخلنا في مشاكل نحن في غني عنها 😐😐😐..💔💔
طبعآ بس ي داب حسيت بي خطورة الموضوع .. وبدون م احس بس بديت ابكييي 😭😭😭😭😭 وجاتني هستيريا .. الممرضه طعنتني حقنه بعدها استكنته و نومته ..
. فتحته عيوني وشفته لي خيال مرتين .. واحده قاعده وماسكه كتاب وبتقرا .. والتانيه ماسكه راسها ومدنقرة .. الرؤية اتضحت لي وديل م كانو الا امي ومرة ابوي ماما مريم 😍😍
ناديتها بسوط مجهد : اووومي 😢😢
انتبهو لي وسريع سريع جو . علي ..
امي : بتي ونور عيني انتي 😭😭
حبيبتي انتي ي حبغسساي و وجع اساي 😭😭😭
امي م تبكي انا كويسه 😥😥..
مريم : حنين ي عمري انتي 😢😢 ان الشاء الله الجاك دا كان فيني انا ي عمري انتي 😢😢😢
ماما مريم بعد الشر عليك .. انا كويسه م تخافي 😢😢😢
ابوي جا خاشي ودموعو عشرة عشرة 😭😭😭😭 ابوي الغالي .. كيف يكون الأسم داك اسمو !! ابوي قدوتي انا يستحييل يكون القاصدنو المجرمين ديلك 😭😭😭 ابوي حضني وبس بقينا نبكي .. لغاية نومته في حضنو ❤..
❣❣❣
طبعآ الأوضاع مع طارق اتظبتت شديد ..
الحصل قبل 9 شهور معاهو انو البت الدقشها ديك .. سموها رشا لغاية تتذكر اسمها .. 🠾񔴓 عشان فقدت ذأكرتها .. وطبعآ م كان عندها محل تمشي ليهو عشان كده .. مشت بيت طارق .. يعني انتو كمان ما تفهموها خطآ عيب والله 😅😅😅😂
حتشتغل معاهو بي انو تعتني بي نيينه الصغنتوته وتهتم بي امور البيت مقابل مبلغ من المال 😅😅😅
طبعآ
محترمه شديد .. وفي البيت بتحوم بي طرحه بس 😅😅
عثثل ياخ ..
وهي بتطبخ اتذكرت قبل '9 شهور لمن كانت في غيبوبه لمده خمسه يوم 😞😞😞
يوم العايذين يخرجوها من المستشفي ‏( طبعآ مستشفي رويال كير (🤤🤤🤤
شافت الزول الكان سبب هروبها ... عشان كده عرضت لي طارق انو تشتغل معاهو .. كانت محتاجه مأوي حمايه من براثن الزول داك 😐😐😐😐
اتنهدت مسافه .. واتذكرت الحادثه الهزت حياتها .. وبدون م تشعر جرحت اصبعها 😣😣😣..
ي ربي تكون مالا !!!!
انا غايتو شااكه ☹
الجزء 5
خرجوني من المستشفي 😪😪😪😪...
قعده فيها سبببببعه يوم زي السم ف القلب .. دا كلو عشان د . عمر يتأكد من إني بقيت كويسه 💔💔💔💔😭😭😭😭😭💔
طبعآ انا أعجبكم .. ولا هاميني انو ف رصاصه في راسي ..😂😂😂💔💔 بالعكسس كنت مبسسوطه وبستمتع بي كلمة معجزة دي 😂😂😂😂
يب يب بعرف .. عديمة هارت و هيومنستي ‏( انسانيه 🐽򡉄 زي م بسميها ‏(
جو اهلنا ومعارفنا والبيت م بديك الدرب .. اعمممل شنو اذا كنته سكككر العيييله وبهجتها وسرورها 🙄🐽򡉄🙄
ودفعها ‏( زي ما في كتاب الأسلاميه حق تالت 💔😂👊😂(💔
طبعآ انا وحيدة اومي وابوي 😇😇😇
ملاكهم البرئ 😍😘😍😘
بالرغم من كده ابوي صارم ☹☹☹☹ وبرفض رفض تام انو حد يعترض علي كلامو 😫😫😫 عشان كده رفض فكرة اني اقدم كلية الدراما والموسيقي في
جامعة السودان ☹☹☹ وقال الا يقدم لي جامعة الاحفاد..😭😭😭 بس يا هو قومته شردته
🙄🙄🙄🙄🙄
في صبح من الصباحات كنت بصلي 😇😇😇 الساعه كانت عامله 7 ص .. ابوي دق الباب .. قلت ليهو اتفظل 😇😇
.. بالنسبه للجامعه 😒😒 طبعآ امك راسها والف سيف م تقري ليكي كلية نسبتها كم وستين وانتي جايبه ..85
امي براها 🌚 ؟
انتي قاصده شنو ي بت هووي ☝😠 ..
ي ابوووي 😘😘 انت وانا عارفين انك انت زاتك م عايذني اقراها .. طيب م حأقرااها 😇😇
انتي جاده 🐽򠙁 ؟
يب يب جاده 😇😇😇 بث ع شرط ...😉😉 ما عايذه الأحفاد .. قدم لي طب اسنان ف الرازي ودا آخر كلام عندي ☝😌
ابوي سكت مسسافه وطلع ..
...
قومته لميت موصلايتي ونزلته تحت للشاي ... كانو اومي وابوي ‏( بنك الثواب زي م بحب اسميهو (򡀽🙄
قاعدين يتكلمو . ومن م جيت قامو سسكتو 🠾񔴓 يب يب عديمين الهارت والهيومنسيتي 😐😐 لانو انا مووتأكده %1000 انهم بنضمو فيني 😫😫😫
صباحو ماما 😘😘😘
طبعآ اومي اسمها تهاني ❤
تهاني : اهليين ي قساي و وجع أساي 😘💔
اصبحتي كيف حبيبتي ؟
كويييسه ي نبعو ..😘😘 وين ماما مريم 🙁 ؟؟
طوالي اومي لوت خشمها وقالت : في غرفتها ☹☹
طوالي عملته خلف دور ع غرفة ماما مريم .. بحب الانسانه دي ياخ 😍😍😍 لانها اكتر زوله بتفهمني ❤.. .. بالرغم من انها مرت ابوي بس احن زول واغلي زول لي 😘😘😘
احكي ليكم عنها شويه 😇😇😇😇
ماما مريم مرتو الاولي لي ابوي ❤ وقت ولدوني هي الربتني انا وبتها وداد ... بس وداد طبعآ 😣😣💔💔 مفقوده ليها سنه كاامله .. م معروف ميته ولة حيه 😭😭😭😭 ماما مريم مرة صابرة كتير .. لأنو زمان فقدت ولدها اسمو وليد 💔💔😭😭.. يعني عيالها الاتنين ماف 💔😣😣😣💔 عشان كده لمن تقعد معاها الزول بحس بأنها م طبيعيه .. اومي بتقول انها جنت 💔💔😐😐😐 بس انا شايفاها أعقل واحده ف الدنيا دي .
دقيت باب غرفتها ودخلته : حبيبتي دي صاحيه 😍😘😘
مريم : صاحيه ي عيون حبيبتك . ادخلي ي قلبي ..
طبعآ ماما مريم اكبر من امي . عمرها كم واربعين كده ❤ و محتشمه نوهائي م بتشوفو شعرها برة .. امي عمرها 37 💞💞. مرة برستيجها عالي وسيدة اعمال محترفه .. يد ابوي اليمين . كانت زمان السكرتيرة بتاعتو 💜💙💜
ابوي بنك الثواب 57 سنه راجل صعععب .. بس حنون ❤😍 بدا حياتو من الصفر والآن يمتلك أكبر مصانع الغلال واعمالو لايشق لها غبار 😍😍😍
دي أسرتي ❤💞❤
اتونست مع ماما مريم كدااا ..
لغاية م أبوي جا ناداني : حنيني 😍😍
ايون بابا 😘
تعالي برة شوفي جبته ليكي شنو 🌚🌚
قال كده و طلع
استغربته طبعآ .. بس طلعته لأنو انا في الشششمار ماف حد بفوتني ..😂😂💔💔
طلعته برة وامي كانت واقفه .. كن أشوف ليك عربيه BMW سوداء بتلممممع واقفه برة 😍😍😍😍😍...
صرخته ونططته وحضنت امي وجريت خنقته ابوي من الحضن 💔💔😂😂
ي بت هوي حأتخخخنغغغ ..😵 فكيتو وجريت ع العربيه لفيت عليها كويس وجيت جري فتحت الباب بس كان في حد جوه 💔💔💔
ابوي 😐😐!!!!!
ابوي : سواق ي روح ابوكي سواق .
بسس ي ابووي انا بقدر اسوق 💔💔😐😐😐😐
ابوي : همغوا ‏( الكلمه السودانيه البتعني لالا 👊👊😂😂😂(👊👊
بي سواق ولة هسع برجعها الشركه 😌☝
انا طبعآ لازم أقبل بالواقع 😐😐 : حاضر التشوفو
السواق نزل عشان يعرفني بي نفسو ... و و و و و
و اريتو لو م نزل 😣😣
اريتو م جابو لي عربيه 💔
م لقيت ي ابوي غير دا 😐💔💔💔
. ❣❣❣
# رشا _ تحكي 😘❤❤
ااخ قطعتو 😭😭😭😭
ختيت يدي في حنفية المطبخ وغسلته الجرح 😢😢😢.
نينه صحت وكانت بتبكي وااايد 😥😥😥😥
ي ننوش ي حووب مالك 😘😘 طوالي سكتت ..
اتعودت ع الشيل 💔💔😅😅
دا طارق قال كده ودخل : صباحك حلا ❣
اهليين صباحك نوور 💙
رهف م صحت ؟
.. لالا م صحت 😅😅.
عشان الليله م عندها مدرسه نايمه لي ☹☹:10
ضحكت وقالت ليهو : طيب صحيها عشان تجي تفطر بالمرة 😅
طيب حأمشي أصحيها 😅
طارق طلع وهي اتنفست الصعداء :😪😪.. بقي بوترني والله .. اعمل شنو ياخ .. دا الناقص كان .. ان شاء الله بس أكون حبيتو عشان اتم الفضل 😥😥😥
نينه تضحك . ساي وتجر ليها طرحتها .. وكانت بتقول : م ما ❤👼 بت ملاك بجد . واحلي شي فيها شعرها المكزبر دا 😘😘 .. نينه عمرها هسع سنه و 44 شهور .. بتمشي شويه شويه وكلامها م
مفهوم نهائي 😂😂
وبتقول لي رشا ماما 🌚🌚
❣❣
شالتها وطلعو المطبخ عشان تجهز ليهم الفطوور 😇😇😇
الباب دقه .. نادت طارق يفتحو بس شكلو م سمعها ..
ي ربي دا منو الجاي من الصباح كده 😐😐😐
صلحت طرحتها ومشت تفتح الباب ..
وقت فتحتو كان في مرة انا بقول الششر كله متجسد في هيئتها 😥💔💔
ومعاها بت امورة كده عشرينيه بس الظاهر عليها لئيمه 😒😒😒
و ولد شاب كده عشريني وكانو بعاينو لي بزهول 😳😳..😳😳😳
الله يجيب العواقب سليمه ي فله 💔
الجزء 6
flash_back
سيد كمال .. غرفة الأجتماع جاهزه 😊😊
كمال : اوك .. جاي هاك الملف دا وصليهو غرفة الأجتماعات .
السكرتيرة 😊 : تمام
طلعت السكرتيرة و كمال شال تلفونو ولحقها ..
... في غرفة الأجتماع .. كان في مدير الشركه : كمال الكتيابي
و نائبتو : تهاني خضر
و المدير التنفيذي ونائبه ..
والجهة التانيه كان مروان الباز ... صاحب أكبر شركة سيارات ف السودان أسمها ‏( الباز ‏) ‏( الباز هو لقب عائلة مروان .. والباز معناها : أسم طائر من الطيور الجارحه زي الصقر كده 😇😇😇
وكان معاهو نائبو ومديرو التنفيذي
يلا كمال بما انو مالك أكبر مصانع الغلال .. كان مروان عاوز يستسمر معاهو ويشاركو ..
كمال : دي حتكون أكبر صفقه اتعملت حتي الآن .. وأحلي حاجه انو م حصل اتعاون الدقيق مع العربات هعهههههه ريتا والباز 😘..
ريباز 😃 اسم الصفقه حيكون كده .
مروان : اسم حلو ...😊 انت عارف اجمل حاجه في دا انو حنلقي أجر .. 😊 لأنو الدقيق كلو حنصدرو سوريا .. وزي م انت عارف انو البلد فيها مشاكل حاليآ 😊
كمال : ايون صح .. انا م عارف ي مستر مروان انت حتستفيد شنو من الصفقه دي لكن ؟؟؟
مروان : اممممم صح ... اناا م حأستفيد شي مادي.. 😊 حأستفيد حسنات 💙 وزي م انت عارف انو الوالد اتوفي 😊😊 ‏) لالا أضحك عك الله 👊 ‏( .. وأفضل الصدقات الوقف 😊😊..
كمال : ربنا يجعلو من أصحاب اليمين ي رب ..
مروان : اللهم آمييين ...😊 نوقع الورق !😊 ؟؟
كمال : اووه أكيد 😃
يلا 😁
وبدو يوقعو الورق .. وظهرت ع وش مروان ابتسامه باهته😏
‏) كمال م عارف بي توقيعو دا بكون قضي ع نفسسسسسو (💔..
مروان وهو بقوم : سيد كمال .. 😊 لازم أستئذن 😊
كمال : لالا والله م بتمش .. عازمك غدا في بيتي 💙 انت زاتك م جيت شوفته بتي .
مروان : انسه حنين 💙.. كيف هي هسع 😊
💙💙💙
طبعآ مروان شخصيه انا زاتي فله دي م فاهماها .. بس دييمه مبتسم 😊😊 زول باااارد لدرجة قف ✋ تأمل 🙂
يعني عادي تقول ليهو انو حد من أهلو مات يرد ليك كده : الله يرحمو 😊
غموض ناتج عن طفوله # مشرده بس 😂
💙💙💙
كمال : حنين كويسه .. ‏( كمال م حب يتطرق في تفاصيل حالة بتو الصحيه (😊.. مروان عاداني بي بسمتو 😭 ‏(
مروان : امممممم انا م حأقدر ألبي دعوتك الليله .. بس بتمني تقبل مني هدية صغيرونه بتمني انها تنال أعجاب حنين 😊
وقول ليها عمو مروان بسلم عليك ‏( . عمو شنو ي زول هووي ! انت ثلالثيني 😍😍 اموت انا في ناس الثلاثينات (😍
كمال : هههه حلوة عمو دي .. طيب ي مستر مروان .. مع انو ماف داعي تتعب نفسك وكده ..
طبعآ دا كلو حاصل وتهاني ‏( حرم كمال المصون ‏) م شالت عيونها عن مروان ... وبتنظر ليهو بي نظرة مروان قدر يفسرها .. لأنو زول ماكر شديد .. تفتكرو دي نظرة شنو ؟؟ ‏( بري انا م عارفه ‏)
back#💙💙
# حنين _ تحكي
طبعآ وقفته مصدومه وفاتحه خشمي زي العويرة .. السواق رجع بي ذاكرتي لي ورا تسعه شهور ‏( احم 🐸 ذكروني بي حاجه بس ‏)
السواق : جلال محمد .. بس جوكر أفضل 😊
قلته في نفسي : قبل كده سألتك م رديت علي لو بتتذكر ☹ عديم الهارت والهيومنسيتي 💔💔
أهلآ فيك سيد محمد 🙂.
‏) نظرة تحدي طبعآ ‏)
جوكر : ههه جلال .. عشان كده قلت ليك جوكر أحسن 🐽򠩂
حنين : اممممم م فرقت .
جوكر : لا .. فرقت وكتير كمان 🙂
حنين اكتفت بي ابتسامه بس 🙂
لأنو شكلو لايوق وم بحب يخسر .. ولو واصلو حيطقطقو الصفايح ويطلعو الفضايح 🏻👏
كمال : دي هديه من عمك مروان زي م قال اقول ليك 😃
وكمان السواق جابو هو .. زول كلو زوق وربي 😁😁
‏) كمال دا حاسه بيهو ظريف وطيبان مووش ي جماعه !! ؟ ‏)
طبعآ م عرفته ابوي قاصد شنو .. عشان كده عاينته ليهو بأستنكار : مروان ؟؟؟
كمال : يب مروان ... مروان الباز .. وقعنا صفقة جديده حتهز الدنيا .. الموهم دي هديتو ليكي 😁 وبتمني أنك تشكريهو بي أنك تتصلي عليهو 😉😉
طبعآ اتغظت من الأسمو مروان .. لأنو م لقي حد يهديني ليهو غير القال أسمو " جوكر " دا !!!
لالا موش انت شكرتو ؟
كمال : اي
وماما ؟
كمال : ايوا
امممم طيب ماف داعي انا زاتي أشكرو 😊... وي ريت السواق يتفضل لأنو م محتاجه سواق أنا ..
كمال عاوز يتكلم قاطعتو :. ولو احتجته حأوظف سواق براي 😊
سيد محمد .. شكرآ ليك بس مستغنين عن خدماتك 😊😊..
وهي ماشه وقفتها كلماتو : جوكر .. ناديني جوكر
.. امممم م بتفرق 😄😄 لأنو أصلآ م حنتلاقي تاني ..
جوكر : اوك .. فرصه سعيده 😊
‏) زكروني محادثات الواتساب لمن الطرفين يكونو م بعرفو بعض وعندهم كبرياء ‏)
. كمال فتح خشمو قدر الترعه .. مستغرب من بتو البقت تتكلم كمان .. وقبل م تدخل قال : جوكر .. العربيه سوقها معاك .. وان شاء الله لمن تكون الأنسه عايذه تطلع حتديك جرس 😊😊 وي ريت الكلام القالتو ينتهي هنا وم يصل لي مستر مروان 😊
جوكر : اوك 😊..
‏) مروان عآداهم بالبسمه .. شكيتك لي رب الأرض (😊😊
حنين م قدرت تعلق ... جوكر ركب العربيه وشتت ‏( التقول حقتو ☹ عديم الهارت والهيومنسيتي 💔💔 ‏)
دخلته غرفتي وبديت أأف أف .. امي جات : هبيبتي 😘
صريت ليه وشي بس وم اتكلمته 😠
هههههه عثل ي ناش كلبووظتي دي 😘 حلاتك لمن تزعلي
ي نبعو خليني في حالي 😞
لييه ياخ الزعل دا كلو !
لانو ابوي صغرني قدام الحيوان الأسمو بهلوان دا 💔😣
امممممم بهلوان ولة جوكر 😗
ي نبعو م بتفررق يووخ 😭😭
تهاني عاينت كدااا وقالت ليها : اسمعي .. ابوك داخل صفقه خطيرة مع مروان دا .. مروان زول غامض و عشان كده ابوك م عايذ علاقتهم تتوتر
هه تتوتر بي سبب عربيه 😐!
تهاني : ي هبيبتي انتي م عارفه عالم الصفقات . ممكن الواحد بي سبب تافهه يلغي الصفقه ويوقع الناس في مشاكل لاغني عنها 😶
طبعآ غلبني الأقولو عشان كده قلته ليها خير 💔💔😪
❣❣❣
# رشا _ تحكي
طارق : منو الفي الباب ي رشا ؟
المرة : يرشوك طلق ي يمه ووب علي 💔💔😭
طارق : عمتي آمنه 😳 ‏( . نسيبتو طبعآ .. هسع عرفته انو نينه سموها علي الفقريه الحشريه دي 👊 عديمة الهارت والهيومنسيتي 💔💔 ‏)
آمنه : يعميك ي رب .. دا شنو الأنا شايفاهو دا ! ‏( عديمة الهارت والهيومنسيتي 💔💔
هنا سعاد جات خاشه : بسم الله .. مالك ي آمنه !
آمنه : وانتي المرة العاقله كمان ... كيف نفسكم سمحت ليكم انو واحده م معروف أصلها من فصلها تقعد تربي في عيال بتي عفاف ‏( هسسع ي داب بقت بتها ! حكم ‏)
سعاد : استهدي بالله ي آمنه ..
آمنه هاجت وعلت صوتها : لالالا يا تطلع من البيت ي نشيل العيال .. بس نهائي عيال بتي م يتربو مع الأشكال دي ... وعاينت ليها وهجمت عليها : بقي انتي ي قليلة التربيه ! كيف تعيشي مع راجل وانتي وهو م متزوجين ولا بتربطكم علاقه !!!!
طارق وسعاد فكو رشا منها .. رشا كانت مزهوله و نينه بدت تبكي ..
طارق : رشا خشي جوه ..
رشا دخلت ومعاها رهف ونينه وقفلو باب الغرفه .. وتعالو شوفو برة المشاكل .. ما تديك الدرب 🐸🏻👏🏻👏
الجزء 7
العميد قاعد مع أبوي 7 ساعات زي السسسسسم ‏( 7 ساعات دي صيغة مبالغه سمح ؟ ‏)
عشان يقنعو . اني أنزل السنه الجايه 💔
وانا مصرة انزل هسع .. نهائي م حأضيع زمن ...
فاتوني بي مراحل .... آخيرآ اقتنع ..
العميد : اوك ي سيد كمال .. بس عشان معزتك عندنا كبيرة . لكن والله انا م مسؤل عن نتايجها ..
كمال 😅😅😅😅 : لالا انت م تخاف حضرتك .. وعاين لي وهو قالب وشو : هووي ي بت .. سامعه كلامو صح 😠😠☝😠😠 ؟؟
اي اي ي ابوي م تخاف ...
حضرة العميد بوعدك احاول أحصلهم 😇😇
ابوي قال ليهو : طيب ي حضرة العميد بالنسبه للدراسه الفاتتها الفهم شنو ؟؟
العميد : حنعمل معالجه أكيد .. نحن السمستر بتاعنا سته شهور .. الجماعه ديل قربو يخلصو السمستر الأول ... حنحاول نلحقها ليهم لأنو الأمتحانات ع الأبواب 😁😁😁
امممم طيب .. وانا بتابع معاكم حضرتك 😊😊
العميد طبق يدينو قدامو وقال : اممممم طيب .. فيكي تباشري دراسة من الآن 🙏☺☺☺
بعد طلعنا ابوي قال لي : حنيني ❤
عيون حنينك بابا 😇
حلفتك انتبهي لي دراستك .. وخلي بالك من صحتك كويس ابوي ؟
حاضر 😇😇..
عثل .. يلا انا حأمش 😘..
طيب . تصل بالسلامه ... لكن ي بابا بالنسبه لي بهلوان دا الفهم شنو ؟
بهلوان !! بهلوان منو كمان ؟؟
اقصصد جوكر 😅😅 اليوم اول ليهو يوم ف الشغل وهو ولا فكر يجي
لأنو انا قلت ليهو وقت انتي تضربي ليهو انو يجي هو حيجي وقع ليك 😙😙😙 ؟
امممم سمح ي ابوي
عثل يلا جيبي فونك
ليشنو ي ابوي ؟
جيبيهو بس انتي مالك .
اديتو التلفون .. طبزو كداا ورجعو لي وقال : كتبته ليك رقمو ورسلته ليهو رساله عشان يعرف رقمك 😇😇😇
‏) شاطر ي أبوي ☹☹☹
هسع يقول انا الجاريه وراهو 😭😭😭😭😭. لي ي ابوي ياخ
انتي عويرة وعمرك م حتكبري وانا م فاضي ليك .. و حسسك عينك تجي بي مواصلات ولة أمجاد حتكتم فيك فاهمه ☝☹
طبعآ دا م وقت جدل والطلاب بدو ينتبهو لينا عشان كده مشيتو بس : حاضر ي بنكو 😒😒😒
بنكو في عينك ☹ المهم انا ماشي .. واعملي حساب لي نفسك قولي سمح ؟
سمممممح 😇😇 يلا بايات ...
بعد م ابوي مشي اتوجهت ع قاعتي ... الدكتور واقف يشرح ساااي والطلبه كلهم مالين 😴😴😴😴
الجزء 8
دقيت الباب بالراحه ...
الدكتور : اهااا كملتي النوم ؟؟؟ 🙁🙁🙁
لالالالا .. 🤗 نوم شنو كمانو . ؟؟انا ي داب نزلته ... ماهو انا قدمته من بدرري بس ما لقيت زمن نزلته والعميد قال لي انزل السنه الجايه وانا قلت ل ......
قاطعني وراسو خلاص حيطق : خلاص خلاص كفايه 😩😩 وربي م ناقص مبررات .. اتدخلي عليك الله ارحميييني 😫
رفعته كتفي مسستغربه ودخلته .. الطلبه يعاينو سااي ولا أشتغلته بيهم الشغله
😁😁😁
قاعده كده بس لاحظته في بت بتتلفت وبترجع راسها تنتبه للمحاضر ..
تاني تلتفت وتآشر لي وترجع رآسها ..
طبعآ المحاضر ملاحظ بس عمل نايم 😴😴😴
لزوم : اديتك فرصه استقليها وانتبهي .. بس البت ولاا اكتفت .. انا الوش م غريب علي .. بس حاولته انتبه للمحاضر .
كلامو م مفهوم وكلو طلاسم .. وانا راسي صدع وطشيت شبكه ...
لالا انا قديت الشبكه زاتو .. واظن حصلته الاوزون
بعد شويه البت قالت بصوت همس : ي حنو
طبعآ بيناتنا بينشين ‏( ع قول طلبة الجامعه .. يعني كنبتين هعععع ‏)
وابتسمت .. شوفته فلجتها وصرخته لا اآراديآ 😃!!!!becky😃😃😃
‏) طبعآ دي صحبتي مي ❤ بتشبهه الفنانه القصيرونه العسوله الاسمها بيكي . لانو عندها فلجه 😘 انا يمكن لي اكتر من سنه وحاجه م شفتها .. امتحنت معاي وتاني م اتلاقينا ‏) .
طبعآ الطلبه يعاينو لي ساي .. الدكتور آشر بي أصبعو ع الباب وقال بي هدوء جراح دماغ بريطاني : انتي ونيكي ميناج بره ..
قومنا براحه وانا طلعه قلت ليهو : عفوآ مننك م نيكي ميناج .. دي بيكي 🙁🙁🙁..
الدكتور 😤 : بررررة سوووورعه 👈
طلعنا بسرعه قبل م يمطرنا بي وابل غضبو ...
زفت الطين دا ☹☹☹☹☹☹
❣❣❣
# رششا تحكي
رهف حبيبه .. انسكي نينه ..
رهف شالت نينه وهي بتمسح دموعها .. لأنو برة كان أصواتهم مرتفعه وحبوبتها هايجه وبتشاكل ..
رشا الفترة القعدت فيها دي طارق اخد ليها شنطه ملابس كاامله ..
المهم .. رتبت ملابسها ف الشنطه ورهف شغاله تقول : ماما رشا .. انتي بتعملي ف شنو ؟؟؟ 😥😥😥😥💔
م تخافي حبيبه .. م حتقعدو براكم
هدي خالتك وحبوبتك م حسيبوكم .
وثتفت الشنطه وقتيآ و لبست عبايتها .. مسحت دموعها وباست رهف :.. حبيبة قلبي انتي .. م تخافي حأجيكم زيارة .. بس لازم أمشي انا .
نينه مسكتها من طرحتها و بدت تبكي ..
رشا زاتها بكت بس اتمالكت نفسها
بي جاي آمنه تشاكل : اسمع هنا .. وانا حالفه وم بصوم . عيال بتي حأسوقهم اذا كان حيقعدو مع الزفته دي
طارق : ي عمتي عليك الله أهدي .. رشا بتحب نينه ورهف زي عيالها وأكتر .. وهدا اسألي خالتي سعاد عن أخلاقها وعفتها
سعاد : اي والله ي آمنه .. والله بت زي الدواء انتي بس مات .....
قطع كلامهم صوت باب الغرفه وهو بتفتح ..
كلهم انتبهو ولقو رشا جاره شنطتها ...
رشا : اا ا انا اسفه بالجد .. عملته ليك مشاكل انت ف غني عنها
طارق قال ليها وهو مدنقر راسو و وشو غضبان واصبعو موجهو للغرفه ‏( ساعدوني واتخيلو شكلو بلييييييس 😢(😢😢
رشا ارجعي جوه لو سمحتي !
رشا : لالا انا بمشي . .. طارق انا اسفه بالجد بس كلامهم صح
ماف شي بيربطني بيك .. وكده غلط والله ..
آمنه سكتت وبس كانت بتهز ف رجولها والغضب ماليها .. اما نهي كانت بتتابع الموقف بسكات .. والولد المعاهم كذالك
وحصلت لحظة صمت قطعها صوت طارق : رشا .. تتزوجيني ؟؟؟؟
و
و ....
🙊🙊
مي شغاله ترغي وترغي وترغي ...
وم ادتني فررصه اقول حاجه .. بس تتكلم زي مكنة الطباعه .. لمن زهجته 😤😤...
قلت ليها بهدوء : ميوشتي
مي سكتت مسسافه وضحكت :.. من متين انتي هااادئه كده ي بت .. والله حكم ..
لالا حدك .. ✋😌 من يومي هادئه وكثارة
مي ضحكت كدااا .. لزوم استهتار وبتاع
قالت لي : عليييك الله خالتو تهاني الحوب كيف ؟؟ ! وعمو . كمال ..!" وخالتك مريم ألحنينه وبتها وداد المنفسنه
كلهم كيف عليك الله ؟؟؟
شلت نفس عميييق واتنفسسسسته .. وحكيت ليها كيف ناس بيتنا . وعن أحوالهم .. وقت انتهيت . مي اتنهدت بحزن وقالت : يعني وداد م لقيتوها ؟؟ طيب هي اختفت كيف فجآه كده !!! ؟
والله ي مي انا كل م أسألهم م بدوني جوآب كافي ..
مي : لالا وانتي كنتي وين وقت هي اختفت؟
كنت في المستسفي حبي
مي : مستشفي !!! ؟؟
يب مستشفي 😇😇
مي : وبتسوي شنو ف المستشفي ؟؟؟
طوالي حكيت ليها عن الحادث حقي .. بس م جبته ليها سيرة عن الرصاصه ..
مي : لا حولا ولا قوة الا بالله ! حنين !!! دا كلو حصل معاك !!!!!
يب 😇😇 شفتي صحبتك بطلة كيف ؟ هييييييع 💪
مي 😭😭😭😭 :
💔💔💔💔💔💔💔😭😭😭😭😭😭😭😭😭😭😭😭
😳😳😳😳 ي بت مالك ؟؟ امي م بكت كده يوم الحادث !!
‏) وكأنها كانت حاضرة وقت الحادث .. كأنها كانت حاضرة حالة أهلها ..💔 المفعوصه حنين ناسيه انها ليها شهر من وقت صحت من نومتها 😩 ‏)
كيف م أبكي بعد القلتي لي !!!
المجرم الضربك رصاص ي رب ينضرب بي لوووري شايل حطططب .. وتجيهو صاعقه من حيث لا يحتسب تخلي ريحتو طير طير 🏼🙌
هههههخ ي بت عيب .. حرام عليك تدعي الراجل كده ...
قلت كده وقومته من جمبها وانا بقول : يمكن عندو أطفال صغار ...💔💔😣
والتفته عليها وغمزته عيني : موش كده ي ميوشتي 💔💔😉
مي : وربي بس نفسي افهم دماغك دا فيهو شنو .
عمري كلو م شفت لي بت حنييينه زي دااا
قلت في نفسي : فيهو رصاصه ي مي (😣😣😣
تاني ابتسمته وقلت ليها : ي بت ارح عرفيني ع جامعتكم دي ... انا ضيفه هسع ي حبي 😇😇😇
مي قامت وهي متحمسسه .. اوول ارح نمشو الكافتريا .. لأنو بيكي جوعانه وااايد 😭😭😭😭😭
ضحكته وقلت ليها : مجنونه انتي ي ميوشتي .. طيب ارح ..
طلبنا كرسبي و فطاير 😋😋😋😋😋😍😍 و شلنا معاهم علبتين رآني حبيبات 😘😘😘
قعدنا ف التربيزه وبدينا ناكل ...
مي قالت وخشمها كلو آكل : ماف جامعه بتعمل كرسبي زي بتاع حمدون ‏( دا طباخ الكافتريا حقتهم طبعآ ‏)
قرفانه انتي ي ميوش .. 🤢🤢🤢 اها انتي مالك لا بتضربي تلفون ولا بتسألي ي عواليق ي زفت الطي ...
مي : اج ج ج جاااا 😳😳😳 ي بت بالراحه علي مالك !! نسيبتك ولة حماتك !!!
لا دا لا دا .. لا انتي ولا انا عندنا أخوات .. ☝😌.. بكر نفسنا وحتالة نفسنا .
مي : هععععع قولي الكلام دا عن نفسسسك ..✋😌 جابو لي اوختش صغنونه ..🙊
لالا ياخ احلفي 💔😳😳😳
مي : اقسسسم برب الأرض .. جابو لي مآب 😘😘😍😍. 😘 عمرها 5🖐 شهور هسع .. بحبها موت ياخ ..
لالا زيييتون ..😍😍 لمن أجيكم زيارة أشيلها يومين تلاته
مي : نجوم السماء أقرب ليك ي بيبي 😒😒😒
اسسستكيني ي كبدتي ..✋😌 يلا وريني صورها ..
مي مدت لي حنين التلفون .. تعالو نخلي حنين ومي ونمش نشوف جوكر بهبب ف شنو ..
💞💞💞
في غرفة خافتت الأضاءة . كاتمه للصوت .
مافي شي واضح فيها غير صوت الرصاص ..
عشرة طلقه زي السم طلعو من بندقية الكلاشنكوف الكانت في يد جو ‏( جو : اختصار لي جوكر .. عشان م تنطو لي وتسألوني جو دا منو سمح ؟؟ ‏)
وقف ضرب النار وطلع نضارتو .. و سماعات الوقاية .. ابتسسم وهو بعاين للهدف الفي الجدار .. باب الغرف اتفتح
ودخلت آخر شخصيه انا كنت متوقعاها .. تتذكرو مروآن الباز؟؟ بسس ياهو زاتوو
مروآن : كلها كم شهر وتمتلك كل مخآذن ريتا للغلال 😊..😊 ما كده وبس .. أملاك كمال الكتيابي وأسرتو كلهم حيكونو تحت تصرفك ...😊😊 هانت ي جو 😊😊
‏) لسسسه ي مروآن م خليت أبتسامتك دي ؟؟ ‏)
تلفون جو ضرب .. رده وبعد مسسافه قال : تمام
بعد قفل الخط أبتسم بمكر وقال : الأميرة عاوزه توصيله 😏😏
مروآن ابتسم وقال : م تخليها تنتظر كتير طيب 😊😊
جو رجع لبس نضارتو و واقية الأذن وهو ببتسم وجهه المسدس ناحية الهدف وطلعت الرصاصه رقم حداشر .. استغرقت في راس صورة الهدف بين حواجبو ..
كانت صورة كمال .. محاطه بالعشرة رصاصات و الرصاصه الحداشر بين حواجبو ..
خطيييير ي جو 🙊🙊🙊
❣❣❣
# رشا تحكي :
آمنه وقفت مزهوله من السمعتو وقالت : شنو !!!! تتزوج منو ي طارق انت جنيت !!!!
طارق م اشتغل بي كلام آمنه وتاني أعاد السؤال وهو بعاين لي رشا .. الكانت متفاجأه من طلب طارق ... م اتوقعت نهائي يسألها السؤال دا ..
طارق عارف انها حترفض عشان كده قال ليها وهو ماشي : رشا .. تعالي عايذك ..
طبعآ سعاد طلعت مشت شقتها .. قالت الموضوع عائلي وكده ...
آمنه كانت بتغلي غلي وقالت : يستحيل طارق يعرس البت المحتاله دي يستحييل ..
نهي : من البدايه وقت اتقدم لي رفضتي .. هسع هدا اتحملي ي امي ..
آمنه نهرتها وقالت : اسسكتي ! زفته ! اصلآ حظك نحس من يومك
نهي مدت بوزها وم اتكلمت معاها ..
هنا ي داااب الولد المعاهم اتكلم :: بصراحه كده ي امي ..
‏) Oooops طلع ولدها 򢠽)
بصراحه كده لو طارق عرس البت ... م حتلقو حاجه من ميراث عفاف ...
آمنه : انا م طالعه من البيت دا مالم طارق يعرس نهي
# منتهي
نهي قالت بسخريه : اااي ماهو هسع طلب يدي قدامك هنا 😒😒😒😒
علييكم الله كفاية اهانات وخلونا نرجع البيت بي كرامتنااا
آمنه : انتي تسسسكتي خالص !! ي نادر سكت البت بالله ..
نادر : نهي ... عشاني اسكتي .. عليييك الله 💔💔🙏
نهي سكتت وبي غضب وغيرة بقت تعاين ع باب الغرفه الفيها رشا طارق
...
💞💞💞
طارق مسك يدين رشا وعاين ف عيونا : وافقي عشان خاطر رهف ونينه ..💔💔💔😐😐😐 انتي شايفه نينه متعلقه بيكي كيف ي رشا
رشا قامت من جنبو بسرعه وهي بتتمتم : ب ب بس ا ا انت ع عارف انا م متذكرة أهلي .. ولا اي حاجه من حياتي
انا افرض ربطته بيك حياتي .. وفجأه رجعت لي الذاكرة .. يمكن أطلع مخطوبه او مرتبطه بي زول 💔..😐 وحأسيبكم ف النهايه 💔
طارق : رشا ارجوووكي .. لو الذاكرة رجعت ليك انا م عندي مشكله ترجعي لي أهلك ..
عايني .. فعلآ قعدتك معاي ف البيت حتجيب لينا شبهه وماف حد حيصدق انو انا وانتيء ماف حاجه بيناتنا .. يرضيكي انا وانتي نتحبس في قضية دعارة ؟؟‏( عافانا الله (❤
رشا هزت راسها بمعني لالا
طارق واصل : انا بوعدك ي رشا م أقرب عليك 💔..💔 وبمجرد م ذاكرتك ترجع انا طوالي حأطلقك ..💔💔
رشا سكتت مسسسسافه .. بعديها قالت ليهو : حاضر 😐💔
طارق عيونو دمعت وقال ليها : شكرآ ليييك .. ومسك يدها وطلعو ..
آمنه كانت شايله نينه وبتقول ليها : م اتذكرتيني ؟؟ انا حبوبة م اتذكرتي حبوبتك ¿¿
‏) عههعهه مسسسكينه والله م اتذكرتها ... ههععهه 😂😂😂💔💔 ‏( والبت تبكي قدرتها . نهائي م سكتت .. لكن .. من وقت جوهم رشا و طارق نينه سكتت واتملصت من حبوبتها .. وبي شويه خطوات فيها قومه وقعده .. وصلت لي رشا وهي بتقول ليها : م ما .. م ما ❤👼👼👼
‏) ملاك وربي (❤❤❤🙊
الجزء 9
طلعنا من المحاضرة حقت ال biochmistry
قلت لي ميوش :.. بعدين م تنسي رقم الأميل بتاعي .. عشان تبعتي لي المحاضرات 💙💙💙 سمح ؟
مي وهي بتعاين لي ساعتها : حاضر .. الزمن فات .. الساعه 4:34 تخيلي
تاني ابتسمت وهي بتعاين لي : حنين .. احبكج والله 😃😃
ي بت مالك بتحبكجيني فجأه كده 💔💔😳😳😳😳
💔
مي دي عوايدها .. فجأه بس تقول للزول هي بتحبو ☹☹
مي :: هههههه اي اااي طول عمرك قلبك م بستحمل اللطف .. دايمآ متعوده ع القسوة والردحي ... تشتت ناتج من طفوله مشرده 💔😂😂😂😂😂
💔💔💔
هاهاها 👊👊☹ عامله فيها ظريفه موش !!! زرافه تنطحك ي أستاذه مي
مي : اممممم وياك حنينه 😪😪😪
قلت ليها : بهلوان اتأخر ياخ .. ارح نرجع النشاط .
مي : طيب ارح . لانو عمو قاسم م جاني لي هسع انا زاتي
رجعنا اتونسنا كداااا ... تلفوني ضرب لقيتو الغبي الاسمو جو : الو .. سنه كامله حتي تجي !!!!
سكت ساااي وم رده ... عاينت لي شاشة التلفون قلت يمكن الاتصال قطع ..😅😅 بس لقيتو متصل .. تاني قلت : أطرش انت م سامع !!!
قال لي بهدوء جراح دماغ بريطاني : انا برة .. لمن حضرتك تفضي حتلقيني واقف .. وطق قفل الخط ..
شكلي بقي أسف جدآ ..
مي حست عشان كده غيرت الموضوع : الأحوال الاقتصاديه اليومين ديل كيف 😅😅
قلت ليها : بتسلم عليك ي أم فلجه 💔💔💔😒😒😒😒 يلا ارح نوصلك في طريقنا ..
مي : لالا بستني عمو قاسم انا
طبعآ انا كنت عاوزه اعذبو بالمشاوير عشان كده أصريت علي مي انو نوصلها
طلعنا برة شوفت العربيه الجابوها لي ... المفترض تكون حقتي ...☹☹☹. حقتي انا ..😒😒. حقتي انا دي !!!! 😩😩 والمغفل الكرور متحكر قدام بشرب سجاير كمانوو 😠😠..😠
وقت شافنا قام نزل ... مي طوالي مسكتني :... ي بت هوي انتي السواق ولة هو !!! دا جبتو من ويييييين دااا 💔💔💔🙀🙀🙀 !!!!!
قلت ليها ي بت مالك !!🐡😳
مي : ملاك لابس بششششر .. رومان رينز السوداني .. لالا هو صح يخلق من الشبهه 40 بس م اتوقعته أشوف رقم 40 في السودآن هنا !!!!
طبعآ مي دي أسفهوها .. بتاعت مبالغات .. ف الثانو عندنا أستاذ كده وسيم ... البت حلفت قسم انو بقرب لي هريثيك روشان الهندي داك .. هسع م عارفاها صامت التلاته يوم ولة لأ .. المهم م تشتغلو بيها
طبعآ قام رمي السجارة وعفصها وفتح لينا الباب انا ومي ..
مي قالت بصوت كلو رجفان : وااي انا النضارة كأنها خلقت له ... والسوالف يقولو للسلاحف أسرعو .. و الدقن ... احييييي انا من الدقن .. والسمار ...
انتي ي حنين الشي دا هجين صح ؟؟؟
قلت ليها وانا ضاغطة ع أسناني : كلمة واحده زياده واوريك حنين النسخه الصينينه هسسع ي بت بطلي إنبراشه 😤😤😤😤😤😤
مي : حاضر 😐😐😐😐😐
💔💔💔💔 كسرتي قلبي وطيرتي جبهتي .. لكن الديتول دا يستاهل جبهتي تطير عشانووو . 💔😍😍
قلت
ليها : مييييييي 😤😤😤😤
مي : سمح سمح قفلتو 💔💔💔🤐🤐🤐
دا كلو ونحن واقفيين ... قام قال لينا بصوتو الخشن الفيهو بححححه : تاني راجييين زول ؟؟
مي : احيييينا .. صوت رجال الدنيا كلهم جمعوهم وطلعو التركيز كبوهو ليهو 😍😍😍😍
سكته خليتها ومشيت ركبته .. جات جاريه ركبت جمبي ...
طوالي دور وقال : ع وين ؟؟
مي ورتو هي ساكنه وين .. وطوالي اتحرك ..
انا قومته كحيت : كح كح كح ... دي شنو الريحه دي اوووف !!
مي : مالك ي بت !! ريحة شنو 😳😳😳
قلت ليها : نيكوتيييييين .. نيكوتين ي ميوش .. دا التدخين السسلبي من اكعب انواع التدخين .
طبعآ عمكم فهم انا قاصده شنو .. قام فتح ملطف الجو . واتجدد هواء العربيه .. وطير لي جبهتي ..
وصلنا مي وقبل م تنزل قالت : طيب م تنزلي معاي ؟؟؟
انا الصراحه كنت عاوزه ارفض بس لمن سمعتو قال : لالا انا مسستعج .....
قبل م يتم عبارتو انا نزلته جبييييل وقفلته باب السيارة # حقتي ...
جو : ي دكتورة !!
ولااا أشتغلته بيهو الشغله .. ودخلنا بيت ناس مي ..
مي : اوقسسسسوم برب الأرض انتي شر ما خلق .. دا شنو ي بت الحقارة دي !!
ي مي الزول دا سفييهه ودا أقل شي انا أعملو معاهو 💔💔
مي : بس انتي قلتي اول يوم ليهو !! حرام عليك .
ي مي .. هو السبب ف الأنا فيهو دا ..
مي وهي بتضغط ع جرس الباب : كيف كيف ؟؟ تفسير ي عيني تفسير
قلت ليها دا م وقتو ي قلب ..
الباب اتفتح .. كانت بت باين عليها حبشيه : اهلين ماي .. همد الله ااا السلامه
‏( حاولو حاكوها م تبشتنو لي الروايه بلييييس (😭😭
مي : اهلين نجمه . دي صحبتي حنين 💙
نجمه ؛ : نورته هنين .. كيف هالك ؟
قلت ليها : زينه ☺☺
المهم .. دخلت معاها وسلمت ع أمها .. وشلته مآب الصغنونه .. عثثثثثل وربي 😍😍
اتونسنه وأكلنا وكنت عاوزه انوم لو م مي طردتني ....
طلعته لقيتو واااقف .. وأصلآ المغرب قرب .. جاتني مكالمه من ماما .. وقفته اتكلمته مسسسسافه .. وبعد قفلت مني واصلته اتكلم واصلآ م كان في حد ف الخط .. مي قلعت التلفون مني وساقتني من يدي وصلتني وقالت ليهو : معليش اعفي لي .. مسكناها جوه ..
جو : ولا يهمك 😊😊
......
وهو سايق كان ساكت ساااي ... طبعآ ركبته قدام معاهو ..
اول شي بسحب ف المناديل من علبة fine أكرفسها وارميها برة الشباك
لغاية العلبه فضت .. ولااا هبب لي ..
فتح أغاني قومته قفلتها ..
م اشتغل بي ..
لقيت خاتي جمب المناديل علبه كده .. فتحتها لقيت كوتشينه ... ي داب عرفته اسمو جوكر ليش
💔💔💔😂😂
قومته شلتها ودفقتها برة بالشباك وقلته : العربيه دي م مكب نفايات فاهم ☹☹☹☹ !!!!
م علق .. وقام زاد السسرعه و غير اتجاهو .. طبعآ قلعته عيوني قدر دااا 🐽𠑁 وشغاله أقول ليهو : نقص السرعه ! جو نقص السرعه لو سمحته
بسس الكلب ينبح والقافله تسير 😪😪
بديت أبكييي وغمضته عيوني
سمعته صوت ناس هاييييجه .. عاينت كان في زي اربعه عربات تويوتا ‏( دبل قبينه ‏) حقت مناطق عمليات ... شايله جنود بكوركو ورافعين أسلحتهم ... بس فجأه واحد بدا يطلق نار .. طوالي . .. اتذكرت الأحداث المريت بيها ومع صوت الرصاص دخلته في حاله ... وبس بديت أصرخ زي المجنونه ..
❣❣❣
# رشا تحكي
طارق : عمتي ... انا ورشا حنتزوج ع سنة الله ورسوله ❤
المرة قلعته عيونها قدر دا 🐽𠑁 وقالت : شنو !!!!!!
طارق قال بهدوء جراح دماغ بريطاني : زي م سمعتي
نهي أصلآ م اتفاجأت وبدت تصلح شنطتها ع أساس يمشو وكده ..
آمنه : لالالا والله عيال بتي م بتربيهم الكلبه الواطيه الما معروف جايه من وين دي !
☝☹☹☹☹
طارق غضب منها بس اتماسك : عمتي انا للآن محترمك لأنك قبل م تكوني مرت ابوها لي عفاف المرحومه انتي اكبر مني .. ماف داعي تطعنيها في عرضها وانتي أصلآ م بتعرفيها ..
رشا ف اللحظه دي عضت ع شفايفها ودموعها جرت ... ما عشان آمنه أهانتها وكده ولا عشان طارق دافع عنها .. عشان هي عارفه حقيقتها شنو .. داسه شنو انتي ي رشا  💔💔😥😥 !!!
آمنه : ي ولدي .. موش انت كان اتقدمته لي نهي !! ؟؟ طيب انا موافقه .. الفترة ديك انا رفضته لأنو أصلآ شوفتها عيب كونو انو بت تعرس راجل اختها المتوفيه .. بس كنت جاهله وي داب عرفته انو جائز ..
طارق صحك كدااا
وليهو حق يضحك .. هي قايلاهو ولدوهو كبير ولة شنو !!!
طارق : خلاص ي عمتي انا اخترته .. وانتي شايفه بناتي متعلقين بي رشا كيف ..❤
خليك مطمنه .. رشا حتشيلهم في عيونهااا
طبعآ آمنه م قدرت تعبر .. خنقتها العبرة .. وقالت : ي ولدي انت صغير وعادي ممكن يضحكو عليك .. طوالي عاينت لي رشا و واصلت :.. وخت عبارة العرق دساس دي
نهي : ي امي ... طارق اختار .. وانا زاتي م موافقه حتي لو وافق .. يلا ارح نمششش ..
طارق : لالالا والله تقعودو .. رشا عامله لينا شنو للفطور ؟؟
ردت ليهم بعد ابتلعت ريقها بصعوبه: عامله
عصيده بي ملاح روب ..💙
آمنه قامت وهي بتقول : بالهناء والشفاء .. وم تنسي تعزمنا العرس .. يلا ي عيال ..
بعد طلعت البيت زال منو التكهرب .. وسادت لحظة صمممت قطعها صوت طارق وهو بقول : جوووعان انا 😆...💔💔😆 ختي لينا الفطور 💙

الخمسه عربات مرو بي جمبنا وكانو بضربو رصاص .. وانا دخلته في حاله وبس بديت أصرخ وارفس .. وكل المريت بيهو قبل 9 شهور بقي بجيني . كنت شايفه الرجال ديلك بضحكو ضحكه شريرة وماسكين مسدسات و بضربوني بيها رصاص 💔💔💔😭😭😭😭.
سامعه جو كان بنادي فيني بس صوتو حسيتووو بعييييييد .. الحاله المسافه بيناتنا كلها 10 سنتمتر ..
وانا بتلوي وبضرب برجولي في العربيه ومع أصوات الطلق حسيت بي نفسي كأني في مناطق عمليات ...
فجأه جو قام حضني ❤ كنت بضربو وبرفس فيهو بس م اتخلي عني زي م حصل قبل 99 شهور .. بس قال لي : هوووس انا معاك وم حأسيبك م تخافي .. وبدا يمسح ع راسي . لغاية استكنته وهديت وهو ما زال حاضني .
بعد م المكان هدآ .. انتبهت ليهو . زحيت منو سريع واعتدلته ف جلستي .. قلت ليهو بعد مسحته دموعي : رجعني البيت لو سمحته 💔💔😐
م اتكلم وطوالي دور العربيه واتحركنا ..
طبعآ جاني صداع فظيييييييع .. انا راسي حسيت بيهو كأنو حيتفجر .. وبديت اعرق وارجف ف نفس الوقت .. ونفسي كتممممم ..
قلت ليهو : افتح التكيييف 😣😣😣
جو : التكييف مفتوح 🙁🙁🙁 خير مسخنه ؟؟
هزيت راسي بمعني ااي .. قام فتح شباك العربيه .. وانا ارجف سااي
جو : نمشو المستشفي ؟؟؟؟
لالا م ضروري .. بس وديني البيت
جو : بس م شايفه حالتك ؟؟
عاينته ليهو بأستغراب ومعالم الآلم ظاهرة ف وشي : ع اساس بتهتم يعني ؟؟ انا قبل 9 شهور وقت طلبت منك تساعدني لأني كنت بت وضايعه وبراي عملته شنو !!!!💔💔
طبعآ سكت وم رده . وانا كرهتي انو زول يطنشني .. ياخ يقتلوني ولا يطنشوني ..
شلته شنطتي فتحتها عشان اشيل حبوبي .. لقيت اللعبه طلعتها .. ما كان في مويه عشان كده قلت ليه : وقفني عند أقرب بقاله 😣😣😣
بعد مسافه وقف .. عاوزه انزل قال لي : عايزه شنو أجيبو ليك ؟؟
حمرته ليهو وم اتكلمته ونزلته ..
نزل معاي طوالي .. وقعد يقول لي أرجعي العربيه وانا حأجيب ليك . انتي عاوزه شنو بس ؟؟ .
بس مقولة : الكلب ينبح والقافله تسير . 😪😪😪😪
دخلت البقاله وشلت لي قارورة مويه وهو واقف بحمر لي ساااي .. ولا أشتغلته بيهو
شلته المويه وحاسبتو وطلعته وم عارفه انا ماشه وين .. بقيت اشوف طشاش طشاش .. لكن فجأه شوفته الأرض بتقترب
يب يب وقعته ..💔💔 بس جو لحقني ومسكني و وصلني العربيه #😐😐😐💔💔💔 حقتي
بديت ابكي تاني . م عارفه القعد يحصل لي دا من شنو !!! راسي لافي ومصدعه وم شايفه تمام
جو : حأوديك المستشفي ونتصل ع أهلك كويس ؟
انا طبعآ بكرهه المستشفيات ياخ .. لانو طولته فيها عشان كده قلت ليهو : لالالالالا بس وديني البييت 😭😭💔💔💔😭😭😭😭😭
جو : وانتي هسي بتبكي مالك !!! زول كبير يقعد يتباكي زي الشفع !! لاحظي انك بتقري ف الجامعه ما في الروضه☹☹
وقت شاكلني ونهرني طوالي ولا كضبته زدته البكا .. قام أستغفر طوالي وقال : انا الغلطان القاعد اتكلم مع الشفع ما انتي ☹☹☹☹☹☹
واااي لكن غياظ بشكل .. كيف يقول انا شافعه 😫😫😫😫
بلعته الحبوب بي الله ويامين .. قال لي كلها ربع ساعه ونصل البيت ..
عاين لي بأستغراب .. طبعآ أستغربته مالو بعاين لي .. قام دخل يدو في علبة fine لقاها فاضيه .. قال : اوووف منك .. انفك بنزف وانتي كملتي المناديل كلها ي شاطرة ي شافعه ☹☹☹☹☹☹..
ختيت يدي ف انفي وفعلآ كنت برعف ... تاني بديت ابكي .. قام ركن العربيه # حقتي
وطلع منديل قماش من جيبو ومسح لي دموعي ويديني وقال لي : أضغطي بيهو انفك وخلي راسك مرفوع .. هبش راسي ولقاهو سخن قال لي : اعملي القلتو ليك سريع ..
نفذته كلامو بدون م أتكلم .. وتاني دور العربيه # حقتي اااي # حقتي واتحركنا ..
مرت لحظات صمت طويله قطعها صوتو وهو بقول : وصلنا خلاص
نزلت بي تثاقل قام قال لي اأساعدك ؟
قلت ليهو مششششكور ... م محتاجه مساعدة حد بالذات انت .. وع فكرة
لو م بابا أصر انك انت تكون سواقي م كنت سمحت ليك تمسك # الدركسون بتاع # عربيتي
بس الله غالب ..
طبعآ قام ضحك .. اتخيلو معاي 💔💔😐😐😐😐
ضحك ؟؟؟؟
لكن كانت احلي ضحكه .. فعلآ كلام مي صح .. دا م موقعو .. الزول دا م المفترض يكون ... سواق !!! لالا شآنو أكبر من كده
بدا يجيني احساس انا طوالي قمته طردته الأحساس دا ... بس بديت أقتنع اني محظوظه بالسواق دا 😐😐😐😐😐
بعد م أستناني دخلته قام اتحرك ..
طبعآ أمي شغلتها لي وكده .. والحمد لله لقيت ابوي ماف 😪😪😪
مشيت لي ماما مريم سلمته عليها ودخلته غرفتي .. اتحمممته واتوضيت صليت المغرب والعشاء سوا ... ورقدته نوممممممته قلت يمكن الصداع يروح ..
جو كان وصل الشقه بتاعتو ... ركن العربيه # حقت _ حنين  اي حقتها .. وصتني أقول كده في المقطع اللهي م قاعده تحكيهو 💔💔💔😂😂😂 ونزل
دخل الحمام وفتح الدش .. شعرو اتفكه ونذل ليهو في كتفو ..💔💔💔💔😍😍😍😍 بقي زي رومان وقت يعرق **😍💔💔💔
خته يديهو في وشو واتذكر حنين
اتذكر وقت كانت بتبكي في حضنو .. و وقت وقعت وجرا لحقها .. و وقت رعفت كيف أهتمه بيها كأنها طفلتو الصغيرة .. عاين للمرايا القدامو وبدآ يبتسم بدون م يحس ..
لكن فجأه قال لي روحو : لالالا ي جوكر .. دي بت كمال .. اوعه ي جوكر اوعه .. و ضرب المرايا بكل قوتو لغاية الدم أتناثر ف الحمام ...
❣❣❣
# رشا تحكي
بي جاي طارق ورشا حددو انو العرس بعد اسبوعين ..
سعاد ساقت رشا معاها البيت قالت تحبسها وكده 😅😅😅😅
نينه ساقتها معاها بس رهف كانت قاعده ف البيت .. بتقيل معاهم ووقت ابوها يجي بتمشي البيت ..
الساعه كانت 11:34 دقيقه .. رشا شربت نينه الحليب ونومتها ..
كانت راقده وبتعاين ف السقف ...
قالت لي نفسها : هسع طارق لو عرف حكايتي !!! ولو عرف انا كذبته عليهو 💔💔💔 أكيد حيتهمني بالأحتيال 😢😢😢 و حيحرمني من نينه ورهف .. والله بحب البتين ديل وبقو كل حياتي 💔
لكن انا الشي المريت بيهو م عندي ذنب .. لانو حصل غصب عني 💔💔💔 انظلمته كتييير انا 😭😭😭😭😭
ي رب أنصرني ي رب
طبعآ كلكم مسطحين .. هههه م مشكله .. كل حاجه حتوضح بعد دا م تخافو ! ؟ ((
شالت طرحتها عشان تمشي تجيب مويه من المطبخ .. طبعآ سعاد عندها بت متزوجه واحده في تركيا .. وعندها ولد بقرا أظن برضو برة ..
لكن حاليآ ساكنه براها هي وراجلها عم محسن ..
مشت المطبخ وكان مضلم .. م حبت تفتح النور عشان كده مشت ف الضلام .. بس اصطدمت بي زول 💔💔
صرخت طوالي وقالت : ح ح حراااميي 😫
سعاد وعم محسن جو جارييين وفتحو ألنور .. وقالو كلهم بصوت واحد : علاء 😳😳😳😳😳!!!!

فتحت عيوني # ببطئ .. كن أشوف ليك زول بعاين لي سااااااي ..
اتخلعته وقومته سريع سريع .. لقيتو دا بنك الثواب ‏( أبوي الحوب (❤
قال : احم احم ... صحيتي ! ؟؟
قلت ليهو : لالا بس قدمته طلب استيغاظ وراجيه النتيجه 🌚🌚🌚
أبوي ☝☹☹☹☹ : ي بت هوووي احسن ليكي احترمي نفسسسسك !!!.
قلت ليهو : بهظر بهظر ي نور عيوني 😘😘😘😘😘
قال لي طيب .. امس اليوم كان كيف ؟ امك قالت لي لقيتي بت عبد الوهاب هناك ..
اي اي ي بابا .. لقيت مي 😁😁😁
قال لي كويس والله .. يلا قومي أجهزي عشان م تتأخري .. نحن مستنينك عشان نشربو الشاي سواا 😇😇😇
قلت ليهو حاضر 😇😇
بعد مشي .. لاحظته انو الصداع فاااااااات رووووح لالالالا ‏( الجيلاني الحوب (😘
مشيت اتحمممته واتسوكته واتوضيت ..
صليت الصبح وطلعته لبستي ..
الكانت عبارة عن أسكيرت أسود وبدله سودااء .. وطرحه حمراء 😍
اتمكيجته شويه ولبسته نضاراتي الحووب ونزلته
ماما قالت : عجيييييبه لكن .. البدله عامله شغل ..
ابوي قال لي اتحصنتي ي قمرنا ؟؟
ماما مريم قالت : ربنا يحفظك ي رب
كلهم قالو آمييييين .. وانا ي داب قادرة أمسك راسي عشان م يقع 😂😂😂
قعدنا شربنا الشاي .. سمعته صوت بوري لمن اتشرقته .. 🠾񘤢 قلته بي غضب : اهاااااا .. انا شافعه يعني لمن يضرب لي بوري ¡¡¡¡¡ ☝😡😡😡
قعدو يضحكو وما علقو ...
قومته وشلته شنطتي وطلعته لقيتو وااااااقف ...
لكن وااااي كن شفتوهو . عامل كييييف 😍😍😍😍
لابس بدله سوداء زي حقتي .. وبنطلون جينز ازرق
ونضارة رايبان سوداء .. وماسك شعرو لي ورا بي بانده أظنو 😍😍 ولة لستكه م عارفه المهم ماسكو ورافعو فوووق . بس م عاملو ضنب حصان .. دقنو خفييييف والسوالف عجييييبه .. اما حواجبو التقول شايلنهم ليهو 😽😽
قلت في نفسي هسع مي كن شافتو اكيد حتتصدم من المنظر 🠾񕄔
... قال احم احم ..
انتبهته اني واقفه وببحلق فيهو 😅😅😅😅😅.
احيييييينا من الأحراج 💔💔
فتح لي باب العربيه # حقتي . الورا ..
وانا م بحب أركب ورا ... ولا أشتغلته بيهو وفتحته الباب القدام .. جمبه حضرة جنابو
اتفرس مني فرسة الجن .. قفل الباب وجا ركب ..
انا ركبته سماعاتي وشغلته قرآن 😍😍 القارئ مشاري العفاسي 😍😍 سورة القصص كانت .. واستكنت وقفلت عيوني 😌😌😌😌
💙💙💙
ف البيت امي وابوي وماما مريم كانو قاعدين ...
امي طبعآ م بتريد ماما مريم 😢😢 م عارفه ليش .. الحاله مريم مرة طيبه وم بتدخل في شئونهم نهائي .. وكانت بتخاف من أبوي موووت 💔💔💔💔
بعد م طلعته هي طوالي قامت مشت غرفتها ..
تهاني : انا م عارفه ليشنو انت خالي المجنونه دي معانا ف البيت لي هسع 😤😤😤😤
كمال : لالا سؤال .. اوديها وين قولي لي ؟؟؟
تهاني 😒😒😒😒😒 : اوووف !!
ختها لي هنا ف راسي بس .. م توديها أقرب دار عجزه ..!!
كمال : ي حبيبتي م تنسي انو العيشه العايشنها دي بي سببها . . بعدين هي م كبيرة عشان اجدعها هناك
نهاني ؛ هوي ي كمال .. سببها كيف يعني !!! الشغل دا الكبرو منو قول لي !!
ي تهاني اااي معاك انو انا وانتي الكبرنا الشركه .. بس كمان م تنسي انو هي حقتها .. والورق دا اصلآ كلو مزور ..
المششكله انو وداد محل غطست م عارف 😞😞😞😞 حاسي انها تحت اي لحظه حتظهر وتبهدلنا ف المحاكم ..
معاها مستندات حتغطس حجرنا وتودينا ورا الشمس 😞😞😞😞
تهاني : ماهو كلو منك انت !! قدر م حذرتك انو البت الأسمها وداد بتدعي البراءه .. بس انت م اشتغلته بي كلامي ☹☹☹☹☹ هسي ي كمال خم وصر .. وانتظر خطر الأوذون المترقبك كل لحظه دا
كمال : يعني انتي قاصده انو انا سبب المشاكل دي !!
طيب الهدد البت منو ورسل وراها ناس عشان يقتلوها هي والغبي الساعدها داك !!!
بي السبب دا بتنا قربت تموت .. ولي هسع في خطر في حياتها .. بالسبب دا !!
تهاني : طيب بتك لمن تعرف حقيقة أهلها موقفها حيكون شنو تفتكر !!!! ؟
طبعآ اللقطة دي فاتت من دماغو نهائي
تهاني : ي كمال اقفل الموضوع دا هسع ..
وي ريت تخلي كل مشاغلك وتنتبه للصفقه الحتقوم بيها الشركه ..
كمال هزة راسو بمعني حاضر 💔💔..
انا ماشه أجهز .. نتلاقي ف الشركه 😊😊
بعد طلعت فوق .. كمال خته يدينو ف راسو وبدا يحسب كل كلمه قالتها تهاني بالحرف الواحد ...
💙💙💙
بعد مساااافه كده العربيه وقفت .. طلعته السماعات وقلت ليهو وصلنا !! ؟
اتخيلو قال لي شنو بس ☹☹☹
قال : ع اساس حضرة جنابك بتقري في الظلط .
ولاااا رديت ليهو وركبته سماعاتي وانا بستغفر ..
بعد شويه حسيت بي طرق خفيف في قزاز العربيه ..
فتحت عيوني شوفته ولد صغير كده .. عمر 14 سنه كده .. ابتسمت ليهو بس فجأه شوفته جوكر واقف جمبو م عارفه مرق متين بس أظن طار بي فوق # عربيتي
م اتوقعته الحيحصل بس اتخيلو معاي الحصصصل 💔💔😭😭😭😭💔💔
مسكو قبقبو من قميصو زي مسكت الولد الشاغلني زمان داك لو بتتذكروهو
واداهو كف 💔
انا قلبي حسيتو وقف !! فتحت باب العربيه ونزلته بسرعه لقيتو بقول ليهو : انا موش قلت ليك تزح من العربيه !!! م بتسمع الكلام ليشنو !!!
والولد يبكي ويترجا فيهو انو يخليهو .. طبعآ رمي ليهو كرتونة المناديل في الارض وحاجاتو كولها أدفقت وقروشو اتششتت ف الظلط 💔💔💔😭😭😭😭
تاني رفع يدو عاوز يكفتو بس مسكتها ليو .. واي انا حسيت بي يدي حتنقلع من قوة يدو ..💔😣😣
مرو دقايق من الصمت هو كان مبحلق فيني من جوه النضارة ..
م كنت عارفه نوع نظراتو لانو عيونو م شوفتهم بس الظاهر من ملامح وشو انو غضبان 💔💔💔
قلت ليهو بي ببرود جراح دماغ بريطاني : جوكر .. سيب الولد في حالو !!
بعد م حمر لي وحمر لي الولد
قام نفض يدو مني ورجع ركب # عربيتي ..
طبعآ الناس كانو بعاينو ساي والاستوب فتح وتاني قفل . ودا الشي الغضب جو زياده .
الولد طبعآ ببكي ساااي باعلي صوتو
قطع لي # نياط _ قلبي 💔
قلت ليهو معلييييش ...💙 حقك علي 💙
. عاين لي وم رده .. بس شال كرتونتو وبدا يلقط في حاجاتو الأتشتت في الظلط
بالله واقفين ف الظلط التقول حق أبونا 💔😹😹😹
قومته بديت اللقط معاهو .. واخت ف الكرتونه .. في حلاوة كده حقت البيضه البقولوها ديك .. الجواها فول سوداني .. كانت الحلاوة في علبه بس نص العلبه ادفق ... بديت القط في الحلاوة فاجأني صوتو و هو بقول : هوي .. النص الأدفق دا شماهو الشيطان .. خليهو 😕😕😕
قلت ليهو طوالي : طيب القروش زاتها شماها الشيطان .. خليها طيب 😜
الولد ضحك كدااا .. طبعآ قلبي ي داب أشتغل من ساعة وقف جبيل ..
قال لي : ي اختي ‏( لاحظو للتعبير .. لاحظو بس .. بالرغم من العملو سواقي الا انو بحترمني وقال لي ي اختي ... ‏)
قال ي اختي لو نحن قلنا نخلي القروش البتقع وما نشيلا م حنعيش ..
قلت ليهو صح والله .. ع العموم بعتذر من الزول الجوه دا .. دا سواقي وجبيل الصباح مرتو طردتو 💔
طبعآ كذبته عشان الود م يزعل وكده ..
قلت ليهو وانا بضحك : عاين ليهو مسكين كيف واشرته ع العربيه
جوكر جوه غلي غلية لمن بدا يحرق ..
وشايفنا انا والولد نآشر عليهو ونضحك ... لغاية ضرب لي بوري
طبعآ نسيت اني ماشه الجامعه ..💔 قلت للولد : هوي انا الليله بطردوني من المحاضرة 💔😭😭
يلا انا حأمش .. بس عايذه حلاوة بيض و مناديل
طوالي اداني المناديل والحلاوة شلتها كلها .. اديتو خمسين صمه عشان م يلقي فكه وواخليها ليهو لزوم تعويض وكده .. لانو عارفه الزي ديل م برضو انو حد يشفق عليهم ... بسبب عزة النفس
اتخيلو قال لي شنو ؟؟
❣❣❣
# رشا _ تحكي
علاء 😅😅😅😅 : اهلآ وسهلآ نورتو
طبعآ بدا يلخبط في كلامو ومحرج شديد وهو بعاين لي رشا الكانت محرجه وبتحاول تصلح طرحتها
عم محسن : نورته انت م نحن .. م ملاحظ انك انت الضيف ؟؟؟؟حمد الله ع السلامه ي ولدي
علاء : ههه 😅😅😅 اي اي صح .. الله يسلمك ابوي ..💙
وتاني عاين لي رشا عينك بالقد ** 😒😒
سعاد حضنت ولدها وهي بتقول : حمد الله ع السلامه ي ولدي وليشنو م كلمتنا انك جاي؟
في اللحظه دي نينه صحت من الكواريك وبدت تبكيييي ...
رشا جرت ليها ..
علاء قلع عيونو وم فاهم شي ..😳😳😳😳 واستغرب من صوت البكاء حق الطفله
قال في روحو :. راحت عليك .. طلعت متزوجه وبي بتها ..
والباب زاتو دقه .. عم محسن مشي لقاهو طارق ..
طارق : ي جماعه ف شنو خير !!!
عم محسن : ههههه دا علاء جا ورشا اتخلعت .. م تخاف ماف حاجه ..
طارق : حمد الله ع سلامتو .. طيب ناديها يجو ينومو ف البيت
محسن : ي ولدي استهدي بالله مافي حاجه .. امش نوم والصباح نتكلم ..
طارق م كان راضي .. بس محسن أصر انو يخليهم .. عشان كده مشي وهو مغبون .
اصلو م كان مطمن .. لانو م بحب علاء نهائي 😒😒😒
بعد ما طارق مشي كل زول رجع سريرو ..
رشا نومت نينه ..
شويه كده تلفونها ضرب .. لقتو طارق 💙
بعد اتطمن عليها قال ليها تقفل بابها كويس ومن بكرة ترجع الشقه ..
قالت ليهو نتفاهم الصباح .. وقفلت منو ونامت .. وسعاد ومحسن زاتهم نامو ..
الوحيد الما نام علاء قاعد في الضلام زي الشيطان في غرفتو .. وكان بفكر في الملاك القاعد في بيتهم دا منو .. و قصتو شنو .. ي ربي تكون مرت طارق واتشاكلو ¿¿ ؟🤔🠾񕄔🤔
تاني قام قعد ف السرير وهو بقول : متزوجه ولة عزباء .. ان شاء الله يكون عندها 1000 طفل 😏😏😏
عجبتني وخلاص ..
تاني رقد ف السرير وقال : لكن وشها م غريب علي 🠾񕄔
تاني قام وقال :
لكن ايآ كانت المزه دي
حتكون حقتي يعني حتكون حقتي 😈😈😈😈😈
# منتهي
التقول ناقصنا واحد زي # علاء _ الزفت 😒😒😒😒
..
الصباااح طارق ضرب لي رشا وقال ليها تجيي سرييييع ..
قامت لبست توبها وشالت نينه الكانت نايمه ..
اهل البيت كانو نايمين لسع م صحو عشان كده طلعت بدون م تكلمهم ..
طبعآ لقت طارق وااااقف جمب الباب وغضباااان ..
م اتكلمت معاهو بس مشت ودت نينه جوه الغرفه عشان تكمل نومتها ..
وطلعت مشت المطبخ جهزت الشاي ..
رهف جات لابسه وجاهزه .. قعدو شربو الشاي واي زول ماسك خشمو عليهو 💔?
?
بعد تمو الشاي قامت جابت لي رهف فطورها وباستها : خلي بالك من نفسك هوفتي 😘
رهف : حاضر 😇😇
طارق : يلا ارح اقدمك الترحيل عشان م تتأخري ..
بعد طلعو رشا لمت العده عشان تغسلها .
كانت عاوزه تخلص بدري بدري عشان ترجع بيت سعاد وكده ..
بس طارق كان عندو فهم تاني ..
بقلم : fulla_Ali
اللهم مثل ما أضئت الكون بنور شمس هذا اليوم أضيء قلبه بنور حبك ضيئا لا ينطفئ وارزقه رزقا دائما لا ينقطع وصحة يستخدمها في طاعتك وأحبه وحبب فيه خلقك وعبادك آميـــــــن .

قال لي كلام عمري كلو م حأنساهو ..
قال : اعتبريها هديه مني الحلاوة والمناديل 😇😇
قلت ليهو : لالالا لو م لقيت فكه خليها معاك .. و انا بشيل الباقي وقت نتلاقي مرة تانيه 😁😁😁
قال لي ي أختي انا عارف انتي عاوزه تعوضيني ع الخسرتو
قلت ليهو لالالالأ 😅😅😅 م كده ها بطل عبط
.. قال لي خلاص اقول ليك حاجه خليهم صدقه جاريه .. وبدل تدفعي لي ادعي لي انو ربنا يفتحها علي 💙 لأنو الدعوة دي أحسن لي من ألف مليار حد يتصدق لي بيها .. صدقة الدعاء احسن بكتير من صدقة المال 😇😇..
طبعآ منطقني منطق عجيب .. وراسي سخن وم عرفته أرد اقول ليهو شنو .. حكمه تطلع من ولد بالسن دا !!! والحاله أساءو ليهو ..
قلت ليهو حاضر 💙
بعد مسافه قلت ليهو بس م اتعرفنا 😃😃
قال لي انا اسمي مجاهد ..😇 بنادوني قرمه
قعدته أضحححااااك ف الأسم 😂😂😂😂😂😂😂..
قال لي : لاحظي انك بتضحكي في # لقبي و # قدامي !!!☹☹☹☹☹☹
قلت ليهو وانا ماشه : اسم مجاهد احلي ... انا حنين .. يلا نتلاقي ..
مجاهد او # قرمه .. رفع لي يدو و واصل رحلة البيع ..
جو قال وهو بعاين ف المرايا ومدور العربيه : كان تواصلو ونسة .. شويه كده وكنت حأجيب ليكم الشاي
قلت ليهو ببراءة طفل عمرو 5 سنه : م قعد أشرب شاي انا .. بس لو جبته قهوة بكون ظابت 😇😇
احيييينا لو شوفتوهو اتفرس كيف 💔💔😂😂😂
....
💙💙💙
مرت الأيام .. وعلاقتنا انا وجو زي شبكة النت ..
مرة H+
ومرة E ..
حياتي ف الجامعه اكتر من عاديه .. بس الشي السمح انو عملنا شلة .. 💙.. شلة ظريييفه وناسها ضحكايييين
عمار و منذر و احمد و نمارق و مي 😂😂 و و نازك المزه 😘😘 قلت مزه لانها بالجد مزه .. عثل ياخي ماشاء الله .. ربنا يحفظها قولو آميييين
عمار : نحن من وقت جينا الزفته دي ‏( عن الجامعه يتحدث .(💔💔💔😂 م طلعنا لي مكان .. ارح الليله نمشو النيل شارع بما انو م شغالين
منذر : قصدك شارع النيل
احمد : فركه جامده .. لايك وشير وكومنت كمان
مي : كدي تاقوني عليييك الله 💔
انا ونازك نضحك سااااي .. طبعآ مجنونين
عمار كلامو كلو مقلوب .. شايفين شارع النيل قال شنو 😹.. 😹
اما منذر الترجمان .. بصلح ليك اي غلطه انت تقولها
واحمد بتاع الراندوك .. كلامو كلو حق ناس راسطه و عمك .
مي دي انا م فاهمه هي غبيه ولة بتستهبل
نازك جنها ضحك عشان كده وجناتها يومي حفرتهم بتوسع 😍
اما نمارق دي زولة اللة ..📿 من الله شيخه .. م عارفه اتلمت معانا كيف شلة المجانين دي بس احلي شي في الشله هي
عامله زي قطعة الكرز البتكون أعلي قمة الأيس كريم ديك ❣😍..
اما انا ☝😌 وبلا فخر # ملاكهم _ البرئ
منذر قال : قصدك شيطانهم الجايب ليهم الفقر .
انا وقت التعريف بالشخصيات كنت بصور فيديو ف الآيباد حق مي .. طوالي قفلتو وقلت لي منذر بغضب : هسع الا أمسح دا تاني .. دي المرة العوشرميه أسجل التسجيل دا وحضرتك تخربو ☹☹☹☹☹..
مي قلعت الآيباد وهي بتقول : النبي م تمسيحوهو
قلت ليها : لع .. امسحيهو
قالت : اموت ليك انا لاااا
تاني واصلت : هو ثم تانيآ انا بترجاك ليشنو !! ماهو الآيباد حقي في النهايه 💔💔😹😹😹😹
احمد : ي شباب .. ارحكم ياخ ☹☹☹
نازك : ماشه الأستراحه انا نتلاقو جمب الباب
عمار : ماشه تتمكيج أكيد
منذر : قصدك تعمل صيانه 💔😂😂
احمد : الواحده تدخل # توكتوك تطلع # توسان 💔😹😹😹💔
نازك : انتو ع فكرة منفسنين .. بعدين نحن م محتاجين مكياج .. من الله سمحين .☝😌😌 يلا ي بنات الماشه تجي معاي 😌😌
مشينا مع نازك الأستراحه ظبتنا نفسنا .. وبعدين طلعنا .
انا ومي وعمار في عربيه
ونازك ومنذر واحمد ونمارق ف عربيه .. واتحركنا
العربيتين كانن ماشات جمب بعض .. كل دقيقه منذر بطلع راسو وبسلم لينا ..
مي زاتها تطلع راسها وتسلم ليهم 😂😂😂😂 جنس عوارة غايتوو
التقول م ماشين حته واحده ..
تاني عمار واحمد بدو يتسابقو .. والبنات جنس صراريخ ... غايتو اسكتو بس 😂😂😂
وبعد السباقات والصراريخ وصلنا شارع النيل 😍😍😍😍
ااتمشينا كل نفرين سوا .. احمد ونازك .. ومي ومنذر .. وانا ونمارق وعمار سوا
اتونسسسنا كدااا .. تاني نزلنا النيل 😍😍😍 ركبنا العبارة 😘😘😘 والله كان يوم سمح خلاص .. والأحلي انو شمس ماف ..
الزمن خلاص روح والعصر جا .. قلنا نرجع الجامعه بعد دا
ونحن ماشين فجأه كده مي قالت : البصل محل العربات اول هو الفائز 😃😃
عمار : هوي دي عوا ....
قبل م يتم كلامو لقانا كولنا جاريين قدامو ..
هو زاتو جرا ... ولغاية سبقنا زاتو بي سكاكاتو الطوال ديل 💔💔💔😹😹😹
رجعنا العصريه كده ..
قعدنا في النشاط شويه ..
نازك : هوي ي جماعه م نستغني .. لكن لازم امشي انا 😇..😇
كلنا قلنا نحن زاتنا ماشين ..
انا اتصلت ع جو قال هو زاتو قريب من المحل ..
ونحن ماشين كده المسجل ناداني .. 💔
هم وقفو معاي طبعآ .. جا قال لي : الدكتور بتاع الرياضيات متوفر .. ودي فرصه عشان يديك جزء من الشي الفاتك 😁😁😁
طبعآ واااي .. اتغبتنا غبينه في الدنيا دي !!
قلت ليهو : سمح .. جايه وراك ☺
بعد مشي احمد قال : واااعي اناا 💔😹😹😹😹 باي باي ي حنو
كلهم ضحكو فيني 💔😭😭
.. ودعوني ومشو اهلهم ..
وانا مشيت للدكتور 😭😭😭😭💔💔💔
💙💙💙
الساعه كانت 6:34 دقيقه .. طلعته من الجامعه ..
لقيت عوشرمية مكالمه من جو ..
واي لكن انا نسيت م كلمتو . انو عندي محاضرة 🙀🙀🙀...🙀 الليله بكون شماني شمه !!!
طلعته تلفوني واتصلته عليهو بس حلف كن يرفع ..
قلت خلاص أأجر لي أمجاد .. عشان الزمن م يروح .
واقفه في الظلط ومعظمهم بجو ملانات .. لغايه الساعه 7 جات م ركبته ..
طبعآ راسي صدع تاني وبدا يلف ويدور بي ...
قعدته في مسطبه كده وتكلته راسي وغمضته عيوني 😣💔💔💔😣😣😣 والآلم مقطع حنان قلبي حته حته 💔💔💔😭😭😭😭😭😭💔
تاني بديت ارعف ..💔
في عربيه وقفت قدامي وسامعه صوت كرعين زول .. قال لي : معليش كنت بعيد شويه ..
م رديت ليهو والرؤيه طششت خلااااص 😣😣
جو : الووو .. هنا في حد بيتكلم ☝☹☹
وبدل م أرد وقعت بس مسكني ..
اللهم م حسيت بي روحي إلا وانا في النقاله
فتحته عيوني لقيت جو ماسك معاهم بي يد وبالتانيه ماسك تلفونو ..
ال
حمد .. الحمد لله وداني رويال كير .. وجا دكتور عمر 💙
جوكر طلع برة الغرفه لدقايق وقتها قلت لي دكتور عمر : لو في خطر م تكلم أهلي ارجوك 💔 وخصوصي سواقي 💔
عمر : حاضر ... بس م تخافي .. حيعملو ليك صورة أشعه هسع واطمنك بي نفسي ..
💙💙💙
بعد عملو لي الصورة وكده .. فتحت لقيت امي وابوي ومعاهم ماما مريم .. سألوني حاسه بيشنو وهسع كيف
و ..
و .. كلام كتير
قلت ليهم م يخافو انا كويسه
طبعآ لاحظته انو جو مافي ..💔 بس م اشتغلته بالموضوع
بعد شويه دكتور عمر جا وقال ليهم يخلوني ارتاح ..
بعد طلعو .. سكت مسسسافه .. وفتح الظرف بتاع الصورة .. وعاين لي : انتي عاوزه تموتي نفسك ؟
❣❣❣
# رشا _ تحكي
طارق عمل بلبله وقال إالا يستعجلو ف العرس .. وقت سألوهو عن السبب م كان عندو جواب محدد ..
عشان كده سعاد أصرت انو رشا تتحبس عندها .. و وقت طارق رفض طوالي زعلت ..
م لقي غير انو يوافق ..
رشا كانت ف المطبخ في بيت سعاد .. بتجهز لي نينه اللبن .. كانت شايلاها وهي بتبرد اللبن وبتغني ليها
حست بي حد وراها 😨😨
وبي صوت انفاس سخننننه في رقبتها ..
اتخلعت طبعآ والتفتت بسرعه لقتو دا # علاء _ الزفت 😓😓😓
رشا : ا ا امك ف ف غرفتها لو عايذها 😅
علاء : لالا م عايذ امي 🙂
انا عايذ ...
طوالي رجعت منو ورا ...💔💔 قال عايذ اشرب مويه .
أشرت ليهو بأصبعها اتجاه التلاجه .. قام ضحك صحكه خبيثه وفتح التلاجه شال مويه ومشي غرفتو ..
قلبها كان قعد يدق .. وقالت الله يستر من علاء دا 💔💔💔..
.. علاء في غرفتو جهز خطة ظابته تجيب ليهو # رشا تحت رجلو 🠾񙄤...
م معروف حيعمل شنو الزفت دا
طارق وهو بقفل في الصيدليه جاهو راجل .. من شكلو كده زول مهندم 😌😌
قال ليهو : د . طارق عبد الحفيظ؟
طارق : اي انا .. اتفضل منو انت؟
الشاب : انا المحامي متوكل دفع لله ..
طارق اتفاجأ محامي شنو كمان ..
متوكل : الكلام دا م بنفع هنا .. بس بي إختصار انا جاي من طرف احمد كرم .. شقيق عائشه كرم امها لي زوجتك عفاف المحرومه .
احمد ابوهو اتوفي من شهر .. وطلع الميراث المشتركين فيهو هو وعائشه .. وزي م عارف انو عائشه متوفيه .. وبالتالي الميراث حيجي لي بتها عفاف لانها واحده ..
وزوجتك متوفيه .. فبالتالي الميراث حيكون ليك ولي بناتها .. طبعآ الحكايه جايطه .. عشان كده بعد بكرة تشرفنا في المحكمه ..
وناولو ورقه وقال : رقمي وعنواني ..
ومشي خلا طارق فاتح خشمو زي الأهبل 😮😮😮😮😮
الجزء 13
د . عمر : انتي عاوزه تموتي نفسك؟
كيف ي دكتور في شنو 💔💔💔😐
عايني ي حنين .. حأكون صريح معاك 💔💔 الرصاصه بدت تتحرك من مكانها 😓😓😓😓😓😓💔 انتي بتجهدي نفسك ليشنو ممكن أفهم !!!!!!
قلت ليهو ودموعي تلاتين تلاتين : بس انا م قعده أجهد نفسي ي دكتووور 💔💔💔😭😭😭😭😭 أهلي م بخلوني أرفع ولا قشه !
د . عمر : حاولي أفهميني 💔 صحتك ي حنين لازم تكون أهم حاجه ف حياتك . ومن اول اولوياتك .
و واصل وهو بقول : الرعاف والصداع ولفة الراس دي كلها بي سبب أنها أتحركت ..
وقام مشي خفض الأضاءة حقت الغرفه
وفتح مصدر ضوئي عرض صورة الأشعه عليهو ...
.. اوول مرة أشوفها طبعآ 💔💔
أشر لي هي كانت وين وهسع بقت وين .. المسافه صغيرة وي داب ممكن تتشاف بالعين المجرده
د . عمر : اتحركت 0.2 سم ..
قلت ليهو بس اتحركت حته صغيرة لكن .. م يستاهل نقلق عليها
غضب مني غضبه !!! 😤😤😤 وقال : شوفتي لو بس اتحركت وم زحت ولا سنتمتر فيها خطر علي حياتك .. عليييك ألله سيبي الأستهتار دا !!
قلت ليهو حاضر 💔😐
فتح الضوء وقال لي : حأضطر أحجزك كم يوم لغاية اتطمن ع صحتك .. كويس ؟
قلت ليهو : سمح 💔
بعد طلع م عرفته ابكي ولة أعمل شنو .. بس قعدته اعاين وانا متمحنه
.. بعد شويه أمي وخالتي مريم جو داخلين 💙
سألوني الدكتور قال شنو ؟؟
قلت ليهم بس قال لي م أرهق نفسي وكده 💔
قعدو معاي مسسسافه .. خالتي مريم ساكته ومدنقرة راسها .. وامي شغاله ترغي سااااي ... انا بصراحه م كنت عارفاها بتقول ف شنو زاتو .. بس سامعه كلام م مفهوم 💔😂
كنت براغب الباب كأني راجيه زول .. امي انتبهت لي وقالت : راجيه ابوك؟هسع بجي بس قال عندو مشوار 😇
قلت ليها : كويس ...💔
طبعآ انا م كنت راجيه أبوي ..💔 كنت راجيه حد تاني 💔💔💔💔
كنت رااجيه جو 😐😐
💙💙💙💙
تميت خمسه يوم ف المستشفي زي ألسم 😭😭😭😭😭
واي انا منك ي دكتور عمر ..💔 طبعآ كلم أبوي بي حالتي الأدهورت .. وابوي قال لي إلا أجمد السنه بس رفضته 💔
جو شلتي في المستشفي .. و ونسوني وضحكوني كداااا 💙💙💙 بالجد فرقو لي حبه ..
طبعآ م خبرتهم بالرصاصه ها .. قلت ليهم مضاعفات بسبب أرهاق القرايه وكده .
اتخيلو معاي جوكر لي هسع م جا زآرني
💔💔😐
الدكتور كتب لي خروج ..
عشان كده ابوي جا الغرفه وقال لينا : اها جاهزين ؟؟ عشان نطلع 💙
قلنا ليهو جاهزين ❣
انا قومته وشلته حقيبتي .. امي سندتني وطلعنا ..
ركبنا ف العربيه حقت # أبوي ..
لأنو جوكر م جا 💔
أبوي الساق العربيه .. كنا انا وهو وامي 💙
قلت ليهم عاوزه بيتزا 💙💙
م بحبها نهائي بس أشتهيتها م عارفه ليشنو 😇😇
امي وابوي أستغربو مني طبعآ بس ما علقو نهائي
وقفنا جمب مطعم كده وابوي نزل ..
انا زاتي قلت نازله أشم هواء .. خليت امي جوه العربيه بتتبظ في تلفونها ساااي ..
واقفه كده شفته لي ولد صغير عمر 10 سنه كده .. قاااعد في الأرض وباين عليهو # مشرد 💔💔💔😓😓😓
ضعيف ومنتهي مرة واحده .. قاعد ومتمحن .. انا بدون م أحس دموعي نزلو
# كسرة
** بصراحه انا كمان fulla البكتب القصه حقت # حنين بكيت من المقطع دا !! يارب اتلطف بالأطفال الصغار الما ليهم اهل ي رب *🀪🙌
# حنين _ تحكي
بدون م أشعر دموعي نزلو .. ومشيت عليهو .. قعدته جمبو في الأرض وقلت ليهو : كيفك ؟
الولد اتفاجأ ورد لي : كويس انااا
اها اسمك منو انت؟
رد لي وهو مستغرب : اسمي # حسيب
اسمك حلو 💙 وانا حنين 😇😇
اسمك حلو 💙 وانا حنين 😇😇
قال لي : عاوزه توديني الأصلاحيه انتي؟
م تخافي انا عندي أهل ..
قلت ليهو : لالالالا .. بس حبيت اتعرف عليك .. انت ساكن وين ؟؟ وليشنو م مشيت البيت لي هسي !!!!
قال لي : انا راجي اختي .. مشت تفتش أكل عشان نرجعو البيت 💔 بس اتأخرت م جات لي هسه .
قلت ليهو بيتكم بعيد ؟؟
قال لي لالا م بعيد ..
اتونست معاهو مسسسافه وانا قاعده معاهو ف الأرض .. لغاية اختو جات .. اختو كبيرة شويه 17.. 18.. كده ..
من البدايه كانت عدائيه في ردودها .. بس تاني رخت وبقت تتكلم عادي ..
سمعته صوت زول غضبان بنادي فيني : يا بت بتسوي في شنو انتي !! قومي من الأرض !!
لقيتو دا أبوي 💔 بالجد كان غضبان مني ..💔
مشيت عليهو سريع سريع .. كان شايل كرتونة البيتزا معاهو .. شلتها منو وقلت ليهو دقايق بس ..
قال لي ماشه وين تاني !!!
قلت ليهو هسي بجي بس دقايق
مشيت عليهم واديتهم الكرتونة ..
من البدايه البت رفضت .. بس ألحيت عليها تشيلا .. وقلت ليهم يخلو بالهم من نفسهم 💙
البت براها قالت لي : نحن ساكنين في .......
لو حبيتي ممكن تزورينا 😃
قلت ليها حاضر 💙
و ودعتهم ومشيت علي أبوي . طبعآ م اتكلم معاي نهائي ..
طول الطريق ساكت ..
لغاية وصلنا البيت .. دخلته غرفتي الحوب 😍😍😍 اتحممته واتوضيت صليت العشاء .. ورقدته في سريري
بعد شويه ابوي دقه الباب قلت ليهو اتفضل 💙
سلم علي وسكت مسسسسافه بعدها قال : الحادث الأتعرضتي ليهو كان بي سبب حركاتك دي .. ي بت م أي زول بستاهل تشفقي عليهو ..💔 صح حالتهم صعبه بس نحن م عندنا يد بيها فهمتي علي ؟
قلت ليهو كلامك صح .. بس كمان لو ما ساندنا بعض ربنا م حيرضي عننا 💔 المسلم أخو المسلم ي أبوي 😐😐
ابوي سكت مسسسافه
عارف انو م حيقدر يغير طبعي نهائي .. وقام باسني في راسي وقال لي : خلي بالك من نفسك حبيبتي .. انا بكرة مسافر السويد .. اسبوع وبرجع ..
قلت ليهو : ليييي ..💔💔😐😐 ما تمشي يوووخ
قال لي م بطول والسفرة ضروريه 💔.
قلت ليهو حاضر 💔😐
بعد طلع طفيت النور بس م جاني نوم ..
الكلام الحكيتو مع حسيب واختو حليمه ..💔
وحكاية الظلم البحصل في البلد 💔
والناس البتتشرد 💔
والأطفال الما لاقين تعليم 💔
كلهم بدو يدورو في راسي
اناعايذه اساعدهم والله 😓
بس كيف !!!
لغاية آخر شي جاتني فكرة
بس لازم انتظر ابوي لغاية يجي من السويد بعدين قلته بكلمو .💙
😓😓😓 ! تاني اتذكرته جو
شلته تلفوني وسجلته رقمو ..
تاني قفلته التلفون 💔
المفترض هو اليتصل م انا ☹☹☹
غمضته عيوني بس نهائي م
نومته ..
جبته الألبوم حق الصور وقعدته اتفرج فيهو ❣
في واحده من الصور كان في وداد وماما مريم
دودي ‏( زي م كنت بحب اناديها ‏) كانت أكبر مني بي خمسه سنه تقريبآ .. امورة بالجد ..
بس دايمآ كانت ساكته ونادرآ م بتتكلم .. تمامآ زي امها 💔
قدر ما حاولته اني اطلعها من جوها دا م قدرته ..
بتذكر اليوم الجات فيهو هي وماما مريم 💙.
انا كان عمري 10 سنه وهي 15
امي كانت م راضيه وكانت بتشاكل في ابوي بس م اشتغل بيها .. الزمن مرة بسراع 😓
تسع سنوات بي حالها ..
ي ربي وين انتي ي وداد 💔
نومته وانا ماسكه الصورة ف يدي 💔
في البيت كانت حاصله بلبله ..
انا م كنته جايبه خبر ليها
تهاني : يعني هسع اتحجز علي أملاكنا كولها ي كمال !!
بالساهل كده !!
كمال : والله دا القالو لي المحامي ..😞😞😞 ما عارف دا حصل كيف !!
الصفقه العملناها مع مروآن الباز . هي الدمرتنا . قالو الشركه دي وهميه 💔
والله ي كمال كنت حاسه
سوريا شنو ومصيبه شنو
كما ساي زول يعمل صفقه وم يكون مستفيد كيف !!
نحن مخنا كان وين ي كمال !!! كيف حاجه زي دي فاتت علينا !!
كمال اخد نفسسس عمييييق وقال : مروآن وراهو قصه ي تهاني .. عشان كده حأمش السويد اشوف الحاصل شنو وهو منو وعاوز شنو
تهاني : بسسسس انت هسع ضامنو كيف ما يعمل ليك حاجه في السويد !!! خليني أسافر معاك 💔
كمال : لالالأ اوعك .. خليك مع البت .. ولو حصلت لي حاج ....
تهاني طوالي بدت تبكييي ..💔😭😭😭 كمال واصل : لن يصيبنا إلا ما كتب الله لنا ي تهاني .. انتي خلي بالك ع البت .. ومريم كمان .. اوعه ي تهاني تآزيها ..💔 نحن ظلمناها واولادها كتييير
تهاني : حاضر 😞
...
❣❣❣
# رشا _ تحكي
طارق رجع البيت وما عارف يبكي ولة يفرح ..
رشا كانت قاعده بتسرح شعرها وجمبها في رهف كانت بتقرا . ونينه نايمه ..
طارق دخل وم قال السلام عليكم لأنو بالو كان مشغول 💔
بعد م رشا انتبهت عليهو غطت شعرها وكانت محرجه شديد ..
طارق : ا ا انا اسف 😅😅😅😅 م استئذنته
رشا : لالالا م تقول كده .. بعدين هو . بيتك م ضروري تستئذن 😁😁😁
طارق : ماهو بيتك كمان ي رشا 💙
كلها كم يوم وتبقي مرتي 💙
خدودها احمرو . وقالت ليهو : ماشه اخت ليك الغداء
طارق انتبه للشي الكان عاوز يحكيهو معاها عشان كده قال ليها م عايذ غداء انا .. تعالي برة عاوزك في موضوع
...
💙💙💙💙
بعد م طارق كلمها قالت
: يعني قصدك انو عمتك آمنه كانت عاوزاك تتزوج نهي لانها طمعانه في ميراث البنات !! لالالا عيب ي طارق كلامك دا !!!
طارق : انا غايتو دا احساسي .. لكن ان بعض الظن اثم ..🙁🙁🙁
غايتو بعد بكرة في محكمه .. حأمشي أشوف الحاصل شنو
رشا : ربنا يسهل بس ..
طارق : آمييين ي رب
بعد سكتو مسسسافه كده طارق قال : يعني انتي هسع م متذكرة ولا شي ؟ ولا لمحه ي رشا عن ماضيك !!!
رشا : لالالا 😓 ولا حاجه م متذكرة
طارق : الله يستر بس ..
رشا قامت وقالت : الزمن فات .. حأبيت هنا الليله انا ..
طبعآ حركات علاء خلتها تكرهه المبيت عند سعاد عشان كده
طارق اتكيييف وقال ليها :: تمام تمام 😃😃😃😃
رشا : طيب تصبح ع خير 😇
وانتي من اهلو 😁
بعد دخلت غرفتها قال : اقصد وانتي من اهلي 💙 يا حبيبتي 💙
💙💙💙..
يوم المحكمه طارق مشي .. والقاضي كلمو انو مرتو عندها 5000 الف ..
وع حسب انو هي م عندها لا والد ولا اخوه ..
الورثه حتكون لي طارق والبنات 💙
آمنه بي جاي عاوزه تموت من الغبينه .. وقالت ع جثتها العرس دا لو يتم .
م معروف حتسوي شنو المرة الششوم دي . بس ربنا يكفينا شرها . 😒😒
الجزء 14
الايام مرت .. يوم ورا يوم .. حبيبي م جاني نوم حبيبي م جاني نوم حبيبي م جاني نوووووم ‏( سميرا سعيد الحوب(😘
وانا زاتي م جاني نوم لأنو لا أبوي ظهر ولا جو ظهر .. الاتنين كانو مختفيين 😭😭😭
الأسبوع مرة وابوي تلفونو مقفول 💔 ما كده و بس .. جوكر زاتو تلفونو مقفول 💔
امي كانت متوترة توتر عجييب .. م عارفه تسوي شنو وبقت عصبيه .. ماسكه التلفون في يدها ولو جات رساله ساي بتتخلع خليكم من مكالمه 💔💔💔
اليوم داك كنت ف الجامعه .. 💔 كانت قافله معاي للنخاع ... صحباني قدر ما حاولو يطلعوني من المود الأنا فيهو بس م قدرو ..
عمار : والله ي حنين بالغتي ياخ .. انا متأكد انو ابوك كويس .. واحتمال كبير الليله يجي .. انتي عارفه السوداني م بيجي في الوقت الحددو نهائي . لأنو من ربنا خلق الأرض ونحن عندنا عقده في الحفاظ ع دقة المواعيد ..
يلا افردي وشك وخلي الوجنات تطلع ياخ
منذر : قصدك التجاعيد تختفي 😂💔
احمد : ي شباب دا م وقت هظا ....
قطع كلامو لمن شافني ضحكته .. قام ابتسم وسكت ..
مي : ي سلااأم .. حارمانا من الضحكه دي ليشنو ي بت
قلت ليها بطلي كسير تلج
نمو قالت : لالا كلامها صح .. ي حنو انتي ملاكنا البرئ ياخ .. م تحرمينا من ضحكتك
نازك : صح والله .. وعشان تنسي الموضوع عندي فكرة .. رائيكم شنو نطلع نغير جو بما انو م شغالين حاجه والزمن لسع بدري ع رجعة البيت ؟
كلهم قالو فكرة كويسه والله
قلت ليهم انا عندي محل إستراتيجي ارحكم ليهو
منذر : ilove this girl..realy i'm ✋😌
‏) الترجمه واضحه طبعآ :😅 احب هذه الفتاة .. حقآ احبها ‏)
💙💙💙
اتوزعنا ف العربات .. انا طبعآ الفترة دي كنت بجي بي أمجاد لأنو جوكر ماف ..
ركبت مع عمار ومنذر ومعانا نازك .. و العربيه التانيه مي و احمد ونمارق
قبل م نصل نزلته اخدته لي كم حاجه كده ..
العاب .. ع كتب ع أكل
طبعآ الشباب افتكروها رحله وكده 💔😂😂
وصفته ليهم لغاية وصلنا المحل ..
طبعآ مستغربين من الحي الفقير الوديتهم ليهو دا ..
قلت ليهم م ينزلو انا بمشي وبجيهم ..
مشيت لقيت لي راجل عندو طبليه ببيع فيها حلاوات ومناديل وسجار وكده ..
قلت ليهو : كيفك ي عم 💙
اهليييين ي بتي 😃.. اتفضلي
قلت ليهو معليش بس بسأل عن بيت ناس حليمه 💙
قال لي ابوها اسمو منو ¿
قلت ليهو انا زاتي م عارفه .. 😅 بس عندها اخوها اسمو حسيب 💙
في زول قال :
حسيب آدم ¿
انتبهت لي مصدر الصوت وكان آخر شخصيه اتوقعها
تفتكرو منووو ¡¡¡¡😱
💙💙💙
في البيت ابوي جا 😍 كلام عمار طلع صح 😍😍
بعد اتكلم مع امي مسااافه قالت بخلعه : انت بتقول شنو ي كمال !!!!!😨😨😨
كمال : السمعتيهو ي تهاني 💔💔😞😞😞😞 نحن ادمرنا خلاص .. الشركه ضاعت من يدنا .. مصانع ريتا للغلال بقت م حقتنا .. ادمرنا وانتهينا ي تهاني 😞😞😞😞 💔💔
تهاني دخلت في حاله هسيتريا حقت بكاء كمال حاول انو يهديها بس كانت بتسكلب وبتبكي : 💔😭😭😭😭 ي كمال نحن الشركه دي بنيناها طوبه طوبه .. م المفروض يحصل كده ..
كمال سكت وبس كان بمسح ع راسها ودموعو عشرة عشرة ..
لغاية نامت 💔
..
كمال بدا يتذكر كل كلمه قالها ليهو مروآن .. وغمض عيونو وقال : لالالا مستحيل اعمل كده مستحيل 💔 حريقه في الشركه بس بتي لا .. لا والف لا 😓😓😓😓
قال كده وقام طلع من البيت .. ركب عربيتو وساق بأقصي سرعه ليهو
💙💙💙
مجاهد 😱😱😱 بتسوي شنو انت هنا !!!
قال لي وهو مخلوع أكتر مني : انتي البتسوي شنو هنا !!! دا حينا نحن .. انا ساكن هنا 😱
تاني قومنا ضحكنا .. سلمته ليهو وسط زهول صاحب الطبليه و زملاني الفي العربيه .. آشرته ليهم يجو قامو نزلو ..
عرفتهم ع مجاهد وعرفتو عليهم 💙
حلف علينا نزورهم في بيتهم .. قومنا مشينا ..
هو كان الأبن الكبير في عيلتو ..
ابوهو متوفي ليهو سنتين .. عشان كده خله المدرسه 💔
وبقي يشتغل عشان يساعد امو في تعليم اخواتو مروة وصفاء ..
💔💔💔💔💔 اتآثرنا كتيير بس م وضحنا كده .. لانو ماشاء الله مقتنع بي حالتهم وحامد ربو 💙
بعدها مجاهد ودانا بيت ناس حسيب واختو حليمه .. ابوهو كان مقعد ..💔 اما امو مرة طيبه بتبيع شاي
ومن هنا تحية لي كل ست شاي بتشتغل بي عرقها عشان تربي أطفال وتعلمهم .. انتي مميزه .. انتي انثي عظيمه ي # ست _ الشاي
💙
وكالعاده .. حليمه وحسيب خلو المدرسه بسبب تأخير رسوم التدريس 💔
العصريه كده ودعناهم .. والحاجات الجبناها وزعناها ليهم .. الأطفال فرحو بيها كتييير بالذات كتب القصص 😇..😇
طول الطريق ماف حد اتكلم .. كانو ساكتيين وسرحانين .. وقتها عرفته اني في بداية خيط النجاح 😁😁😁😁
وصلنا الجامعه .. الساعه كانت عامله 4:34 مساء
قعدنا كولنا في النشاط ..
فجأه وبدون سابق إنذار احمد قال : نحن لازم نساعد الأطفال والناس ديل
كلهم قالو : اي اي كلامك . صح .. والتفتو علي عشان يعرفو رأئي شنو .. واتفاجأو لمن لقوني ببكي ..
سألوني هسع الببكي شنو ي حنين ياخ .. م تخربي لينا فرحتنا بي شوفة الأطفال ديلك ياخ !!
قلت ليهم دي دموع الفرح .. لأنكم فهمتو القصد من الزيارة دي 😭😭😭😭 انا فخورة بي شلة زي دا
منذر : قصدك زي دي ي ميري 😧😧😧
عربي جوبا تاعك دا 😂
قعدنا نضحكوووو
نمارق : اها حنساعدهم كيف لكن؟؟
قلت ليهم اسمعوني كويس .. انا فكرته وفكرته وقررته انو أفضل مساعده حتكون بي عمل مدرسه خيريه
عمار : واو .. كويسه فكرة
منذر : قصدك فكرة كويسه 💔💔😭😭😭😭😂😂
نازاك : غير العوارة م عندكم شي ☹☹☹☹☹☹ يلا واصلي ي حنين
قلت ليهم بما انو نحن من عائلأت ماشاء الله  مسسسكينه م عارفه انو شركتهم أفلست 😭😭💔
نحن ممكن بمساعدة أهلنا نعملو مشروع المدرسه الخيريه .. وما كده وبس .. باقي طلبة الجامعه ممكن يساعدو .. وممكن كل جامعات الولايه انها تساهم ..
عمار انا بكرة بأذن الله حأعرض الفكرة للسيد العميد وبعدها حأمش اخد أذن تصديق من وزآرة التربيه والتعليم لآنو عندي فيها وآسطه قويه ..
احمد : وانا حأهتم بي موضوع الأعلانات حأجهز ملصقات ورقيه نعلقوها في الشوارع وكمان اعلانات ع وسائل التواصل كلها .. وانتو كمان اعملو الأعلان ..
كلهم قالو اتفقنا ..
نمارق : ي جماعه بالراحه بالراحه 😅😅😅 بس سؤال
قلنا ليها اتفضلي
قالت انتو متحمسين كده .. تفتكرو المشروع دا حينجح ؟؟
قلت ليها بصراحه نسبة نجاحو %30 لأنو الدوله م ظنيت تتكفل بي تمويل المشروع .. وكمان أهلنا م حيقدرو يتحملو النفقات دي كلها .. بس نتوكل .. ولو نجح الحمد لله ..
ولو فشل برضو الحمد لله .. ع الأقل نحن جازفنا واهتمينا بالموضوع .. عشان م يمسكنا عذاب الضمير .
مي : لو الناس اتعاطفت معانا حننجح .. نحن عاوزين حاجه قويه .. نعمل مسلسل عديل نعرض فيهو معاناة الطلبة في اكتمال التعليم
قلت ليها تصدقي كلمة عثل عليك بسيطه !!! والله مي حلتها لينا ..
نحن حنلمس ضمير الناس بي فلم صغير نعرضو ع ألجرايد والتلفزيون والراديو وكل وسائل التواصل .
منذر : اخوكم متبرع بالأعلانات دي .. بس شوفو لي ممثلين ..
قلت ليهو الممثلين علي م تخاف .. يلا بعد دا نمشو بيوتنا والمساء نعرضو الفكرة ع اهلنا ..
اتفقنا علي كده وكل زول مشي بيتهم ..
..
في البيت
امي جاتها صحيه ولقت المغرب خلاااص جا ..
اتذكرت الحصصل كلو .. عشان كده قامت والغضب مالي عيونها ومشت ع غرفة مريم ..
الله يستر ي فله
❣❣❣
# رشا _ تحكي
في بيت سعاد رشا كانت بتدخن سااي .. وماسحه كنزه في وشها وعامله شعرها كعكعتين 💔💔💔😂😂😂😂
سعاد جابت ليها مديدة حلبة معمولة بي دقيق سيمولينه 😍
رشا : والله متعبنك معانا ي خالتي سعاد 😅
سعاد : ي بت هوي .. انتي زي علا بتي 😇
‏( ع فكرة .. علا اخت علاء المتزوجه وعايشه في الأمارات ما تتلخبطو ‏)
.. عايزاك تطلعي نجفه يوم العرس ..
قامت من الحفرة ودخلو جوه الهول .. وقعدو يتونسو وياكلو في المديده 😇
الباب فجآة دقه .. سعاد مشت تفتح الباب وقبل ما تشوف منو الضيف فجآة في مرة دخلت وهي بتقول
: ي حراميه .. انا عارفه انتي عايذه طارق عشان ميراثو هو بناتو ..
واستلمت رشا وبقت تخبط فيها خبط .
سعاد كانت بتحاجز بس آمنه ماشاء الله .. طول وقوآم فما قدرت ليها ..
طارق كان مافي .. ورهف ونينه نايمات جوه في بيت سعاد زاتو ..
وعم محسن مافي . لحسن الحظ علاء جاء فجآة ولقاها بتتخبط في رشا ..
سعاد : ي علاء طلع المرة دي من بيتي 😤😤
علاء مسكها وكانت بتقاوم فيهو وطلعها برة وهي بتقول : والله ي شيطانه م حتعرسيهو .. ع جثتي ي مجرمه . ما معروف جايه من وين وله اهلك وين وجايه تتطفلي في بيوت الناس 😫😫😫😫😩
علاء اتكيف وقت عرف انو في معارضه .. عشان كده قال ليها بعد ما طلعها برة : بساعدك انا عشان نخرب العرس دا 😏😏😏😏
آمنه طوالي بدت تهدن وعاينت لي علاء مستغربه 😳😳😳
عمنذر : قصدك زي دي ي ميري 😧😧😧
عربي جوبا تاعك دا 😂
قعدنا نضحكوووو
نمارق : اها حنساعدهم كيف لكن؟؟
قلت ليهم اسمعوني كويس .. انا فكرته وفكرته وقررته انو أفضل مساعده حتكون بي عمل مدرسه خيريه
عمار : واو .. كويسه فكرة
منذر : قصدك فكرة كويسه 💔💔😭😭😭😭😂😂
نازاك : غير العوارة م عندكم شي ☹☹☹☹☹☹ يلا واصلي ي حنين
قلت ليهم بما انو نحن من عائلأت ماشاء الله  مسسسكينه م عارفه انو شركتهم أفلست 😭😭💔
نحن ممكن بمساعدة أهلنا نعملو مشروع المدرسه الخيريه .. وما كده وبس .. باقي طلبة الجامعه ممكن يساعدو .. وممكن كل جامعات الولايه انها تساهم ..
عمار انا بكرة بأذن الله حأعرض الفكرة للسيد العميد وبعدها حأمش اخد أذن تصديق من وزآرة التربيه والتعليم لآنو عندي فيها وآسطه قويه ..
احمد : وانا حأهتم بي موضوع الأعلانات حأجهز ملصقات ورقيه نعلقوها في الشوارع وكمان اعلانات ع وسائل التواصل كلها .. وانتو كمان اعملو الأعلان ..
كلهم قالو اتفقنا ..
نمارق : ي جماعه بالراحه بالراحه 😅😅😅 بس سؤال
قلنا ليها اتفضلي
قالت انتو متحمسين كده .. تفتكرو المشروع دا حينجح ؟؟
قلت ليها بصراحه نسبة نجاحو %30 لأنو الدوله م ظنيت تتكفل بي تمويل المشروع .. وكمان أهلنا م حيقدرو يتحملو النفقات دي كلها .. بس نتوكل .. ولو نجح الحمد لله ..
ولو فشل برضو الحمد لله .. ع الأقل نحن جازفنا واهتمينا بالموضوع .. عشان م يمسكنا
عذاب الضمير .
مي : لو الناس اتعاطفت معانا حننجح .. نحن عاوزين حاجه قويه .. نعمل مسلسل عديل نعرض فيهو معاناة الطلبة في اكتمال التعليم
قلت ليها تصدقي كلمة عثل عليك بسيطه !!! والله مي حلتها لينا ..
نحن حنلمس ضمير الناس بي فلم صغير نعرضو ع ألجرايد والتلفزيون والراديو وكل وسائل التواصل .
منذر : اخوكم متبرع بالأعلانات دي .. بس شوفو لي ممثلين ..
قلت ليهو الممثلين علي م تخاف .. يلا بعد دا نمشو بيوتنا والمساء نعرضو الفكرة ع اهلنا ..
اتفقنا علي كده وكل زول مشي بيتهم ..
..
في البيت
امي جاتها صحيه ولقت المغرب خلاااص جا ..
اتذكرت الحصصل كلو .. عشان كده قامت والغضب مالي عيونها ومشت ع غرفة مريم ..
الله يستر ي فله
❣❣❣
# رشا _ تحكي
في بيت سعاد رشا كانت بتدخن سااي .. وماسحه كنزه في وشها وعامله شعرها كعكعتين 💔💔💔😂😂😂😂
سعاد جابت ليها مديدة حلبة معمولة بي دقيق سيمولينه 😍
رشا : والله متعبنك معانا ي خالتي سعاد 😅
سعاد : ي بت هوي .. انتي زي علا بتي 😇
‏( ع فكرة .. علا اخت علاء المتزوجه وعايشه في الأمارات ما تتلخبطو ‏)
.. عايزاك تطلعي نجفه يوم العرس ..
قامت من الحفرة ودخلو جوه الهول .. وقعدو يتونسو وياكلو في المديده 😇
الباب فجآة دقه .. سعاد مشت تفتح الباب وقبل ما تشوف منو الضيف فجآة في مرة دخلت وهي بتقول
: ي حراميه .. انا عارفه انتي عايذه طارق عشان ميراثو هو بناتو ..
واستلمت رشا وبقت تخبط فيها خبط .
سعاد كانت بتحاجز بس آمنه ماشاء الله .. طول وقوآم فما قدرت ليها ..
طارق كان مافي .. ورهف ونينه نايمات جوه في بيت سعاد زاتو ..
وعم محسن مافي . لحسن الحظ علاء جاء فجآة ولقاها بتتخبط في رشا ..
سعاد : ي علاء طلع المرة دي من بيتي 😤😤
علاء مسكها وكانت بتقاوم فيهو وطلعها برة وهي بتقول : والله ي شيطانه م حتعرسيهو .. ع جثتي ي مجرمه . ما معروف جايه من وين وله اهلك وين وجايه تتطفلي في بيوت الناس 😫😫😫😫😩
علاء اتكيف وقت عرف انو في معارضه .. عشان كده قال ليها بعد ما طلعها برة : بساعدك انا عشان نخرب العرس دا 😏😏😏😏
آمنه طوالي بدت تهدن وعاينت لي علاء مستغربه 😳😳😳
الجزء 15
وصلته البيت .. نزلته وحاسبته السواق ..
سمعته لي صوت كواريك
طبعآ ما بقدر اوصف ليكم كمية الخوف الشعرته بيهو 😣😣😣😣
وقلبي وقع في مركز الأرض ‏( م ‏)
جريت بعد م جدعته شنطتي وانا بقول بي صوت أقرب للهمس : لالالا ابوي لا .. ابووي لاااا .. يارب م يكون ابووي .. يارب م يكون هوو
وقت وصلته لقيت الباب مفتوح .. دخلته بسرعه
وشوفته العجب 😣😣
احيييييي اناا 💔
❤❤❤
ابوي وهو سايق ضغط ع ارقام وخته التلفون في عضانوو ‏( بحب اقول عضان 😅😅😅😅 هي آضان أصلآ (💔💔💔😅😅
الو ... انا فكرته في القلتو لي ي سيد مروآن .. بتي والله ما بقدر أبيعها كده .. اعفيني 💔💔💔😣😣😣
رده ليهو : ههههههههه زمآااان موش بعته وليد ☺☺ ؟؟
‏) لسع مروآن ما ساب ابتسامتو دي ...☺👈
💔💔😂😂😂😂 ‏(
طبعآ كمال حكه فرمله وشهق : 😨😨😨😨😨 انت بتقول في شنو !!!!!
السمعتووو ي كمال الكتيابي ☺☺
السمعتوو ☺☺
ويا إما بتك .. ☺ ويا إما تفقدها لمن تعرف حكاية أبوها الخاين ..☺☺☺
انا عمري ما شفت حد وسخ وندل أكتر منك .. ☺☺
كمال وعيونو كولها دموع : بس انا كفرته عن زنبي .. وزي م انت عارف انا جبته امو واختو ...
قاطعو بي حده : قول الكلام دا لي وليد ما لي أنا .. لأني عبد المأمور وبس ☺☺
‏( حتي وهو غضبان ببتسم 💔😂😂😂 احييي انا ي مروآن ‏(
كمال : بس وليد ما ...
تاني مروآن ضحك وقال ..☺ : قصدك مات موش ؟
تاني مروآن غير نبرة صوتو لصوت قاسي وغاضب : قصدك مات لأنك رسلتو مع حد يقتلو صح 😡😡!!!
كمال بس قعد يبكيي 💔💔💔
مروآن واصل وصوتو فيهو شعار انتصار : ع فكرة ☺... ☺ وليد هسع في الطريق لي القصر حقو الفيهو آسرتك .. يا إما حصلتو قبل ما يولع اللغم وتخسر آسرتك .. ويا إما راسك الكبير دا سمع نصيحتي و وافق ع العرض ☺☺
قبل م كمال يرد .. الخط فصل ... حاول يرجع للرقم لقاهو مغلق 💔
دور عربيتو بسرعه واتوجه للبيت
❤❤❤
شوفته امي وهي بتجر ماما مريم وهي غضبانه
وماما مريم بتبكي وبتقول ليها : لالا حرام عليك خليني علييك الله 💔😭😭
قلته ليها ودموعي عشرة عشرة : اووومي مالكم ف شنو !!
المرا دي ما تقعد لي هنا ... ما عايذه اشوف خلقتها نهائي !!!
يا امي عليييك الله م تسوي كده ! ماما مريم عمرها ما آزتك ولا حتي يوم سمعتها رفعت صوتها عليك ! ما تعملي كده يا امي 💔💔💔😐😐😐😐
يا حنين قلت ليك ما عايذاها في بيتي !!
لمن يكون بيتك بعدين حددي منو اليقعد ومنو اليمش ☹☹☹
كلنا عاينه لي مصدر الصوت
انا جاني شلل رباعي ..
كان # جوكر !!!
قربته أجري عليهو احضنو واقول ليهو كنت وين المدة دي كلهااا
لكن وقت اتذكرته انو ليهو أكتر من أسبوع مافي .. وفوق دا كلو شال العربيه # حقتي معاهو .. اتغظته واتفرسته .. وقلت ليهو بأستهزاء : اووو مستر جو .. حمد الله ع السلامه ☹☹☹
عاين لي بي نظرة ما قدرته افهمهاا ..
نظرة شوق؟؟ ولة نظرة عتاب ؟؟ولة نظرة أذدراء ؟ولة استهزاء !! المهم م قدرته أفسرهااا
بس أكتر حاجه غاظتني انو ما رده لي !!
امسكو دي قصف الجبهه نمرة 1
مشي اتجاه امي وخالتي مريم ومسك مريم من يدها وجراها عليهو لغاية بقت ورا ضهرو .. وضعيتهم بقت وضعية لعبة ‏( انا أمآ بحجزها وانا صقرآ بخطفها .. لو سمعتو بي اللعبه دي (😅😅😅
قال ليها وهو رافع أصبعو : اوعك يوم تفكري تآزيها او تقربي منها ☝☹☹☹!!
هنا تهاني هاجت وقالت : هووي انت كيف بتتجرآ ترفع صوتك علي كمان ما تنسي انك مجرررد سواق !
جو ضحك مسسسسسافه ..
وانا قلت ليهو : اوعك ترفع صوتك ع أمي انت فاهم ولم أصبعك دا م أكسرو ليك !!!
ولا عاين اتجاهي زاتو 😭😭
امسكو قصف الجبهه نمرة 2
قال لي امي : من الليله ولي زمانك ... ما حتقربي علي المرا دي فاهمه ! وع فكرة ...
فكه يد ماما مريم ولفه في البيت وهو بقول : عفش البيت ما عاجبني .. وااا ما شايف في خدم في البيت ..
والتفتت ع امي وهو بقول : عشان كده من الليله .. انتي وبتك ‏( ولفت آشر علي بي أصبعو كأنو انا أبو الجندب 😓(😓 حتنضفو البيت .. وتشتغلو فيهو زيكم زي أي خدم .. فاهمين ؟
تهاني : والله ما عارفه أقول ليك شنو زاتو 😂😂😂
انت جنييت 😠😠😠😠😠😠😠
انا قلت ليهو : اطلع برة .. وتاني خلقتك دي م عايذه أشوفها قدامي ..
وما تنسي المفتاح حق # عربيتي تختو في التربيزه
برضو م رده لي 😭😭
القصف نمرة 3
قلت ليهو : الوووو .. بتكلم معاك انا !
تهاني : اسكتي ي حنين وامشي غرفتك انا بتفاهم مع امثال الكلاب الزي ديل 😠😠😠
وواصلت : أطلع برة قبل ما أطلب ليك البوليس .
هنا كمال جا خاشي ونفسو قايم
كلنا التفتنا عليهووو وانا قلت : ابوي 😭😭 بركة الجيت .. تعال شوف السواق بقول في شنو !!
ابوي كان واقف مزهول وشكلو عاجز عن انو يعمل أي حاجه .. وقال : تهاني .. حنين .. اسمعو الكلام البقولو المستر وم عايذ أي معارضه 💔💔😑😑😑
انا وامي بقينا ما فاهمين شي ..
قلته ليهو : أبوي دا م وقت هظار ... يلا اطردو برة .
ابوي جا علينا وقال : ما بقدر 😓😓😓
تهاني : م تقول لي ي كمال !!
كمال 😑😑😑😑😑 :
انا زي الأطرش في النص ما فاهمه شي .. لكن فهمته وقت ابوي قال : هو المالك الجديد لمصانع ريتا ي تهاني ..
طبعآ تهاني كانت عارفه لكن اتصدمت زيادة وقت عرفت انو جوكر هو المالك .. كانت قايله مروآن هو المالك ..
لكن الكل اتصدم وقت قال : جوكر هو زاتو وليد .. وليد ولد مريم الضايع 💔
❣❣❣
# رشا _ تحكيييييي
طارق : انا حأمشي أزفتها معاها ¡¡. كيف تتجرآ وتجي تهجم عليك كده أأأأأ ¿¿
رشا قالت ليهو ودموعها عشششرة عشرة : ي طارق اوعه تمشي ليها .. انا متأكده هي بتكون بسس خايفه علي حفيداتها ..😭😭😭
طارق ارجووك
طارق : لالالأ حتي لو خايفه ما عندها الحق تجي تتهجم عليك ..
انا لاز ...
الباب دقه .. طارق مشي فتح واتفاجأ بالشافووو
كانت دي عمتو آمنه
😡😡😡
قبل م يفتح خشمو قامت بكت : والله ي ولدي انا بس كنت خايفه عليييك انت وبناتك .... ما كنت واثقه فيها عشان كده
طارق قال ليها بغضب : بسس دا ما بيديك الحق انك تضربي البت !! بعدين انا ما شافع صغير لاحظي !!
آمنه : عشان كده انا جيت اعتذر .. ودخلت جوه استلمت رشا وحضنتها ..
رشا طبعآ مغمضه عيونها من الخووف .
آمنه : ي بتي أعفي لي .. انا بعتذر أعفي لي 💔💔😭😭😭
رشا : لالالأ ي عمتي .. انتي زي أمي ما تعتذري لي .. وانا عارفه انك خايف عليهم عشان كده .. وحقك تخافي والله .
ولسع هي مواصله تبكييي وتقول يعفو ليها ..
لغاية طارق سامحها ..
قالت حتقعد معاهم لغاية العرس يتم ..
طارق ورشا فرحو كتير بي قرارها
ورشا أكتر لأنها تاني ما حتمشي بيت ناس سعاد عشان علاء وكده
مسسسسسكينه والله ما عارفه آمنه مخططه لي شنو ..
في غرفة رشا .. الساعه عامله 11:34 مساء ..
نينه صحت وقعدت تبكيي
آمنه : معليش ي رشا بتي .. سميتي دي متعباك ياخ
رشا : لالا كمان بالعكس 😅😅 ما معذباني .. بس لمن تجوع بتبكي ..
حأمشي اعمل ليها اللبن
آمنه : خلاص جيبيها امشي وتعالي ..
رشا مدتها ليها بس نينه حلفت كن تمش لي حبوبتها ..
ما عارفه ليشنو بتشمها كده 😂😂😂
رشا : ههه بتكون م متذكراك .. بس حتتعود علييك .. يلا ي نينه ارح اجهز ليك اللبن
بعد ما رشا طلعت آمنه استلمت التلفون واتصلت ع رقم .. بعد شويه ردت : خلاص انا عصرته ع قلبي ليمونه ونص .. وتميت مهمتي .. تاني أعمل شنو ؟
قال ليها : برافوو .. خليهم يثقو فيك أكتر وانا بوريك تعملي شنو ...
بعد قفلت منو قال : قررربتي تكوني في آحضاني

ماما مريم اتصدمت وقتيآ .. شالها وليد و مشي بيها أقرب غرفه ..
طبعآ تاني حنقول وليد وكده .. لأنو الأستاذ عندو 100 أسم بس دا الحقيقي طبعآ 😾😾😾😾😾
قعدنا انا وامي وابوي .. ابوي حكي لينا كل حاجه .. وانا مرة أبكي مرة أضحك
بس أكتر شي ضحكني وقت كنت بقول # عربيتي 😭😭😭💔💔💔💔💔😂😂😂😂😂
تهاني : هسع يعني حننطرد في الشارع !! نقبل وين ي كمال نحن ما عندنا محل نمش ليهووو !!
كمال : ما حيطردنا ..
تهاني : انا ما بشتغل خدامه ي كمال . كرامتي فوق كل شي .. ميته وخرآب ديار كمان 💔☹☹☹
كمال سكت مسسسسافه بعدها قال : طلب يد حنين ي تهاني .. م عارف فهمو شنو بس قال حنين مقابل انو يخلينا في البيت
انا وامي فتحنا خشمنا وقلنا سوا : لالالا نجوم السما أقرب ليهو
كمال قام علي حيلو وقال : ما عندنا خيار .. فكرو في الموضوع
قلت ليهو وانا ببكيي : يا ابووي ما موافقه اناا .. نهائي م حأتزوج جوكر ولة وليد دااا ..
وجريت دخلته غرفتي وأنا ببكييي
❤❤❤
بي جاي مريم بدت تصحي .. قامت وقعدت في السرير وقالت : حلم عجيب .. اللهم أجعلو خيير 😣😣😣
الباب اتفتح و وليد ‏( جوكر ‏) جا داخل وهو شايل كباية عصير في يدوو
مريم قالت : يعني اأا انا م م م كنت بحلم؟؟
وليد خته الكبايه وقعد في الأرض وهو ببكيي : دا انا زاتو ي امي .. ولدك الكان غايب رجع ليك تانيي ي اميي
طبعآ الزول البشوفو قعد يبكي كده م يقول دا جو القاسي المتعصب داااك
شكلو وهو بين يدين امو كان زي الطفل الصغير ❤
حضنتو شدييييد وهي بتبكييي وبتحمد ربها .. وكانت بتبوس فيهو وبتقول : ولدي الغالي !! وين كنت انت قطعته قلبي علييييك .. وييين خليت اختك وامك براااهم ي ولدي 💔💔💔💔😭😭😭😭😭😭😭
وليد زاتو كان ببكييييي رفع راسو وعاين ليها وعيونو كلها دموع .. شعرو اتفكه وغطي ليهو وشو .. امو زحت ليهو شعرووو واتخلعت لمن شافت عينو ..
جو كان لابس نضارتو 24 ساعه لأنو عينو اليمين متضررة ..😣😣💔
احيانآ بلبس عدسات بس ما بشوف بيها نهائي .. لكن ماشاء الله . ولا الزول البشوف بي اتنين ..
مريم قالت : دا شنوو ي ولدي !! عينك مالا !!
باس يدها وقال : بحكي ليك بعدييين ... صحي وين وداد ❤ ؟
صح اخباركم كانت معاي بس م كنت بعرف شي عن وداد !!
هنا مريم بس بقت تبكييي
وليد افتكر اختو ماتت عشان كده قال : ماتت !! بس كييف !!! كيييف ي اميي !!
مريم : لالالا م ماتت .. بس اختفت ي ولدي .. حالتها النفسيه ما كانت تمام ... وقت ابوكم اتوفي وانت اختفيت جاتها نفسيات ..
عمك كما ...
قاطعها وهو بقول : ما عميي 😤😤 ما تجيبي لي سيرتوو نهائي
مريم : ي وليد انت ولدي ما تنسي .. القسوة دي ما من صفاتك
وليد : صح ي امي ما من صفاتي .. بس انا قسوة المجتمع ساهمت في تربيتي ..
والظلم الظلمنا ليهو كمال ... حأطلعو منو حبه حبه .. وادمرو هو وآسرتو كلهم !!
مريم : ي ولدي القسسوة ما حبابا 😭😭 م تخرب طبعك عشان ناس ما بستاهلوو 💔💔💔😭😭
وليد : ي امي م تخافي .. طبعي في محلو بس حأأدبهم .. صح مصانع ريتا من املاكنا .. بس بعد يعرفو انهم غلطتو انا برجعها ليهم ..
يا امي حرييقه في القرووش .. حريقه في الأملاك البتخلي الزول جشع ويقتل عشانها ..
حريقه في القرش البي سببو ببعد الأسر من بعضها ..
مريم : اي دا ولدي البعرفو .. عفارم عليك ي ولدي ..
تاني حضنتو وهي بتبكييي : كيف قدرته تتحمل قسوة الشارع وانت ولد 14 سنه يا وليد !! احيييي انا قطعته قلبي والله بي غيبتك 💔😭😭😭
وليد : ي امي خلاص انسي الماضي .. انا ياهو جمبك .. وما حيفرقنا الا الموت بس 💔💔💔
❤❤❤
وانا قاعده في غرفتي اتذكرته
موضوع المدرسه الخيريه .. قعدته أبكيييي ...
هسع انا أدعمهم كيييف !!!
كيف حأقدر أساعدهم وانا # موفلسسسه !!!
❤❤❤
الصباح مشيت الجامعه بدرريييي .. كنت عارفه انو في البيت # حقو .. ما حبيت الاقيهو ..
حضرته محآضراتي وانا م فاهمه شي منهااا 💔💔💔😣😣
وقت الفطوور كنت سرحانه ..
قطع سرحاني صوت عمار : انا كلمته العميد .. وطبعآ فرح وآشاد بالفكرة .. و كلمته ابوي .. هو كمان فرح وشجعني وقال حيدعمني ..❤ و كمان حأمشي بعد الدوام الوزارة .. عشان أخد التصديق أذن ..
منذر : قصدك أذن التصديق ..☹ انا كمان ع فكرة بديت اجهز الأعلان ..
حأنشرو في الفيس والأنستا ... وكمان حأستلم الملصقات بعد الدوآم ..
قلت ليهم برافوو والله ..
مي : انا كمان بابا حيدعمني ..
نازك و نمارق : نحن كمان
احمد : me 2 ي جماعه .. يلا نبدآ الحنك ونكلم ناس الجامعه ..
قلت ليهم بحذن : شباب ... عايذاكم ف موضوع 💔
كلهم انتبهوا لي بأهتمام واصلته : مصانع ريتا للغلال .. بقت م حقتنا ..
خلاص عائلة الكتيابي اعلنت افلاسها 💔
ما حأقدر أساعدكم في موضوع المدرسه الخيريه 💔
طبعآ أستغربووو .. و واصلته حكيت ليهم الحصل وكيف جوكر ‏( وليد ‏) استغل ثقة أبوي و آحتالوو ..
طبعآ شلتي اتعاطفو معاي
اما مي دي نبذه طايرة ما خلتها لي جوكر 😂😂
غايتو شالت كل سيئاتوو
❣❣❣
# رشا _ تحكي
الصباح قامت جهزت ليهم الشاي ..
رهف كان عندها امتحان .. شربت سريع سريع لغاية اتششت ..
رشا : ههههههه ي بت بالراحه .. ربنا يوفقك
رهف : آميييييين ي امي
وقت قالت الكلمه دي رشا عيونها رقرقو .. صح كانت بتناديها بي ماما .. بس كانت بتقول ليها ماما رشا .. هسع قالت ليها امي 💔💔😭😭
طبعآ عمتكم آمنه متابعه الوضع .. كانت قااعده تعاين ومغبونه .. بس لمن رشا تعاين ليها بتبتسم مجامله ..
طارق جا طالع .. كان وااااو ..
لابس بنطلون أسود وقميص حرجلي غامق +.. حلاقتو وسوالفو . عجيييبات .
آمنه زاتها قالت في نفسها : راجل زي دا كيف رفضتو وقت اتقدم لي نهي !!! غايتو انا دي بس !!
وتاني ابتسمت ليه مجامله ..
طارق قلبو م مطمن من ناحية عمتو آمنه .. وكان حاسس انو حتحصل حاجه ..
بس استغفر ربو وقال ما يظلمها ..
❤❤❤...
وقت الفطور كده كانو قاعدات بحضرو في زي ألوان . مسلسل من الحب ما قتل 2
حقت راجيني وسوارا 💔😂😂
آمنه كانت مندمجه تحضر ساااي .. وطبعآ أكيد عارفين هي مع منو في المسلسل .
اما رشا كانت بتسرح نينه ..
الباب دقه وكت مشت فتحت لقتها سعاد ..
قعدو اتونسو كدااا ..
وآمنه تشيل وتشكر في رشا .. لغاية سعاد بدت تشك فيها ..
وقت جاتها مشيه ع الحمام سعاد قربت من رشا وهمست ليها : اعملي حسابك منها ي رشا بتي .. انا م مطمنه ليها والله
رشا : لالا م تخافي .. هي اتغيرت والله ..
سعاد : غايتو انا نصحتك وحذرتك .. بعد دا انتي و ضميرك ..
❤❤❤
المساء علاء اتصل بي آمنه وقال ليها : بعد دا استعدي .. نحن حننفذ تمام ؟
قالت ليهو وفي وشها ابتسامه شيطانيه : حاضر 😈😈😈
# صلو _ عليه

عمار : حنييييين .. ما يهمك .. ربنا موجود وحقكم محفوظ .. ان شاء الله المحتال دا حياخد جزآءو ..
انحن ما عايذينك تحسي بي إنك ما ليك فايده عشان ما حتقدري تساهمي بالقروش وكده .. اهم حاجه انك تدعمينا ..
وزي م انتي عارفه انو انتي أهم عضو لانك الفكرة صاحبة
منذر : قصدك صاحبة الفكرة
مي 😂😂😂 : منذر ياخ
منذر : مالك انتي كمان 💔💔☹☹.
مي : يملك ف الشطه ☹
قلت ليهم هووي هووي سيبو العوارة 💔💔😂😂😂
يلا انا استئذن منكم .
مي : خليييك ي حنو ... الزمن بدري
كلهم قالو ما تمشي ياخ
قلت ليهم مصدعه والله .. يلا نتلاقي بكرة ..
طلعته والساعه كانت 12:34 مساء
ركبته لي أمجاد .. وطول الطريق كنت سرحانه ..
انا مغبونه عشان جوكر احتال علي ابوي .. وفرحانه في نفس الوقت . فرحانه لي ماما مريم انها لقت ولدها . بس لكن للأسف الشر الفيهو يحرق بلد كامل .. اتنهدته مسسسسافه وتاني قلت : بس مهما حصل لازم المدرسه تتبني .. ولازم الأطفال ديل يكملو تعليمهم ويدخلو أفضل الجامعات .
وصلته البيت ونزلته علي مضض .. كنت خايفه ألاقيهو .. 💔
وانا داخله شوفته في عمال بطلعو في العفشش ..
شوفته دولابي الحوب شايلنو ..
صرخته في وشهم : انتو بتعملو في شنو !!
رد لي واحد وقال : بننقل العفش لي غرفة تانيه ..
قلت ليهو : موديهو وييين !" والأداك الحق تنقل عفش ..
قاطعني صوت جوكر : انا قلت ليهو .. الغرفه الكانت # حقتك هسع حاليآ بقت # حقتي
نقلو ليك عفش غرفتك في غرفة تانيه 😇
طبعآ اتقبنته منو وقعدته أشاكل فيهو بسس ولا أشتغل بي
ومشي خلاني بشاكل وبقاني ملطشه قدام العمال .
لغاية لمحته لي واحد قعد يضحك قومته صريت ليهو وشي ☹☹☹☹☹
طلعته ع غرفة ماما مريم عشان أشكي ليها ..
ماما مريم وقت شافتني قالت وهي بتبكي : حبيبتي حنين 😭😭😭 شوفتي وليد رجع لي !! ولدي رجع لي ي حنين !!
ما حبيت أضايقها عشان كده أبتسمته ليها وحضنتها : حمد الله ع سلامتوو ي ماما .. زي م ربنا جمعك بيهو ي رب يجمعك بي وداد ❤
مريم : يا جامع يا رقيب أجمعني بيها
قلت : آميييين .. انتي كيف حبيبتي ؟
قالت لي كويسسسه ومبسسسوطه
فرحته ليها وقلت في نفسي : انا م أكون انانيه .. خلاص مصانعنا راحت يعنئ نعملو شنو غير نصبرو 😑😑
قومته منها ومشيت غرفة أمي لقيتها مقلوبه وعفشها متغير .. وهي قاعده ف نص السرير بتبكي
من وقت دخلته قالت لي : وافقي ي بتي عليييك الله .. انا ما بقدر أستحمل الزل والأهانات دي !!
دموعي نزلو وم قلت ليها حاجه .. بس طلعته ومشيت ع الغرفه الكانت # حقتي .. قبل م افتح الباب وليد جا طالع ..
بعيدآ عن غضبي منو ما شوفتوهو عامل كيييييف 😭😭😭
احيي ي قلبي الموفترري ❤
واي انا لابسس فنيله بتروليه نص كم وقربت تنشرط من العضلات ❤ ياعينيي عليهو .. و لابس بنطلون جينز أسود .. وماسك شعرو بي ورا والدقن حالقو حلاقه خفيييفه .. وكالعاده .. نظارتو الرايبان السوداء ❤
رفع لي حاجبو اليمين وقال بأستهزاء : في حاجه ؟؟؟
غمضته عيوني عشان سحرو ما يخليني أضعف وقلت ليها ببرود جراح دماغ بريطاني : انت بتعمل كده في عيليتي ليشنو !! عاوز تنتقم مني عشان كنت بتكبر عليك وقت كنت بتسوق العربي ...
قاطعني : العربيه # حقتك صح ؟؟
بعدها ضحك ضحكه . واي انا قطعت كبدتي ..
و واصل : اوووول شي انا ما بنزل مستواي عشان اقعد اتناقر مع أمثالك !!

تانيآ ودا الأهم .. الموضوع اكبر من اني انتقم عشان كنتي بتتكبري علي وقت كنت سواقك .. الموضوع كلو بتعلق بالماضي .. ماضي أهلي وأهلك ☹
يلا انا ماش الشركه # حقتي اتأخرته .. الليله اول لي يوم
وهو ماشي حاولته أستفذو وقلت ليهو : بتعمل كده عشان طمعان في القروش صح ؟ ههههه كان تقول بس وانا كنت بضمن ليك انو المصانع حتكون حقتك .. بس ما بالغدر ي أستاذ .. ما كان تغدر بي أبوي وتخون ثقتو
عملتك عملة الكلاب البتعضي اليد الأتمدت ليهاا .
هنا طوالي وقف .. وعمل خلف دور
قلت خلاص حيضربني ويعوقني 😭😭😭
جا قال لي بهدوء : ابوك آخر واحد يتكلم عن الغدر ...
يلا نضفي البيت كويس ورتبي الغرف .. انا ماشي وعايز أشوف البيت مرايه لمن أرجع 😇
وطلع خلاني وااقفه زي الهبله !!
❤❤❤
الأوضاع في البيت كانت ماشه من سئ لي أسوء .. و وليد كل ما يلقي فرصه ببهدلنا .. ماما مريم حاولت معاهو انو يلين قلبو شويه بس راسو يابس ..
سحب العربات من امي وابوي .. وحالتنا بقت بالبلا .. شويه شويه امي رخت وبقت تشتغل في البيت 💔
لانو طردهم من الشركه ..
ابوي بطلع من الصباح وم برجع الا حداشر ..
قايل بي عملتو دي حيهرب من واقعوا .. ما كان عاوز يشوفنا بنتذله وبنتهان قدامو وهو م قادر يعمل شي ..
لغاية جا اليوم الأتذليت فيهو انا وم بنساهو طول حياتي ..
ابوي كان مافي طبعآ .. وانا كنت ماشه الجامعه ..
قلت لي امي عايذه المصروف بس ما كان عندها ولا تعريييفه 💔
قالت لي وهي مدنقرة راسها : ي بتي ماعندي والله..💔 وليد سحب مننا كل شي ..
حتي دهبي واي حاجه بملكها راحت ..
خلاص نحن ادمرنا ي حنين
وشوفته دموعها وهي بتنقط مرة في ارضية السيراميك حق المطبخ .. ومرة في الممسحه ..
ما حسيت بي روحي الا وانا بببكي ..
امي واصلت وقالت : المفروض هو يسلمني راتب شهري ع شغلي .. حأمشي أجيب ليكي منو انتظريني
وهي طالعه كنت بناديها بصوت مخنوق انها ما تمش ليهو .. بس م سمعت مني ومشت
مشت ليهو . كان مع ماما مريم في غرفتها ..
تهاني : سيد وليد .. الراتب اتأخر وانا محتاجه للقروش 💔
عاين ليها بأستهزاء ورفع حاجبو وقال : بعدييين .. انا مشغول هسع
تهاني بلعت ريقها بصعوبه و واصلت : عاوزه أدي حنين مصروف الجامعه عشان هي اتأخرت .. ما بقدر أستني لي بعدين ..
انا اللحظه دي جيت داخله الغرفه .. وقت شافني قام ع حيلو وقال : اووو مس حنين .. ماشه الجامعه ولة شنو ؟
كان بتفحصني ونظرات الأعجاب باينه ف عيونو ..
كنت لابسه عباية سودا انيقه وطرحه سوداء
وانتو عارفين العبايه في الناس الطوال روووعه ❤
خاته مكياج خفيف و روج كبدي مايل للأسود ... م كنت بحب اتمكيج بس حالتي النفسيه فرضت علي كده ..
ولابسه نضارتي طبعآ ..
لويت خشمي وم رديت ليهو ...
واصل : امك قالت انك عايذه مصروف الجامعه ...
محتاجه كم ؟
م رديت ليهو وانا قلبي متقطع وحاسه بي إهانه عجييييبه ..
واصل وهو بطلع قروش من جزلانو : هاك ي حنين .. ومداها لي بطريقه مستفذه .. تعالي شيلييها ..
ما عارفه ليييي انا غبيه كده ومشيت أشيلا منو ..
اتخيلو عمل شنو؟؟؟؟
❤❤❤
ابوي بي جاي كان مضغوط خالص .. واتبهدل ..
وما لقي شغل ..
فكر كتييييير انو ينتحر .. بس اتراجع عشاني انا وامي
اتذكر هو زمان عمل شنو ..
وطوالي قام اتوجه ع دآر العجزه والمسنين .. سأل المشرف عن واحد اسمو جابر ..
وصفت ليهو مكانو ... و وقت مشي لقاهو قاااأعد
جابر كان راجل سبعيني .. ملامح وشو قاسيه نوعآ ما .. ضهرو منحني بي سبب عامل السنين ..
كمال قعد مقاصد ليهو وقال ليهو : عم جابر .. اتذكرتني ؟
جابر رفع راسو وبعد مسسسسافه قال : كمال ؟؟؟
❤❤❤
رمي لي القروش في الأرض وقال لي : دنقري شيليها ☺
منظري كان آسسسف جدآ وانا ماده يدي بقيت زي الشحاده وانا واقفه قداموا ..
عاينت للقروش الفي الأرض وعاينت في وشو .. وطوالي تفييييت ليهو في وشو ..
وقلت ليهو : لو شلته منك فلس واحد ي جوكر .. ابقي ما حنين الكتيابي ..
وانا طالعه قال لي : وليد ... وليد قسم السيد لو سمحتي ☺
طلعته والغضب مالي قلبي .. والدموع نازله كاننها مطر .. وانا بقول : لو ما خليتك تركع قدامي ابقي ما حنين ... ابقي ما حنيييين يا جوكر !!!
❤❤❤
كمال كان ماشي بي رجولو في الشارع والتوتر بادي علي وشو ..
وكان بقول : ي ربي يكون دا قسم السيد !!!!
معقووله يكون عايش !!!
واتذكر كلام جابر بالحرف الواحد ..
قال ليهو :. انا الغلط العملتو الله جآزاني بيهو في دنيتي .. وزي م شايف .. اولادي رموني في دار العجزه والمسنين ..
كمال : حصل شنو في الليله ديك ي جابر؟ انت موش جيت وقلت لي وليد مآت ؟؟
جابر بكاء مسسسافه وكمال كان بتحسبن وبستغفر .. لغاية جابر قال : الولد كان بقاوم فيني .. قومته بديت أضربو وصوت صراخو للآن في أضاني ..
بعدها صرخ صرخه عجييبه ... لانو وانا بضربو ضربتو في عينو ..
بعد صرختو دي سكت وتاني ما قال شي ..
وقت التفته وراي كان في راجل .. قعد يضرب فيني وبقول : دقسته مع قسم السيد . انت كتلت ولدو
طبعآ انا خوفته لانو انا عارف انو قسم السيد ميت وطوالي اغمي علي
وقت صحيت لغيت نفسي في محلي .. م اتوقعته القي نفسي حي زاتو .. قومته وم لقيت وليد ف المحل ..
عشان كده جريت رجعته بيتي وشهور م قعد اطلع ..
وكلمتك انو مات 💔
كمال رجع لي واقعو بعد اتعتر بي حجر .. ومشي قعد في مسطبه وسرح في المصيبه الهو فيها دي ..
بس قرر انو لازم يعمل حاجه ..
❤❤❤
# رشا _ تحكي
الصباح بعد طارق مشي شغلو ورهف مشت المدرسه ..
رشا نضفت البيت ومشت حممت نينه الصغيرة ..
آمنه قالت : اممممم رشا
رشا : ايوا ي عمتي
آمنه قالت في نفسها : عما دباسه .. وابتسمت وقالت : اليوم طالعه ماشه السوق مع خالتك سعاد ..❤
بس حابه اسوق نينه معاي ..
رشا : طيب م عندي مشكله .. بعدين ما إالا تستأذني مني .. هي حفيدتك في النهايه 😁
انا عايذه اتحمم ..
آمنه لالا م هسع ..
طبعآ رشا استغربت .. وقالت ليها : شنو ؟؟
آمنه صلحت كلامها وقالت : هههه قصدي م هسه ماشه بيت سعاد اشوفها طلعت ولة لسع .. خلي نينه معاك
بعدين انتي استحمي وقت نطلعو ..
رشا استغربت .. بس قالت ليها حاضر ..
آمنه طلعت وخلت رشا بتحاول تسكت نينه البدت تبكيي
اتآخرت مع سعاد بحجة انها لقت مسلسل شغال قعدت تحضرو .. لغاية جاها الاوكي من علاء وقالت لي سعاد : ارح بعد دا ..
مشت شالت نينه من رشا .. وهي طوالي دخلت الحمام ..
آمنه شالت تلفون رشا معاها
وهم طالعين خلت الباب مفتوح
سعاد كانت واقفاها برة . قالت ليها : ماقفلتي الباب ! ؟
آمنه : اي اي ههه رشا طالعه هسي عايذه تودي القمامه برة عشان كده
سعاد : ايواأ
وطلعو و أجرو ليهم امجاد واتحركو ..
علاء بي جاي لقي الباب مفتوح .. طوالي دخل غرفة رشا ..
وطلع كل ملابسو وانجدع ف السرير ومسكل لي آمنه ..
آمنه طوالي اتصلت ع طارق بي رقم رشا ونينه ساعدتها لانها كانت بتبكيي
طارق فتح الخط وبس سامع صوت نينه بتبكيي ..
قال : رشا رشا !!
بس ماف رد
و الخط قفل ..
بعد شويه اتصلت تاني ..
والخط قفل طارق اتصل ع رقم آمنه بس ابت ترد .. واتصل واتصل وهي شايفه المكالمه .. ف الاخير قفلت التلفونين .. كانت واثقه انو طارق حيقلق .. وقامت ابتسمت بخبث .. الخبيثه الشيطانه
طارق قلبو آكلووو قال اكيد آمنه بتكون عملت حاجه لي رشا .. .. وطوالي قام طلع من الصيديله و خلي فيها المساعد الصيديلي
وبسرعه اتوجه لي شقتهم وهو بحاول يتصل بس ماف رد ..
الله يستر بسس

في قصر جوكر .. الساعه كانت 5:34 ص .. حنين صحت مخلوعه وجوكر بقول ليها : قووومي ي هانم .. قوومي !!
ما كانت عارفه في شنو ومالو جوكر ‏( وليد ‏) هايج كده !!..
وقبل ما تفتح خشمها خمشها من شعرها وكان جاريها وهي بتصرخ .. وكان الغضب مالي عيونو
امها وابوها ومريم جو اتلقوهو وطوالي رماها تحت كرعين امها وابوها وهو بقول : بتكم الواطيه اللافه لقيتها ما بكر !!
تهاني ختت يدها في خشمها و كمال قلع عيونو .. اما مريم قعدت عدييييل ..
وهي ما قادرة تستوعب حاجه .. هو ما لمسها لكن .. ولا قرب منها .. كيف يقول هي ما بكر !!!!
قعدت تبكي وتقول لي ابوها وهي ماسكه كرعينو : والله ي ابوي هو كذاب !! هو ما لمسني حتي !! كيف يقول انا م بكر وهو م لمسني !!!
ابوها زح وشو منها .. قامت علي حيلها وهي بتقول : ابوي .. ابوي رد علي !! انت ما مصدقو صح ؟؟
كمال وبدون سابق انذار اداها كف ..
ومن هنا الدنيا حست بيها كانها وقفت .. لانو دي اول مرة حد يضربها .. لا وكمان منو ؟؟ ابوها !!!!!
اكيد ما فاهمين حاجه موووش 😁😁😁😁😁
يلا # flash_back
المساء كمال رجع البيت ومشي غرفة بتو حنين طوالي ..
كانت بتصلي ..❤ بعد تمت الصلاة اتفاجأت بيهو وهو راكع قدامها : ي بتي الله يرضي علييييك ... موش انتي بتقدريني ؟
قلت ليهو انت فوق راسي ي ابوي ❤
قال لي : خلاص .. وافقي بيهو علييييك الله واسمعي كلام ابوك .. وقعد يبكيي قدامي .. طبعآ ما عرفته اعمل شنو 💔 وانا زاتي قعدته ابكييي لغاية قلت ليهو بصوت ما مسموع : التشوفو يا ابوي 💔
قال لي انا آسف ي بتي اني جبرتك .. بس بوعدك اكون ليك سند واحررك منو 💔.
ابوي وعدني وهو عارف انو م حيقدر يساعدني ولا حاجه ..
قام باسني ف راسي وطلع ..
قعدت ابكيييي وابكييي لغاية نومته في موصلايتي ..
صحيت ع صوت ماما مريم .. قالت لي بحنيه : مرت ولدي ❤ قومي من الأرض ونومي ف السرير
طوالي اترميت في حضنها وانا ببكيي .. قلت ليها انا م م عايذه اتزوجو ..
قالت لي بحنيه : بعرف .. لانو وليد اتغير . وكتييير كمان . بس ي حنين انا عايذه العرس دا يتم لانك الوحيده البتقدري تغيري وليد للأفضل .. لانو طيبتك دي حتكسر الحقد الجواهو
قلت ليها : لييي هو بيعمل كده !! وليي حاقد ع ابوي كده !!
مريم اتلعثمت وبس قالت تلاته كلمات : مجرد سؤء تفاهم .. وقامت طلعت
م اشتغلت بي كلامها وتاني قومته ابكيي .. لغاية نومته .
❤❤❤..
العرس اتعمل بعد اسبوع ..
لمه بسيطه حضروها حشد قليل من المعارف .. وكلهم مستنكرين وبوسوسو : كيف كمال يعرس بتو للزول الأحتالهم !!
كنت لابسه الفستان الأبيض وعامله روج كبدي مايل للأسود بس .. عكس مع بياض بشرتي وبالرغم من اني م عامله ولا كحل .. بس الكل كان مبهور بي جمالي اظنهم جنو م معروف ..
هو كان لابس بدله سودآء انيقه و بنطلون جينز ازرق ..
شعرو كان مفكوك بس خلإو شويه ..
وكالعاده نضارتو ..
كان شكلو واااو
انا طبعآ خلاص قربته ابكيي وهو كان كل ما يسمع شهقاتي بضغط ع يدي قوي .. طوالي بسكت ..
مي وباقي شلتي كانو فاهميين شعوري .. بس ما حيقدرو يساعدوني للأسف ..
بعد الحفله انتهت دخلنا جوه .. لانها كانت معموله برة في حديقة قصرو ..
فضل ف القصر نحن بس .. انا و المغفل وامي وابوي وماما مريم ..
ماشه ع غرفتي فآجأني صوتو المستفذ : افتكر انك متزوجه ؟؟ من الليله ورايح حتبيتي معاي في غرفتك البقت # حقتي
وابتسم لي بخباثه ومشي ..
وقفت مسسسافه .. بعدين لحقتو .. لقيتو دخل الحمام .
قومته غيرته سريع سريع ورقدته اتغطيت كلي .. ما خليت ولا محل للهواء ..
سمعته باب الحمام اتفتح واتقفل .. وسمعته صوت خطوات .. جا وقف قدامي وانا غمضته عيوني شديد ..
ما عارفه بس حسيت انو كان مبسسوط بي منظري وانا خايفه
وقلبي شغال يدق ويدق ويدق .. لغاية اضاني صنت من صوت الدقه ...
حسيت بيهو رقد جمبي ف السرير .. وحسيت بي انو بدآ يقرب ويقرب .. وخلاص بديت اشم ريحة صابونة LUX الاستحمه بيها # الزفت
قررربته اقوم اللطشو كف بس الحمد لله ... رجع محلو وطفا النور
..
ما جاني نوم نهائي .. لغاية سمعته الآذان الأول أذن .. حسيت اني بعد دا في أمان ❤ عشان كده نومته قريرة العين ...
ويأهو قومته مخلوعه وجوكر بقول لي : قوومي ..
دي كل القصه 💔
back#
بعد ما أداني الكف حصلت لحظة صمت .. امي خاته يدها في خشمها ودموعها نزلو ..
انا طوالي بديت أرعف ..
بجامتي كلها اتملت دم ..
وم قلت حاجه بس مشيت غرفتي وقفلت الباب .. وقفته مسسسسافه ودخلته أحمام غسلته وشي ..
انا م من نوع البنات البتكسر وطوالي يفكر ينتحر ..
لالا الحمد لله إيماني قوي ... وإالأ كنت انتحرته زمااان بي سبب موضوع الرصاصه ..
طبعآ وليد ما كلمناهو بي حالتي الصحيه نهائي .. ولا جبنه ليهو سيرة 💔
عاينت لي نفسي قوووي ف المرايا .. وانا بدل ما انكسر اذدتته قوة ..
وليد ما لمسني نهائي .. و ولا قرب مني . دا بيعني انو عاوز يشوهه سمعتي .
وعزمته بيني وبين نفسي اني انتقم واخليهو يبكي بي دموعو 💔
وتاني ختيت حاجه في راسي .. اني لازم أعرف سوء الفهم القاصداهو ماما مريم 💔 لازم اعرف سبب الحقد البحقدو وليد لي أبووي 💔
....
وليد مشي لي ابوي ف غرفتو .. كانو هو وامي قاعدين وماف حد بيتكلم ..
وليد قال بهدوء جراح دماغ بريطاني : وداد وين ي كمال ؟
كمال سكت مسسسافه . وقال : والله العظيم ما عارف .
وليد واصل وصبرو بدآ ينتهي : وقسمآ ي كمال .. حق اختي بطلعو من بتك .. حأخليها تشوف الويل .. فاهم ولة لا !!!!
تهاني بدت تولول وكمال ببكي بصمت
طلع خلاهم وهو ماشي ع غرفة امو لاقيتو وانا طالعه : قلت ليهو بسخريه : ماشه الجامعه انا .. حتوصلني ولة تديني المصروف ؟؟
رفع حاجبو من تحت النضارة وهو مستغرب من جرآءتي ..
لآواصلت : ما تنسي اني المدآم هسه .. واي تقصير في نفقتي .. المحكمه تفصل بيناتنا ..
وجات باستو في خدو وقالت : راجياك برة عسان توصلني ❤
زحت منو وهي مقهورة .. دا ما أسلوبها نهاءي .
بس وليد لازم يتصرفو معاهو كده
لانو الراجل القاسي لازم تواجهو انثي تحمل صفات القسوة والعطف في زمن واحد ..
بعد ما وصلني قلت ليو بي ضحكه ساخره : هههه ... سبحانه ربي .. كنت بتجيبني عشان انت سواقي وكده .. وهسع بتجبيني عشان انت زوجي .. بس المقام واحد ... حتظل السواق بتاعي لي آخر لحظه نكون فيها سوا .. ما تقول عشان انت مالك مصانع ريتا حتتكبر وتتعالي .. حتي لو بقيت رئيس الجمهوريه .. مقامك حيكون سواق حنين ..
غضب مني غضبه .. وخلاص بدآ يغلي غلي ..
طوالي نزلته وانا مبسسوطه عشان خليتو يتفرس ..
دخلته الجامعه والطلبه كلهم بآشرو علي ... وبقولو : دي بت كمال العرسها الزول السرق مصانعهم ولا اشتغلته بيهم ..
لابسه عبايه سوداء و حذأء كعب عالي بي رباط لونو بترولي .. وطرحه بتروليه وشنطه سوداء وعامله كحل و روج كبدي مايل للأسود ..
والحنه سوووووده في يدي وترقش رقش ..
مشيت ع قآعتي طويييل و ولا أشتغلت بيهم ..
وقت دخلته العميد كان واقف .. دقيت الباب وكلهم التفتو وكانو بعاينو لي بطريقه غريبه خلتني ارتبك ..
الله يستر بسس
❣❣❣ .
# رشا _ تحكي
عاينت في سقف الغرفه حقت الفندق وعيونها ملانه دموع ..
وبدت تتذكر الأحداث الأخيرة المرت بيهااا
# flash_back
طارق وقف العربيه جمب باب العمارة وبسرعه بدا يطلع السلالم ...
وصل ولقي الباب مفتوح .. دخل وما لقا زول ..
علاء وقت سمع صوت حركه طوالي بدا يلبس في هدومو ..
طارق فتح باب غرفة رشا وهو بنادي فيها يا رشا يا رشا ¡¡
وقت شاف علاء قلع عيونو وكانو تقول حيطلعو من محلاتهم ..
علاء قال بطريقه متصنعه : ط ط طارق !! ا ا انت م م من متين ب بتج ...
قبل م يتم كلامو طارق استلمو و وقع فيهو خبت ودق وشلاليت ‏( ايوا اضرب ي براي وايت هههه دا مصارع طبعآ ‏) ..
رشا وقت سمعت الجوطه البرة طوالي لبست بجامتها سريع سريع لغاية لبست بالقلبه ..
وطلعت مخلوعه ولقت الصوت جاي من غرفتها .. دخلت واتخلعت وقت شافت طارق بضرب في علاء .
هسع دخلت الحمام والبيت كان فاضي و وقت تطلع تلقي طارق بضرب في علاء ... وعريان كماان !!
قالت بي صوت اقرب للبكاء : ف ف ف شنو ي طارق !!
طارق وقت سمع صوتها وعاين شافها مبلوله .. بما يعني انها استحمت .. طوالي قال في نفسو اكيد رشا كانت مع علاء عشان كده مشت استحمت ..
علاء انتهز الفرصه وطلع جاري ..
رشا دموعها بجرو وقالت : ب ب بس م تكون ظن ...
اداها كف ... كف خلاها تقيف مصدومه . قال بهدوء جراح دماغ بريطاني : أطلعي من بيتي م عايذ اشوف خلقتك تاني ..
وطلع من الغرفه وقفل الباب بقوه ..
back#
طوالي رجعت لي عالمها لمن سمعت طرق في باب غرفة الفندق .. لقتها دي الموظفه قامت قالت ليها : في حد منتطرك تحت قال عايذ يشوفك ..
رشا فرحت وقالت أكيد دا طارق .. وقامت لبست عبايتها وجري نزلت تحت ..
وقلعت عيونها لمن شافت الزول الجا يزورها ..
تفتكرو منو؟

وقفته مذهوله .. وفي نفس الوقت كنت خايفه شدييد .. يا ربي ف شنوو؟؟
فآجأني صوت العميد وهو بقول وفي وشو إبتسامه رزينه : ادخلي ي حنين
دخلته وانا متوترة .. القاعه كانت ملاااانه .. وفي دكاترة كمان معاهو ...
عايذه امش اقعد في مقعدي بس قال لي : تعالي اقيفي ف المنصه ☝😌😌
جيت وقفته وكرعيني بطاقشو .. 😂😂 صح انا عندي شجاعه وكده بس القاعه ملانه ياخ .. وكمان في قريب العشرة دكتور معاهو ومساعدين التدريس ما يدوك الدرب 👋
العميد وقت شافني بفرك يديني مع بعضها من التوتر .. وشاف آثار الرسم .. قال بي ضحكه : ومبروك العرس ي مدآم 😁😁
ارتبكته شديد ورديت بصوت اقرب للهمس : الله يبارك فيك
واصل : طبعآ بما انو حنين شرفتنا ... انا حأقول ليكم سبب الاجتماع دا
عندنا مجموعه من طلبتنا قسم طب الأسنان ..
عرضو علي فكرة يمكن ما خطرت في بال اي جامعه من الجامعات ..
عاين لي وآشر : اختنا الطالبه حنين كمال .. وبالرغم من انها ليها يا داب كم شهر ف الجامعه .. بس قدرت انها تكون صدآقات .. وقدرت انو تلفت نظر الكل لي ظاهرة عدم إكمال التعليم لبعض الأطفال وكل طالب بمختلف مراحلهم الدراسيه .. و واصل : عشآن كده سبعه من طلابي انا بعتبرهم فخر لي جامعة الرازي .. اهتمو بالفكرة وحبو انو الكل يشاركهم فيها .. حنعرف فكرتهم لمن نتعرف عليهم .. ممكن يتفضلو ويجو لي في المنصه هسه ؟؟
في اللحظة دي شلتي بدت تطلع .. وكل ما واحد يصل العميد بقول اسمو .. : احمد منصور .. مي عبد الوهاب .. منذر عمر .. نمارك آبشر .. عمار بشير .. نازك محمد .. وآخيرآ ياها حنين كمال .
واصل : . اخوانكم قررو انهم يساعدو الطلاب دي .. وعرضو لي الفكرة حقتهم ..
آشر علينا انو نبدآ نتكلم ..
عمار : السلام عليكم ورحمة الله ..
اخوكم في الله عمار بشير احمد
وكرر الأسم : عمار بشير احمد
‏( هههه علي بالطاء عمار دا كوز .. من وقت قال اخوكم في الله .. وكرر اسمو ..😂 ‏)
زميلتكم حنين اخدتنا انا وباقي الشلة لي واحد من الأحياء البسيطه
وقابلنا فيها اطفال . الظروف خلتهم يبقو شباب .. ويساعدو اهلهم ..
منو فيكم يتخيل انو ولد عمرو 14 سنه بيدفع لي اخواتو رسوموهم الدراسيه . ؟؟
لالا وغير كده .. يطلع مصروف للغداء ... للإجار .. للكهرباء !!
انا بعترف قدامكم اني لمن كان عمري 14 كنت ماسك يد البلسيتشين 24 ساعه .. وامي بتجيب لي الأكل لي عندي ..
يعني عشته طفولتي كلها ..
والشي البحير حأقولو ليكم والداير يضحك يضحك .. اني لي الآن باخد مصروفي من ابوي 😭💔
كلهم بدو يضحكو
آشر لي مي عشان تواصل
قالت : حقيقه ما براك يا عمار .. كلنا بناخد مصروف من اهلنا ..
في نفس الحي لاقينا حليمه واخوها حسيب .. هم كمان تركو المدرسه عشان تآخر الرسوم ..
نمارق واصلت : عشان كده حنين عرضت علينا فكرة عمل مدرسة خيريه .. لأكمال التعليم المتوقف ..
منذر : اي طالب مهما كانت حالتو الاقتصاديه حيواصل تعليمو لغاية يخلص الجامعه
احمد : عملنا ملصقات اعلانيه حنعلقها في كل انحاء الولايه
نازك :. كمان عملنا اعلان ع كل وسائل التواصل .. وبنتمني انكم تساعدونا في نشر المنشور
اختتمته الحديث وقلت : بصراحه كده انا فخورة بي عميد كليتنا .. وفخورة بيكم لانكم رحبتو بالفكرة .. انا بتمني انو باقي الشعب يشاركونا عشان طوبه طوبة المدرسه تقوم ☺☺
في اللحظة دي الكل بدآ يصفق .. دكاترة ع مساعدين تدريس ع طلبه ..
طبعآ القاعه ضمت طلبة طب .. وطب اسنان .. وصيدله وتمريض ومختبرات
العميد وقت شافانا متوترين قال لينا ممكن تمشو تقعدو ..
مشينا ومي تقرص فيني ساااي
كملت لحمي كلووو الغبيه 💔😩😩
بعد ما قعدو نضمو ونضمو في الموضوع ..
انا ما كنت خاته بالي في كلامهم لانو انا زآتي بي همي ..💔
بعد كم دقيقه كده انتبهته لي صوت العميد وهو بقول : بعدين حيجو آخوانكم عشان نجتمعو ونتكلمو في الموضوع ..
وبعد شويه بدو يطلعو واحد واحد ..
ما عدا دكتور الانتومي بس هو الفضل لأنو المحاضرة معاهو ..
❤❤❤
بعد المحاضرة انتهت طلعنا الكافييتيريا ... كنا نحن والبنات بس وقعدو يسألو فيني : مالك نزلتي طوالي !! اها حصل شنو .. احكي لينا قبل م الشباب يجو .
نمارق : هووي ي بنات عيب .. دي أسرار زوجيه
قلت ليهم : هههه كان عادي جدآ . ونزلته لانو هو زآتو مشغول وانا م عايذه اغيب عن الجامعه .. المهم وين الشباب ؟؟
مي بدت تتمطي وتعاين وهي بتقول بري ما شايفاهم انا .
نازك : اظنهم حبو يدونا شوية خصوصيه مع عروستنا 💔💔💔🤣🠾񘴣🤣
ياخ احكي لينا ي حنين .. عشان نكون جاهزين بعدين
قلت ليهم عشان اريحكم ما حصلت اي حاجه بيناتنا ..
كلهم اتخلعو وقعدو يعاينو بأستغراب .. واصلته : اي اي ما حصلت اي حاجه م تعاينو لي كده .. ياني بت زيكم .. يلا انا جوعته ياخ ارح نطلب لينا حاجه .. ما بقدر استني الشباب انا ..
نمارق : ياهو داك منذر خالط سنير صيدله م اظن حيجينا هسه . وما عارفه احمد وعمار غطسو وين .. ارح ناكل م ضروري ننتظروهم ..
مشينا طلبنا ..
ونحن بناكل عمار واحمد جو . وكانو شايلين حاجات معاهم ..
احمد : ياااا خووونه ياااا مااارقيين يا عديمين العشرة
عمار : زماالتهن زمالة حبششششش 💔💔😖😖
مي : والله انتظرناكم وانتو اتأخرتو .. بعدين انتو شايلين شنو ؟
احمد وهو بقعد : دا غراء .. امشو شوفو الجامعه كلها ملصقات .. ومده يدو لي عمار الناولو ملصق مداهو لينا .. قريناهو وكان عبارة عن اعلان للمدرسه الخيريه ..
وتحت في ارقام التواصل للمساعده .. من بينهم رقمي !!
قلت لي عمار وخشمي كلو أكل : هووعي دا شنوو . ليشنو رعقمي معاهم !!
عمار : يا شييييخه 😖😖 تمي الأكل الفي خشمك اووول ..
ديل رقمك ورقم العميد واحمد ونمارق
ونحن كمان عندنا دور ما تخافي .. قسمنا الأدوار حسب اي زول ..
غايتو رضيت اسوي شنو .
قلت ليهم انا ماشه عندي شغل ف البيت
حأتصل بي جوكر يجي يوديني
و اتصلته علي جوكر # زوجي . عشان يجي يوصلني البيت ..
هزآئني كداااا .. دموعي لمن جرو .. وفي الآخير قال لي : بلز ليك السواق وقفل الخط ..
حصلت لحظة صمت رهيييبه ..
ما واضحه فيها إلا صوت شهقاتي 💔💔💔..
عمار ماسسك أعصابو بي صعوبه وقال لي مي : سوقيها الأستراحه 💔
بعد مشينا قعد يشاكل ويشاكل في تصرف وليد معاي 💔
نازك و نمارق قامو لحقوني الأستراحه ..
واحمد قعد يهدئ في عمار وفي الآخير قال ليهو : دا راجلها في النهايه .. نحن ما حنقدر نعمل شي 💔
❤❤❤
ف البيت المساء كده .. كنت قاعده مع ماما مريم في غرفتهاا ..
امي جات وهي مكسورة وقالت : العشاء جاهز .. وطلعت
انا انقهرته من جواي .. دي امي !!!! قعدته ابكيييي ... ماما مريم مسحت ع راسي وقالت لي : أصبري بس .. كل حاجه حتتحلا قريب ..
....
في السفرة قعدنا كلنا ..
وليد قاعد في الكرسي الرئيسي .. وع يمينو في امو .. وانا ع الشمال ..
وابوي جمبي وامي جمب ماما مريم باليمين
ماف زول كان بياكل إالأ وليد # الزفت
انا أكلته لي عجورة واااحده بتذكر ..
وقومته ..
مشيت غرفتي وقفلته الباب ..
شلته لي واحد من المراجع وقعدته اقرا ..
اصلو اهملته كتيييييير دراستي الفترة الفاتت ..
كنت نعسسسانه .. وكل شويه بسمع دق ف الباب بس ما رديت نهاءي .. م كنت عايذه اقابل زول ..
الصباح وانا طالعه لقيتهم قاعدين ف السفرة
قال لي بأستهزاء : لازم تحترمي مواعيد الأكل واضح ؟
ما رديت ليهو وطلعته طوالي .. لقيت برا في راجل خمسيني كده قال لي : انا سواقك الجديد يا مدآم
قلت في نفسي : كويس خاالص .. انا ماشه تمام 😌😌
في الجامعه كان عندنا عملي حق biochmestry
كنا مقسمين قروبات .. قروبنا كان من الألف لغاية حرف الفاء .. كنا عشرين انا واحمد في القروب من الشله .. طلعنا كده في واحده من قروبنا اسمها حلا .. حنكوشه خلاص ما بريدها كلو كلو 😒😒😒 نبهتني : حنييييين .. واي لكن شوفي اللاب كوت بتاعك اتملا دم .!! انتي بترعفي !
😱😱😱
قلت ليها شكرآ لانك نبهيتني ..☺☺ ومشيت الحمامات غسلته وشي ونضفتو .. اللابؤكوت اتوسخ عشان كده طبقتو .. قلته بعدين اغسلو في البيت ..
طلعته مشيت رقدته ف الأستراحه . سرحته في السقف لغاية نومته 😴😴😴
❤❤❤
في البيت وليد كان قاعد مع امو .. وهي شغاله تقول ليهو م يقسي علي وعلي امي وابوي 💔
وليد : يا امي انا ما عارف انتي ليشنو بتدافعي ليهم !!
الزول دا حاول يقتل ولدك !! يعني لو ما الراجل الطيب دا ساعدني كان هسع انا في عداد الاموات 💔😐😐😐
‏( اها يا سيف النار 🤣🠾񘴣🤣 ‏(
مريم سكتت مسسسافه وسألتو : طيب الراجل الساعدك دا .. ما قال ليك هو ليشنو ساعدتك؟؟
وليد : قال انو ابوي كان خدمو . خدمه زمان .. وهسع رده ليهو جميلو ..
ثم تانيآ انا زاتو ما لاقيتو .. بسمع بي اسمو بس لكن ما شفتو 😴😴😴 بتعامل معاي بغموض ما عارف ليشنو .. اتكلمته معاهو بالتلفون بس .. وكل تعاملي معاهو بكون عن طريق زول .
مريم : منو الزول دا ؟؟؟
وليد : الراجل الساعدني وقت كمال رسل حد يكتلني اسمو اسماعيل حسن ..
مريم وقت سمعت الأسم اتخلعت وقلعت عيونها .. بس وليد ما لاحظ ليها كان مشغول بي تلفونو .. و واصل : .. المهم يا امي .. انا عارف بعمل في شنو .. ولو م لقيت وداد ما حأخليهم في حالهم نهائي .
مريم ارتبكت وقالت ليهو بسرعه : يا وليد انت اختك دي لو عايشه كان جات .. عليك الله انساها 😐💔
وليد أستغرب من كلام امو .. كيف تقول كده وهي م عارفه بتها ويين زاتوو !!! ؟
بس م اشتغل في الموضوع وقال ليها انا طالع ي الغاليه .. خلي بالك من نفسك .
بعد ما طلع قالت في نفسها : وداد لو رجعت ما اظن انت حتعاين في وشي لو عرفته الشي البتعرفو وداد 💔...😐 صح هي بتي وبريدها .. بس ما بقدر افقدكم الأتنين اناا .. عشان كده يا رب تكون وداد ماتت 💔
واسماعيل !!!!!
لازم اتكلم مع كمال لازم ..
في مصيبه حتحصل انا متأكده 💔
‏) الليييييله وووب . ‏)
❤❤❤
صحيت علي صوت نمارق وهي بتقول لي بهدووء : صليتي الضهر ؟؟
قلت ليها وانا بتثائب : هاااالالأ
تاني قلت ليها الساعه كم هي ؟؟
قالت لي : 3:34 مساء ..
قومته سريع سريع مشيت اتوضيت ..
بعد صليت الضهر اتلمينا تحت شجرة كده ..
منذر : اها ياا حنوو ..
وييين ممثلينك !!! عايذين نصور الفلم نحن 🐽񎃸
حنين : طيب م عندك مشكله .. الليله بمش بتفق معاهم وبكرة نصور ..
نازك : بس بكرة الجمعه .. انا ما طالعه من بيتنا ياخ 😩😩
عمار : كلنا م عايذين نطلعو يوم الجمعه بس مضطرين .. لانو زي م انتي عارفه امتحانتنا فاضل ليها شهر .. تاني م حنلقي زمن ..
قلت ليهم خلاص بكرة حيكونو جاهزين .. حنصور وين لكن ! ؟
منذر : انتي بس كلميهم وألباقي علي
قلت ليهو أبشر والله .. وصلحته شنطتي وقلت ليهم انا بمش
احمد : ههههه من عرستي خليتي اللففان .. عاد انكربتي
ابتسمت وقلت ليهو : امو ما ولدتو اليكربني ☺
عمار : دي حنين البعرفها يا شباب ☝😌
واحمد واصل : بس العميد نسيناهو !!
عمار قال : طيب ارحكاكم من طريقنا دا
قلت ليهم احضروهو وكلموني انا م بقدر استني ومشيت خليتهم ..
وصفته للسواق الحي حق ناس مجاهد .. في طريقي شلت حلاوات والعاب للشفع ..
وقت وصلت بيتهم لقيتو مافي .. سلمته ع امو واخواتو واديتهم الحلاوات الجبتهم ليهم
فرحو بيها كتيييير .. تاني مشيت بيت ناس حليمه وحسيب كلمتههم ورحبو بالفكرة ..
وانا طالعه من الحي لاقيت مجاهد 💔 كان ماشي بي صعوبه 💔
نزلته سرييع وجريت عليهو 💔
مسكتو كده .. جسمو كان سخخخن .. وفي آثار ضرب ع وشو .. قال لي بصوت مجهد : حنين ..😑 ووقع بين يديني
💔😭😭😭😭
❣❣❣
# رشا _ تحكي
وقت شافتو دموعها نزلو واتذكرت الشي العملوو ..
جاها جاري وهو بقول : ما تبكي يا رشااا .. هو اصلآ ما يستاهل ضفرك .. لانو ما بثق فيكي
قالت ليهو : انت كيف تتجرآ تجيني هنا بعد العملتووا !!
كيف عرفته مكانيي !!
قال : انا تابعتك اليوم داك .. وعرفته انك نزلتي هناا
قالت ليهو بحرقه : ليي يا علاء عملته كده !! ليي خربته بيني وبين طارق !! حرمتني من بناتي نينه ورهف لييشنو !!
علاء : عشان حبيتك
عايذك لي يا رشا .
طارق ما عايذك .. والدليل انو عرسو الاسبوع الجاي علي نهي اخت مرتو المرحومه
رشا ما عرفت تسوي شنو .. صرخت في وشو : انت كذاااب ! طارق ما حيعرسهاا
علاء : هو براهو قال انو زواجكم كان زواج مصلحه . ساي .. عشان تربي ليهو بناتو 😁
اسمعي كلامي يا رشا .. عندي شقه جاهزه تعالي عيشي معاي
مالك ومال غلبة الشفع
ادتو كف وقالت ليهو انا بت ناس ومربيه ! اوعك تقلل ادب معاي !
وتاني لو فكرته تجي هنا حيكون آخر يوم في حياتك !
ومشت خلتو ..
وقف مسسسافه وقال : معلييش .. حأصبر عليك ي حبيبتي رشا 💙
علاء # الزفت قطع لي كبدتي بسسس عليهوو
الجزء 20
عمو خالد السواق جا رفعو معاي ..💔 و جري مشينا المستشفي ..
طلبته من دكتور عمر يشوف حالتو ..
بعد شويه طلع وطمني : م تخافي .. شوية رضوخ بس ..
لكن انتي بتعرفيهو من وين ؟؟
قلت ليهو : طوالي بشتري منو مناديل ورق .. اها صحي ولة لسع؟
قال لي : لسع .. رائيك شنو تجي افحص ليك م دآم كراعك براها جابتك ؟
قلت ليهو ما بيحتاج 😁😁
قال : انتي لا بتجي مقابلات .. ولا بتجي تتطمني علي حالتك .. بس زول وقاعد .. شغلك دا اسمو انتحار
و واصل : بعدين يا ام قلبآ مفتري .. تعرسي وما تعزميني !!!
ضحكته وقلت ليهو : معلييش .. بس كل حاجه حصلت سريع سريع ..
تلفوني ضرب عاينته لقيتو وليد .. طوالي عملتو صامت وجدعتو في غياهب الشنطه ..
استنييت مجاهد لمن بدآ يصحي قومته اتصلت لي امو لاني شلته رقمها .. طمنتها وقلت ليها مجاهد معاي 💙 عشان ما تقلق
مشيت ليهو سلمت عليهو ..
بعد لحظات من الصمت سألتو : منو العمل فيك كده !!! ؟
سكت سااي ..
تاني سألتو : الووو
قال لي وقعته ..
ضحكته مسسافه وقلت ليهو : لو الزول البقع وشو بكون كده ما كان في زول وشو سليم
سكت مسسافه وقام بخلعه من السرير : الزمن كم يا حنين !!
استغربته منو وقلت ليهو 7:34 مساء
قام وبدا يمعط في سير الدرب : انا اتأخرته ..
استغربته منو وقلت ليهو : لالا ماشي وين انت !!!
ما رد لي وبس شايفه دموعو بتنقط .. حضنتو علي طوالي وقلت ليهو : اختك جمبك .. احكي لي في شنو !!
وقام بدا يحكي لي المصيبه 💔💔😑😑
❤❤❤
في الشركه # حقت وليد الكانت # حقتنا .. وليد كان بتكلم بالتلفون : الحيوانه دي ما بترد ليشنو !" وليشنو ما رجعت البيت لي هسع !!
عمو خالد وراهو الزيت .. وبعد مسسافه وليد قال ليهو : خلاص انت امش بيتك انا بجيبها ..
❤❤❤
مجاهد : اختي صفاء الصغيرة عندها مشكله ف القلب .. ولازم يركبو ليها صمام 😑
في واحد اسمو ابوساطور 😑 عرض علي اني اشتغل معاو وهو حيدفع قروش عملية صفاء 💔
انا وافقته طوالي .. م كنت عارف الشغل شنو بس قلت مهما كان حأشتغلو عشان اختي صفاء 💔
قال لي في كيس عايذك توصلو لي .. حتمش حي ...........
حيقابلك واحد حتديهو الكيس فاهم ! ؟
قلت ليهو فيهو شنو الكيس ؟
غضب مني وقبقبني من قميصي وقال : م يخصك .. انت اعمل القلتو ليك ..
و ورآني شكل و صورة الزول الانا حأقااابلو ..
شلته معاي الكيس بعد ما هددني وقال لي احافظ عليهو 💔
شلتو في كرتونتي ومشيت بيهو البيت ..
لسوء الحظ امي الصباااح غيرت لي الكرتونة بي واحده اجدد .. ما عارف الحصل شنو بس الكيس م لقيتوو 😭😭😭💔
سألته امي قالت هي نقلت لي حاجاتي ف الكرتونة .. والما نافعين لمتهم مع الوساخه ودفقتهم في الكوشة ..
جريت الكوشه فتشتها ولقيت الكيس .. بس لقيتو مشروط وفي جواهو ملح كلو ادفق ..
قومته من طريقي مشيت الدكان اخدته ملح وكبيتو في كيس اسود وربطتو .. ومشيت اديتو للزول المفترض اقابلو .
انا طوالي وقت سمعته كلام مجاهد عرفته انو دي مخدرات 😱😱
سألتو كمية الملح الأدفق كان قدر كيف ؟
قال لي قدر الملح المعبآ دا بس كابنو في كيس من اكياس الربع وملفوف بي كيس اسود
و واصل : ابو ساطور رسل لي ولد ناداني في المحل حق البليستيشن حقو . و هناك ضربني 😭
وهددني لو م جبته ليهو الكيس الاداني ليهو .. حيقتل صفاء اختي بدل يعالجها 💔
وبعدين حيلحقني ليها 💔
عشان ملح عاوز يقتلني انا واختي ي حنين 😭😭😭😭
قلت ليهو : ولا حيقدر يقرب مننننك 😐☝
هي البلد ما فيها قانون !!
في اللحظة دي وليد جا داخل الغرفه .. واتفآجآ لمن شاف مجاهد .. طبعآ طوالي اتذكرو ..
قبل ما يفتح خشمو قلت ليها : اتفضل اقعد . لازم نتكلم ..
ومجاهد سرد ليهو القصه كلها واختتم حديثو : قال لي 8 34: لو جات وما استلم الكيس حيوديني في ستين داهيه ..
وبدآ يقوم من السرير وهو بقول : امي واخوآتي آمانة عندك ي اختي حنين .. لو حصلت لي حاجه
دموعي نزلو طوالي وعاينت لي وليد ..
ملامحو كانت قاسيه وعروقو ظاهريين من الغضب ..
قال ليهو ارجع سريرك ..
مجاهد عاين ليهو بخوف واستغراب .. لانو متذكر آخر موقف معاهو كان كيف ..
وليد : الغبي دا محلو حق البلستيشن وين ؟؟
مجاهد وصف ليهو المحل ..
قال لي : خليكي معاهو هسع بجي بسوقك ..
قلت ليهو حأمشي معاك 💔
قال : خليك جاهزه بس هسع بجي
وطلع ..
انا ومجاهد كنا قاعدين ع اعصابنا ..
قال لي امي هسي بتكون قلقانه علي 💔 شلته تلفوني وضربته ليها .. اتكلمت معاها اوول وقلت ليها انو بكرة عندنا تصوير وكده .. هو زاتو استغرب لانو م كان عندو علم ..
اتكلم مع امو وقال ليها تخلي بالها من نفسها والبنات .. وتقفل الباب وما تفتح لي زول ..
امو كانت قلقانه عليهو لكن وقت اتصل عليها وعرفت انو مع حنين اطمنت ..
❤❤❤
الساعه عملت 11:34 مساء
فتحت عيوني لقيت مجاهد نايييم .. و وليد ما جا ..
قلبي اكلني .. اتصلته عليهو بس رقمو خارج نطاق التقطيه ..
اتمشيت في المستشفي كدااا .. لاقاني دكتور عمر : ما مشيتي بيتك يا مرة !!
الراجل مسكين اكيد
ضحكته وقلت ليهو : هو زاتو الراجل جا براهو م تخاف .. بعد شويه شوفتو داخل من المدخل .. خليت دكتور عمر وجريت عليهو : اها عملته شنو 💔💔😐😐
قال لي : ياخ ديل شفع ساي .. م تخافي ما حيتعرضو لي مجاهد ولا لي عيلتو . انا حليت الموضوع بدون ما أجيب سيرة مجاهد .. هم هسع ف السجن
قلت ليهو . وانا فرحآنه : شكرآ ليييك بالجد ..
لاحظته ليهو كأنو بتألم . .. وقام . غمض عيونو مسسافه وبعدين وقع تحت رجولي
💔
❤❤❤
# وليد _ يحكي
نمش نشوف مقابلة وليد مع ابو ساطور ..
وليد وصل محل البلستيشن ودخل . كلهم كانو شفع .. اكبر واحد فيهم كن بالغ عمرو بكون عشرين سنه
سألهم : وينو ابو ساطور ؟؟
واحد من الشفع وقت شافو قال : اج ج ج ج جااا !! آآن دا ‏( عاين دا 🠾񘴣 غايتو كلام الشماسه دا ‏)
وشال الاسطوانه حقت المصارعين بقي يبحلق فيها
اجل يا ساده .. انه رومان ..☝😌
واحد رفع حاجبو بي أذدراء وقال : عايذ شنو حضرتك ؟؟
وليد : انت ابو ساطور ؟
رد ليهو : لا .. كجنكه ..😒
وليد : نادي لي اب ساطور ..
كجنكه عاين ليهو مسسسسافه وقام مشي .. بعد شويه جا واحد سمييين ومعضل .. يعني خطيييير كده بس باين عليهو صغير ..
قال لي وليد : اتفضل .. عايذ شنو !!! ؟
قال ليهو : سمعته انو انت بتبيع بدرة .. بلقي عندك هروين ؟؟
هنا ابو ساطور بدا يتلعثم .. قايل وليد واحد من المباحث :.. ب ب بدرة شنو ؟؟
قام وليد ضحك .. وقال ليهو : م تخاف عايذ اشتري انا 😇
وطلع ربطة حقت قروش زغلل بيها عين اب ساطور
طبعآ وليد عندو خبرة عن امور المجرمين ديل .. وقال ليهو كلمة الشفرة ..
طوالي ابو ساطور حضنو وقال ليهو : اوو حبيبنا .. عندي طلبك م تخاف بعزك ..
وعاين لي كنجكه طوالي مرق ..
بعد شويه كجنكه جا خاشي وشايل كيس في يدو وليد طوالي ادا الاوكي من تلفونو ..
كجنكه رمي الكيس وطلع جاري بعد سمع صوت عربية الشرطه ..
وابو ساطور زاتو عاوز يجري بس وليد استلمو .. اتصارع معاهو زيييين .. انتو عارفين انو صحتو كويسه وكده 😆😅😅
بعد ما ابو ساطور فتر .. قام طلع سكينه وقزاها ليهو في كيلوتو .. بس وليد قلبو حديد .. وما فكاهو لغاية الشرطه جات قبضتهم .. ولحقو كجنكه مسكوهو ..
وليد رجع المستشفي وجسمو كلو مخدر وما حاسي بي حاجه .. لغاية لاقه حنين و حصل الحصل 😣😣
💙💙💙
الساعه 4:34 صباحآ .. وليد فتح عيونو وهو بعاين في السقف ..
جيت جاريه عليو وانا دموعي عشرة عشرة :.. وليد 😭😭💔💔😭 انت كويس !!! حاسي بي شنو هسي !!
حاول يقوم بس ما قدر .. كانو مركبين ليهو كم جهاز ولافين ليهو نصو بي شاش .. صرة وشو صرة آلم . وهو بقول : انا عايز أطلع ..
قلت ليهو : لالالا ما حتقوم ..
أصر يقوم بس اصراري كان أقوي .. عنادي أكبر من عنادو بكتير .
في النهايه استسلم لي ونام 💔
قعدته اراغب فيهو وهو صاري وشو من الآلم . وشعرو غاطي عيونو . وتفاحة آدم تنزل وتطلع .. عاينت ليهو وانا خايفه من الفي بالي 💔
❤❤❤
الصباح .. الساعه كانت 6:34 صباحآ رجعت غرفة مجاهد .. طبعآ اشتغلته صفاء ومروة بس
اتصلت علي ناس بيتنا طمنتهم وقلت ليهم نحن في الشقه ..
.. لقيت مجاهد بلبس قال لي ماشي البيت 💔
طمنتو انو وليد حله الموضوع بدون ما يجيب اسمو وهسع ابو ساطور مسجون
مجاهد مشي طلة علي وليد وطلع ..
تاني رجعته لي وليد ورقدته في الكرسي .. كنت تعبانه شديد عشان كده غفيت
😴😴
صحيت علي صوت كركبه .. صحيت لقيت وليد قام وعلاقة الدرب وقعت صحتني .. قلت ليهو : انت ليشنو عنيد كدا !! استأصلو ليك كليتك اليمين انت م ملاحظ !!
قال لي : ملاحظ ..
ان شاء الله ما كلمتي امي بس ؟
قلت ليهو انا ما غبيه
قال لي : امممم احتمال ..
ياخ حتي وهو عيان بقصف جبهتي 😤😤
شال قميصو بصعوبه وبدآ يلبسو 😣😣
جيت ساعدتو ولبستو القميص .. زررته ليهو الزراير من تحت لي فوق ..
وقت وصلته آخر زرارة رفعته رآسي عاينت ليهو ..
كانت ملامحو م مفهومه .. وشو فيهو ابتسامه مخلوطه مع شوية آلم .. ومعاهم غضب وكره .. ما فهمتو نهائي ..
اوول مرة اشوف عيونو .. شعرو غاطي عينو اليمين قومته زحيتو من عينو ..
عيونو حلوآآآت ورموشهم كثييييف .. بس لونهم مختلف ..
الشمال بنيه .. واليمين سوداء ..
بس سواداها كانو شالو سواد الدنيا كلها وختوهو في عيونو .. ونهائي م بتقدر تفسر نظرتها
قلت ليهو : اوول مرة اشوف عيونك ..💔 حلوآت شديد .. ليشنو بتغطيهم بالنضارة دايمآ !!
غمض عيونو مسسسافه ورجع شعرو لي ورا وقعد في السرير ..
انا وااقفه بعاين ليهو .. رفع يدو ختاها في عينو ونزلها .. رفع لي راسو وفتح عينو وقال : عشآن كده بغطيهم ..
وقت عاينته لي اصبعو شوفته العدسه .. وعاينت لي عينو بدون م اشعر عيوني دمعو 😢😢😢
❣❣❣
# رشا _ تحكي
رشا طلعت السوق اخدت ليها تلفون وشريحه ..
.
وهي راجعه مرت بالمغابر .. دخلت ومشت بي خطوات وئيده ..
عاينت يمين وشمال ما شافت زول ..
طوالي بدت تحفر بسرعه بسرعه ..
طلعت ليها شنطه سوداء صغيرة كده . جوه كيس .
طلعتها من الكيس وقامت اتنفضت سرعه سرعه وطلعت ..
❤❤❤
آمنه في بيت طارق كانت شايله نينه .. طبعآ طلعت ليها عينها من البكاء .. البت 24 ساعه بتبكي
لغاية آمنه زهجت وقالت في نفسها : الرشا دي مستحمله الجوطه دي كيف !!".. ؟
وقت خلاص فاض بيها مشت دخلتها جوة الغرفه وقفلت الباب وجات ربطت راسها وخلت ألبت جوه تبكييييييي
..
سعاد سامعه صوت بكاء نينه بس طارق ماخد منهم موقف .. وسلام الله مافي بيناتهم ..
عشان كده اتحسبنت وسكتت ..
رهف جات من المدرسه ودقت الباب كدااا .. آمنه حبوبتها ما سمعتها لانها معليه صوت التلفزيون ..
وبي هناك نينه بكت بكت لمن سكتت م معروف الحصل ليها شنو ..
❤❤❤
رشا شايله شنطتها وماشه ف الشارع وهي بتتلفت ..
فجآه في حد غطي ليها وشها بي منديل فيهو مخدر ووقعت فاقده الوعي ..
❤❤❤
بي جاي سعاد فتحت الباب ولقت رهف قاعده متمحنه ..
: مالك يا هوفه ؟
رهف : حبوبه سعاد 😢 وينها حبوبتي ! ؟؟ من جبيل بدق الباب بس ماف زول فتح لي !!
سعاد مشت ودقت الباب بأعلي قوتها ..
ي دآب فلانه انتبهت وقامت فتحت الباب .. وقت شافت سعاد لووت ليها خشمها وجرت رهف دخلتها جوه وقفلت الباب ..
رهف وقت دخلت غرفتهم صررخت

بعد محاولات يائسه من د . عمر .. و قوة راس وليد .. آخيرآ رضخ وخلاهو يطلع من المستشفي ..
اداني معقمات وشاش وبي حكم اني دكتورة وكده .. اغير ليهو الجرح كل صباح .💔😐😐😐.
ركب ليهو جبيرة في يدو عشان ما يضغط ع الجرح ..
طلعنا من المستشفي وما حتصدقو السواق منو 😃😃
انا !!!!
سوقته العربيه حقت # وليد ..
لأول مرة اسوق براي 😍😍 ياخ ممتعه ..
قال لي وهو متآالم :.. الليله لو قبضونا ناس المرور حنتبهدل ..
ضحكته وقلت ليهو : م تخاف .. مدامتك حريفه 🤣🤣🤣
بعد الجمله الآخيرة دي حصلت لحظة صمممت فظييييعه ..
بعدها تلفونو دقه ورده بي هدوء : هلا علاء
علاء : والله عال العال متذكر اسمي .
قال ليهو : متذكرك ومتذكر اسم والدك كمان .. كيف عامل
علاء : بخيير .. وانت مالك طولته الغيبه كده ??
وليد : كلام كتيييييير .. وقام عاين لي وانا عملته نفسي مشغوله بالسواقه مع انو آضاني راخياها ..
تاني عاين بالشباك وقال ليهو : لمن نتلاقي بحكي ليك
علاء : اسمع .. عاوز مفتاحك حق الشقه الجديد
طوالي قال ليهو لالالا م بينفع .. انا فيها ..
علاء : جايب مزه ضاربه لو شفتها حتتصدم .. حنتقاسمها وعد .. بس المفتاح حلفتك ..
وليد : معاي مدامتي انا ومآشين الشقه
وقت قال العبارة دي طوالي حكيت فرامل وقلبي بدا يدق
عاين لي بي استغراب و واصل مكالمتو : ما بقدر يا علاء
علاء قعد يحلف فيهو بس وليد رفض رفض تام .. وقفل الخط علي كده ..
ما علقته نهائي طبعآ .. ما عارفه انطباعي كان شنو من المكالمه .. المهم سكته ..
قال لي بهدووء : ما حنمشي البيت .. حنمشي الشقه #. حقتي .. امي ما لازم تشوفني بالحاله دي .
قلت ليهو طيب ..
..
طول الطريق ماف زول بتكلم مع اخوهو ..
وهو بس كان بوصف لي ..
لغاية معالم المكان بدت توضح لي أكتر واكتر ..
وخلاااص بديت اتذكر المكان البقي سبب لمعآناتي الآن ..
وقفته العربيه وشوفته العمود الكنت قاعده تحتو قبل 10 شهور او اكتر ..
دموعي بدون م احس بدت تنزل ..
اتذكرت تعاملو معاي .. ولمن طلبته انو يساعدني بس رفض وطردني بطريقه غريبه ..
هو كمان لاحظ عشان كده حبه يغير جو .
وشغل اغاني ..
بتذكر كانت اغنية : شووق .
لي اسماعيل مبارك
ما عارفه عرفني كيف بريدها ...
طوالي بديت اغني معاهو
شووووق
قلب كبير .. عشق كتيير
ماله خير الشوووق
هواااأااء
احتاج له
اتنفسه
انا اعشقه هوااء
ما اقدر علي بعدك دقيقه .. ما اقدر انا ما اقدااار ..
خيالي انت وحقيقه
والحب لك يكبرر
طبعآ اندمجته بالغنيه لغاية قال لي لفي يمينك ☺
سكتته وخليت اسماعيل مبارك يواصل غنيتو .
قال لي وفآجأني : صوتك حلو ..
ابتسمت وقلت ليهو شكرآ .
ما علق وتاني لحظة الصمت جات .. بس كنا مستمتعين بصوت اسماعيل ..
وصلنا العمارة الفيها شقتو ..
نزلته معاهو وقال لي : انتي اخدي ليك امجاد و ارجعي البيت ..
قلت ليهو : ما حأرد عليك .. ويلا ادخل قدامي ..
استغرب مني بس دخل ..
طبعآ لو قعدته احكي ليكم من الليله لي بكرة ما حأقدر اوصف ليكم الوسخ والبهدله الفي الشقه ..
اوول من وقت دخلنا ريحة السجار والشيشه بسوو كدي 👋👋
وااي لكن موبالغه ياخ
وليد دا قرفان خلاص .. انا جني وجن الوساخه والقرف ..
ضحك ضحكه تلقائيه وقال : الشقه دي لي اسبوعين ما دخلتها ...
كان فيها علاء صحبي .. وقت جيت شوفتو بهدلها كده غيرته مفتاح الشقه طوالي .. انا ما ناقص وسخ
ضحكته لزوم م مصدقاك وكده وقلت ليهو : باين باين 😦😦
قال لي وهو بقعد في الأريكه : عشان كده المكان دا ما بناسبك ... ارجعي البيت ..
قلت ليهو ع اساس انت مهتم بي وكده ..
صرة وشو وم رده .. عرفته اني بديت احطم في الجسر البنيتو عشان كده صلحته كلامي وقلته بي حماس : عندك ديتول وآدوات نضافه 😃😃
قال مستغرب وهو بآشر علي المطبخ : هناك
مشيت المطبخ و وااي لو شفتوهو .. احيييي انا ..
طوالي طلعت برة وجريت ع الحمام الكان اوسخ .. استفرغته طوالي عآفاكم الله ..
جا وقف وهو بضحك : كلمتك المكان دا ما شبهك .
قلت ليهو : لالا انت متأكد انك بشر انت وعلاء ؟
رفع كتفو لزوم ما عارف انا زاتي وطلع ..
.. طلعته عبايتي .. كنت لابسه بنطلون جينز اسود وتونيكه بيضاء واصله للركبه بس يدينها سير ..🙈 ختيت طرحتي في اكتافي بس شعري اتفتح 🙈
بقيت زي مصعب بن عمير رضي الله عنه .. يا شعري يا كتفي
شعري كنت عامالاهو كعكه ..
في الآخير ضحيت بي شعري بس اكتافي لا ..
طبعآ الرسمه موبالغه ع يدي وكانت سوووده 🙈🙈😍
حاسه بيهو كان براغبني بالدس بس م اشتغلته بيهو ..
الشقه فيها غرفتين ومطبخ وحمام .. بديت بي واحده من الغرف .. نضفتها زييين عشان يرتاح فيها ..
بعد ساعه يمكن بقت واااو 😍
عندو اعواد بخور ند ولعتهم وجيت لقيتو نام ..💔 صحيتو بالراحه فتح عيونو وكان متآالم قلت ليهو :.. قوم ادخل جوه عشان الكنبه م مريحه .
م اتكلم بس قام وكان م قادر يمشي زاتو عشان كده سندتوو
❤❤❤
نضفته الغرفه التانيه وغيرته الفرش .... نضفته المطبخ وغسلته عدة التلاجه وشغلتها .. نضفته الحمام واستحميت .. كانت حالتي بالبلا .. بعد انتهيت من نضافة الشقه لقيت الساعه عامله 1:34 مساء ..
اتذكرته انو وليد ما أكل ولا شي من امسس ..
عشان كده طلعته مشيت السوق .. ومن هناك مشيت البيت ..
....
❤❤❤
وليد صحي من النوم مخلوع وهو سامع طرق ع الباب . فتشني في باقي الشقه ما لقاني ..
عشان كده قال اكيد دي انا الفي الباب .. بس كان غلطان ..
لانو جا فتح ولقاهو علاء ...
وليد قال ليهو وعلامات الألم باديه في وشو : انت بتسوي هنا شنو .. ودي منو المعاك دي !!
كان معاهو بت جميييله رابط ليها خشمها بي قطعه .. وكانت عيونها حمممممر من البكاء وبتعاين لي وليد وهي مترجياهو يساعدها 💔
علاء : دي رشا ..
❤❤❤
❤❤❤
مشيت البيت جبته لي كم غيار ولي وليد .. طمنته ماما مريم وامي وقلت ليهم ان شاء الله كل حاجه حتتحلا ..
وانا سايقه تلفوني ضرب .. لقيتو دا عمار : شوفتي كلمة ماسورة علييك بسيطه يا حنين .. كلمة ماسورة بسيطه
والله يا عمار انت ما عارف الحاصل لي شنو
عمار : اها مالك !! الحاصل شنو !!
قلت ليهو انا هسي سايقه بعدين بحكي ليك ..
قال لي : اوووو مبرووك السسواقه .. طيب نتكلمو بعديين .. يلا سلام ..
قفلته منو واتوجهته لي شقة وليد
❤❤❤
قال ليهو : رشا !!! ؟
رشا منو كمان ؟؟
علاء : رشا حببتي
انا بحبها يا وليد بس هي بتكرهني عشان كده خطفتها 😐💔💔😐😐
وليد : كيف انت تعمل كده يا علاء !!! انت جنيت " ، !! هسع اهلها يكو ...
علاء قاطعو : م تخاف م تخاف .. دي بت ليل بس انا رفضته انها تشتغل الشغل داك لأني عايذ ابني مستقبلي معاها .. شوفها جميله كيف ؟؟ ..
وقت قال كلامو دا رشا البكاء قطعها .. وغمضت عيونها قووي
وليد عاين ليها كويس .. صح هي جميله بكل معني الكلمه .. بس ما حسه بي اي رغبه اتجاها .. صح هو جنو نسوان وكده
بس الدرب دا خطاهو من زماااان ..
هو ما كان عايذ حنين تشوفها ..
قال ليهو : ما بقدر يا علاء .. شايف حالتي كيف وكمان مرتي معاي . عشان كده رجعها لي اهلها ياخ ..
علاء : طيب طيب انا بتصرف .. هاك الشنطه دي ختها معاك لغاية أجي اشيلا منك ..
وليد شال منو الشنطه وقفل الباب .. رشا وقت شافتو آداهو الشنطه قررب يغمي عليها وبدت تبكييي .. بس علاء شالها ونزل بيها تحت ..
ركبها العربيه ورا .. طبعآ القزاز مظلل ..
تصرخ وترفس ساااي .. طوالي وقف العربيه ورجع ليها ورا ربطها الحسود ..
في اللحظة دي عربية حنين جات مارة بيهم لغاية وقفت جمب العمارة ..
❤❤❤
علاء ضرب تلفون لي آمنه المغفله وقال ليها : سلام ي الغاليه ..
ردت ليهو بزهج : عايز شنو انت !!!
قال ليها : بالراحه يا ام نهي ..
رشا وقت سمعت الاسم كل حاجه وقعت ليها .. وعرفت انو آمنه هي الخططت لي دا كلو .
آمنه : انا م بقدر اتكلم معاك هسع لانو نحن في المستشفي ..
علاء : ما يكون طارق انتحر بس ..
رشا قلبها طار من محلو وقت سمعت كلام علاء ..
آمنه قالت ليهو : لالالا دي حفيدتي الصغيرة وقعت وضربت راسها .. هسع في العنايه المكثفه م معروف تعيش ولة تموت ..
علاء ضحك بخبث وقال : البت الطفله دي م سلمت منك ؟؟ المثل بقول قلل ناسك يرتاح راسك .. عقبال الكبيرة
رشا خلاص ماتت مية موته .. وهي بتقول في نفسها : بتي نينه عملو ليها شنو المجرمين دييل !!!
علاء : عايذ لي شقه ادبر بيها امووري .. لاني ما بقدر أأجر هسع انا موفلس
آمنه : هووي دا م اختصاصي !! وتاني حسسك عينك تضرب لي .. البت وبقت عندك تاني الصفقه انتهت بيناتنا
علاء ضحك مسسسسافه وقال : قولي الكلام دا لي طارق لمن يعرف عمايلك ..
آمنه : انت بتهددني يعني !!!
علاء : ..🙊Ooops القال منو انا بهددك ؟؟ انا بس بكلمك عاوز اعمل شنو ..
سكتت مسسسافه وقالت ليهو : طيب انا بتصرف وبديك خبر
❤❤❤
لقيت وليد نااايييييم ...
مشيت المطبخ شلته السكينه وقطعته الدجاجه ..
غسلتها وكبيتها في الحله .. وقطعته ليها فلفليه و بصله وفلفل اسود وشويه ملح
يعني بأختصار كده قطر قام ..
عبيت التلاجه خضار وفواكهه
خليت الحله تستوي ..
وجيت فتحت الفيس .. لقيت عمار وباقي الشله منزلين البوست بتاع المدرسه الخيريه .. وماشاء الله اللايكات عامله 1 ،5755
قلعته عيوني وصفرته ... طوالي عملته مشاركه للمنشور في صفتحي وفي كم قروب تانين .. وقفلت علي كده .
مشيت شوفته حلتي شلته بي معلقه عشان اضوق الملح قومته اتشيت .. سمعته ضحكه زول خبيثه عاينته لقيتو ولييد ❤
قال لي : باين عليك ست بيت ماهرة 😇
قلت ليهو : اصلآ انا كده 😌☝..
ضحك وم علق قام طلع ..
طبعآ قاعد يحيرني والله .. مرة طييييب ومرة الشر بي عينو .. قلت في نفسي يا رب ينصلح ..
.. خلطته عصير برتقال وكبيت ليهو الشوربة في زبدية .. و وديتها ليهو غرفتو ..
قال حيشرب براهو عشان كده طلعته برة الصاله وخليتو في الغرفه
فتحت الفيس وشهقته لمن شوفته منشوراتي الفي القروب .. يييييك .. موبالغه التفاعل فيها واصل 500 في كل منشور .. م اتوقعتو ينجح كدا
لقيت كم طلب صداقه م اشتغلته بيهم لانهم كتار شديد ..
صفحتي كانت بي اسمي طبعآ 😇😇
قريت الأشعارأت وكانت كلها إيجابيه . بس في اشعار سلبي من واحد بروفايلو اسسود اسمو هيسوكا .. كان بقول : مجموعة محتالييين وما أكتر
طوالي رديت ليهو : انت لو م عايذ تشارك ما تشارك م جبرناك .. بس ما تحكم ع الناس وانت م عارف الحاصل .. ابيت احذف التعليق حقو عشان م يقول انا جبانه ..
بعد شويه جاني اشعارين .. واحد اعجاب لي تعليقي منر هيسوكا والتاني انو هيسوكا يريد التواصل معك .. بالرغم من طلبات المراسله الكتيرة بس حبيت ارد ع هيسوكا بالذات .
قال لي : انا آسف اني نعتكم بالمحتالين
قلت ليه : حصل خير
وطلعته من الفيس ..
مشيت لي جوكر طوالي نزل تلفونو وم لقيتو آكل حاجه .. بس شرب من العصير
قال لي : انا م عايذ .. عايذ انوم بس شيلي الصينيه
انا كنت غضبانه من هيسوكا عشان كده م رديت .. كنت صارة وشي وطلعته ..
رقدته في الغرفه التاني عشان انوم سويه ..
فتحت الفيس تاني ولقيت التعليقات ماشه السماا
وفي كم رساله من هيسوكا ... فتحتهم واتخلعته بالشي القريتو ..
تفتكرو رسل لي شنو !!!!! ؟
# صلو _ عليه

لقيتو كاتب : انا حابي ادعم المشروع بتاعكم ...
طبعآ افتكرتو واحد من الشفع ديلك وحبه يدردقني..😂 عشان كده رسلته ليهو ايموجي ضاحك 😂😂😂😂
وطلعته من الفيس ..
❤❤❤
كمال : اسماعيل !!!
مريم قالت وهي بتتلعثم : ا ا اي اسماعيل ..
كمال قعد وخته يدينو ف راسو ... وقال : تبقي دي ورطه يا مريم .. نحن انتهينا !!!
مريم : غير كده وليد بفتش عن وداد .. ولو لقاها حتقول ليهو اي حاجه .. حتقول ليهو يا كمال !! وكده حأفقد عيالي الأتنين .. حأفقدهم بي سبب تهور حصل قبل اكتر من تلتين سنه !!! وقعدت تبكيييييي
كمال : مريم ...
اظن انو العيال لازم يعرفو الحصل شنو ..
عاينت ليهو وعيونها كلهم دموع وكانت بتهز راسها بمعني لالا م تقول ليهم
كمال : لالا ي مريم .. لازم يعرفو الحصل شنو .. وطلع خلاها بتولول ..
م معروف داسين شنو النفرين ديل
❤❤❤
بالليل وقفته لي وليد شوكة حوت .. وما خليتو الا بعد شرب الشوربة العملتها .. بعد ما كملها قال : بسسس علييك .. ملحها كتييير وم سمحه ..
قلت ليهو : املاها تاني ! ؟
قال لي : لالالأ بمزح معاك ✋😂😂
طبعآ كنت مبسسوطه شديد ..
غسلته عدة المطبخ وجيت قعدته في الصاله .. اتصلت ع عمار ونضمته معاهو ..
قال لي : طبعآ مفاجأة الموسم .. في واحد عرض انو يتكفل بي الأرض والبناء بتاع المدرسه .. وادانا اكتر من 1000 فدآن مساحه في منطقة .........
قلت ليهو : احلف 😱😱😱😱😱
قال لي ورب الأرض حصل ..
قعدته اصرخ واكورك لمن آضان عمار صنت ..
قلت ليهو دا منو كمان الديتول دا ؟؟
قال لي : ديتول ????
ضحكته وقلت ليهو دا مصطلح مي ..
رد لي انو دا واحد قال نعتبروهو فاعل خير
لكن يا عمار لو طلع بغشنا .. ؟؟
قال لي م تخافي .. اتكلم مع العميد وبكرة حيرسل المندوب بتاعو ..
قلت : ربنا يكتر من امثالو ..
قال : آميييين
و واصل :
لي بكرة جيبي الاولاد الجامعه حنصور ..
قلت ليهو اوكي .. ع الموعد ..
وبعد قفل مني قعدته ابكيييي .. فتحته الفيس ونشرته في العام : اشكر كل من ساهم بفكرة المدرسه الخيريه . واخص بالشكر السيد مجهول بمساهمته القيمه . جعلها الله في ميزآن حسناتكم
استلمته اووول اشعار من هيسوكا فيهو ايموجي مبتسم .. ورسل لي رساله فيها مساءك شهد .. م اشتغلته بيهو وطلعته من الفيس ..
دخلته غرفة وليد لقيتو شايل تلفونو وقعد يتبسم ..
وقت شافني قال لي م نومتي ؟؟
قلت ليهو : قدمت طلب وراجيه المعاينه 😇
😇
قال لي : اصلآ ماف زول بفوتك في اللئامه 🐽򠙁
وخته تلفونو في التربيزه وغمض عيونو
بعد شويه قال لي : قبل عشرة شهور .. لمن زليتك في الشارع وقلت ليك ارح معاي فوق .. كنت عايذك تبعدي مني .. م كنت عايذك تجي الشقه لانها كانت عبارة عن وكر دعارة ..
طبعآ اتفآجأته لمن سمعته الكلام دا وبس فتحته خشمي
واصل : لو كنت جبتك معاي ما كنتي حتطلعي سليمه .. وانا شوفتك بريئه و نقيه عشان كده
قلت ليهو وفي غصة في حلقي : طيب ليي ما ساعدتني و وصلتني بر الآمان !!!
رد لي بنبرة صوت ما فهمتها : بس انتي براك الطلعتي يا حنين
قلت ليهو طوالي : بعترف اني غلطته وطلعته .. بس اتذكر إني طلبته مساعدتك ...
ما رد لي وغمض عيونو وزحه وشو الاتجاه التاني
وحل السكوت في الغرفه م عدا صوت شهقآتي ..
م عارفه نومته متين بس صحيت مخلوعه علي صوت تآوه
لقيتو دا وليد .. شكلو بيحلم حلم كعب ..
جيت صحيتو بالراحه : وليد .. وليييد
صحي مخلوع وكان ببكي !!!!!!
اتخيلو جوكر يبكيي !!!!
وقت شافني اترمي في حضني وقعد يبكي تقول طفل صغير ...
قال لي والعبرة خانقاهو :. انا ما زول كعب .. بس الظروف جبرتني يا حنين .
فآجأتني كلماتو
بس واصل : عشته اصعب لحظات حياتي ..
اتعرضته للضرب بوحشيه
وفقدته عيني وانا ولد 14 سنه !!
قلته ليهو ودموعي بتنقط علي ضهرو : احكي لي منو العمل فيك كده !! احكي لي يا وليد ..
سكت مسسسافه وزحه مني .. كأنو انا العملته فيهو كده !!
قال لي : جيبي لي مويه ..
قومته طوالي مشيت المطبخ كبيتها ف كبايه ... وقت جيت لقيتو نام 💔
..
طول الليل م نومته .. وقعدته اربط الأحداث .. يا ربي ابوي السبب ؟؟؟
تاني ذاكرتي رجعت ورا .. لمن الرجال الضربوني رصاص قاعدين يقولو : كمال قال البت لازم تموت ..
طردته الافكار من راسي طوالي .. يسنحيل يكون دا ابوي 💔
❤❤❤
الساعه 10:34 مساء علاء كان سايق عربيتو وماش ع العنوان الادتو ليهو آمنه ..
بسس في عربيه وقفت قدامو ..
ونزلو نفرين استلموهو و وقعو فيهو ضرب ..
لغاية فقد الوعي .. طوالي استلمو رشا الكانت بتدفر وبتبكي وهي م فاهمه شي ..
دخلوها عربيتهم واتحركو ..
وخلو علاء مغمي عليهو في الأرض ..
❤❤❤
الصباح غيرته ليهو الجرح
كان بتآالم بس ما بين لي .. كآنو عاوز يثبت لي انو ماهو الأمس بكي لي في حضني داك ..
عايذ يبين انو اقوي من كده ..
لا هو فتح خشمو معاي ولا آنا ..
وانا بلف ليهو في الشاش وقعت نقطه دم في يدو ..
عاين لي ومسكني من وشي : انتي بتعرفي !!
واصل : حكاية رعافك دي شنو انتي ؟؟
م رديت .. مشيت الحمام غسلته وشي وطلعته ..
قلت ليهو : ماشه الجامعه انا .. في آكل في التلاجه .. م اوصيك لانك ماشاء الله كبير وعاقل ..
حبيت اتعامل معاهو بقسوة عشان اغطي تصرف امس ..
😇
طلعته سوقته العربيه  طبعآ اتجدعته الفترة دي 🠾񔴓🤓
طول الطريق بالي كان مششغول ..
مشيت جبته حليمه واخوها ومجاهد وكم شخص عشان التصوير وكده ..
واتوجهنا للجامعه ..
💙💙💙
وليد اتصل بيهو المدير التنفيذي بتاع الشركه .. وراهو الشغل ماشي كيف وكده ..
❤❤❤....
رشا فتحت عيونها بالراحه .. م كانت مربطته ولا حاجه ..
فجآه الباب اتفتح ..
ودخل راجل ستيني باين عليو علامات الوقآر ...
رشا : ا ا انت منو ؟ !! وعايذ شنو !!!
قال ليها بهدوء جراح دماغ بريطاني : انا عم اسماعيل يا بتي ..
رشا : م م م عرفتك !!
قال ليها ما تستعجلي .. لازم بعد دا نخت النقط ع الحروف ... وانتي الحتختي النقط دي يا رشا ..
❤❤❤
منذر كان معاهو صحبو فوتوغرافي اسمو علي بقولو ليهو : عليكو
بدو جلسات التصوير وكانو ماشين كويس خالص ..
اليوم كلو قضيناهو تصوير ... لغاية الساعه سته المساء ..
منذر وصل العيال بيوتهم وانا مشيت الشقه ..
لقيت جوكر لابس ومستني .. قال نرجعو البيت 💔
لميت الملابس و انتبهت لي انو في شنطة سوداء صغيرة كده في الكنبه ..
فتحتها عشان اشوف فيها شنو و ...
و ...
صرخته !!
وليد جا جاري من جوه وكان مرعوب .. لقاني واقفه وشايله ورق في يدي .. قلت ليهو : لقيت الورق دا ويين !!!
قال لي دي شنطة علاء صحبي
قلت ليهو علاء دا منو !! ولقي الشنطه دي ويين !!!
ااستغرب مني كتير وحكي لي بالحصل
قعدته في الأرض ومسكته راسي ... وقلته : البت المعاهو دي وداد يا وليد .. دي وداد اختك !!
وليد : انتي بتبرطمي بتقولي ف شنو !! دي واحده اسمها رشا .. وبت ليل كمان .. يستحيل تكون دي وداد
طوالي شلته التلفون وفتشته في الصور الحافظاها القديمه ... لغاية لقيت لي صورة مطششه لي وداد .. وريتو الصورة قال لي : ياخ دي م واضحه ..
وبقي يبحت في التلفون وكان برجف وعرقان .. ضرب لي علاء م رفع ..
وتاني ضرب كم مرة حتي رفع ليهو وكان صوتو تعبان : الوو
وليد : البت الجبيل كانت معاك وينها ي علاء !!
علاء : موش انت الرسلت زول يضربني ويخطفها !! بتسألني ليشنو !!
وليد : كيف ارسل زول يخطفها !! انت بتقول ف شنو !!
وين داسيها انت !!
علاء : اقسم برب الأرض ما عارف
وليد قال ليهو انت وين انا جاييك .
وراهو محلو وقفل الخط ..
ونحن في الطريق كان هو سايق بسرعه .. تلفونو ضرب .. رده قال ف شنو ي امي ؟؟
حكه فرامل انا لمن انضربته ف راسي ..
وقتيآ حسيت في صوت اهتزاز في راسي .. بس زي التلفون الهزاز .. والرؤيه اتشوشت عندي ..
انتبهته لي صوت وليد وهو بقول لي : انتي كويسه !! بس م يكون اتعوقتي !!
قلت ليهو لالا ف شنو ؟؟
قال لي وهو فرحآن : امي قالت وداد جات البيت !!!
❤❤❤
طول الطريق وليد كان بتكلم وبتكلم .. انا م فاهمه شي وحاسه بي
لفة راس .. لغاية قال لي وصلنا انزلي 😃
دخلنا جوه لقيناهم كولهم واقفين ومعاهم راجل كمان م عرفتو ..
بس وليد قال : عم اسماعيل !!!!
انا جريت حضنته وداد وقعدنا نبكيييي .. قعدته اقول ليها انتي كنتي وين !! وليشنو جريتي من البيت !!! و .. و .. و ..
قالت لي بحكي ليك بعدين وعاينت لي وليد 💔
عرفتو وعرفها طوالي ... لانو وداد هي زاتها رشا 💔
بعد بكاء ودموع وعتاب ... اسماعيل اتكلم :
حبيت اننا نجتمع عشان نخت النقط ع الحروف ..
عاين لي مريم وكمال و واصل : تحبيو تحكو ولة انا اتكلم ؟؟
مريم مشت قعدت وهي متوترة .. تهاني ساكته ساااي م قعد تدي اي أقوال ..
انا راسي لافي وبس لقيت لي اقرب كرسي قعدته فيهو
وداد : هربته من البيت بعد الحقايق المرة السمعتها من عمي كمال راجل امي .. الكان صاحب ابوي روح بالروح في نفس اللحظة .

وداد : احمد ادريس .. الزول الهربته معاهو هو الساعدني وسرق اوراق الملكيه من الخزنه ....
ما كانت بتربطني بيهو اي علاقه وانا متأكده انكم قلتو يمكن هربته عشان اعرسو وكده .
من وقت سلمني الشنطه اتفارقنا وتاني م عرفته عنو اي خبر
انا وقت سمعته التصريحات دي من وداد عرفته انو الزول الحاولته انقزو داك بكون احمد ادريس م غيرو
وداد مشت اتجاه امها الكانت مدنقرة راسها .. رفعت ليها راسها وقالت : سامحيني يا نبع الحنان 💔😐😐😐😐..شكيت فيك وانتي اطهر من كده ..
مريم وكمال اتفاجأو بي كلام وداد .. لانهم عارفين هي هربت عشان قايله انو هم خانو قسم السيد وكده ..
واصلت : اي بعتذر .. منك ومن عمو كمال ..
لأنو الليله ديك انا فسرته السمعتو غلط .. اي حاجه كانت مجرد سوء فهم
ما كنت فاهمه حاجه .. و وقت سمعته انكم زورتو الورق سرقته النسخ الأصليه وهربته بيها عشان احفظ حق اخووي ..💔
كمال : انا وامكم وابوكم كنا اولاد دفعه واحده ..
كنا زملان دراسه .. بس لسوء الحظ انو نحن الاتنين حبيناها ..
في اليوم الكنت عاوز اعترف لي مريم عن حبي قسم السيد سبقني ..
وعرض عليها الزواج .. و وقت هي وافقت انا صرفته نظر عن الموضوع 💔
عاين لي مريم الكانت بتبكي وهو بقول : كنت كل يوم بكتب ليها رسائل حب وبدون م تشعر بختهم ليها في نص الدفتر حقها ..
و وقت قسم السيد اعترف ليها هي طوالي قالت انو هو صاحب الرسائل ..
واتزوجو علي كده ..
وجابوك انت يا وليد بعد سنه من زواجهم 💙
طول الفترة دي اعتبرتك انت كأنك ولدي لانك ولد اغلي اتنين عندي 💔..
ومريم اعتبرتها كأختي وقفلت الموضوع ع كده .. انا وقسم السيد ومريم بنينا مصانع ريتا سوا . ولاننا كنا اوائل الدفعه في الكليه قدرنا نحقق نجاح باهر .
وشركتنا كبرت وارباحنا بقت طائله ...
💙💙💙
امو وابوهو كانو عايشين في السويد وهو قرر يستقر هنا ..
..
وانا اهلي متوفيين عشان كده رباني عمي اسمو جابر ..
كان عارف بي حكاية حبي لي مريم و في مرة جيت البيت وكنت سكرآآن .. مله لي راسي اني امش اعترف لي مريم انو انا الكنت برسل الرسايل ..
قسم السيد كان مافي لانو كان سافر السويد ..
الموهم مشيت ..
مريم استقبلتني عادي لاني دايمآ بجيهم حتي لو راجلها مافي ..
قالت لي وهي مبسوطه انها حامل وانو انا اوول زول عرف .. حتي قبل قسم السيد
انا صح كنت سكرآن بس كنت واعي وصرفته نظر عن موضوع اني أكلمها وكده ..
عرفتني ما طبيعي عشان كده قالت لي ادخل الحمام استحمه واغسل وشي ..
لكن وانا في الحمام قسم السيد جا وشك انو نحن ع علاقه وخناهو .
طلقها وطلع خلا لينا البيت 💔..
م كنا عارفين انو عندو قلب .. صحتو ادهورت وسافر مع اسماعيل محاميهو السويد عشان العمليه .. رفض انو يسمع لينا وبس مشي بي الحقيقه المرة عن صحبو ومرتو .. وللأسف مات وهو ما عارف الحقيقه
اهل مريم طردوها وقالو جابت ليهم العار بعد خانت راجلها ..
عشان كده عرستها لانو م عندها زول غيري
بس والله لي الآن ما لمستها بالرغم من انها حلالي
بس بشوف اني ي داب بخون صحبي بالطريقه دي ..
لغاية عرسته تهاني السكرتيرة حقتي .. وجبناك يا حنين ..
عشان ما اخلي مريم وبتها براها .. جبتهم هنا ولميتكم في بيت واحد ..
طبعآ حصلت لحظة صمت رهيبه .. انا م كنت عارفه موقفي حيكون كيف !!
وليد كان ساكت وماسك قبضة يدو وعروقو كلها طلعت
قطع الصمت كلام وداد : انا الفترة الغبتها دي اتعرفت ع عيله نستني الحصل كلو ..
كنت ملانه حقد من امي وعم كمال لاني قلته انو هم السبب في موت ابوي ... بس سبحان الله .. نفس الحصل لي امي حصل لي .. وعرفته انها برييئه من دا كلو ...
عم اسماعيل حكي لي حكاية الورق .. هو خلا عمو كمال يوقع علي ورق وهو ما عارف جواهو في شنو .. وبي طريقه رسميه المصانع بقت بس بي اسم وليد ..
عشان كده زور الورق وعمل النص ليهو . والتاني لي وليد لانو دا حقو الشرعي ..
وليد قال بغضب : اي اي فهمنا هو ما خاين واي حاجه .. طيب ليشنو رسل زول يقتلني !!!
هسع انا فقدته عيني اليمين بالسبب دا "" وكنت حأفقد حياتي لو ما عم اسماعيل انقذني !
كمال : اقسم بالله يا ولدي انا ما حاولته اقتلك .. انت كنت في سن مراهقه وكان سلوكك سئ .. ضربتك ضرب عادي وانت شردته من البيت ..
عمك جابر كان معانا في البيت وطلعنا انا وهو نفتشك ..
بس هو لقاك وضربك وم كان قاصد يقتلك ولاحاجه .. قال انت قاومتو وبدون قصد ضربك في عينك وهو فقد الوعي بعدها ..
قال لي نعتبروك موته وبس نقفل الموضوع .. وسبحان الله غلطاتنا ربنا رداها لينا وقتيآ في دنيتنا .. هو هسع اولادو رموهو في دآر العجزه وانا ...
عاين لي وسكت .. فهمته انو اصابتي بس كانت رد حساب لي ابوي ..
واصل كلامو ومشي ع وداد : يا بتي يوم انتي جريتي من البيت انا خوفته عليك يكون احمد غشاك ولة حاجه .. لانو الورق كان مهم لانو متعلق بي مصانع ريتا كلها ..
بس الناس الرسلتهم كمان اتصرفو من عندهم والغدر رمي حنين معاهم واتعرصت لي إصابه 😭😭😭
اسماعيل : اللخبطه الحصلت دي كلها كانت سوء فهم .. بس الحمد لله مافي خسائر .. وكل حاجه حترجع لي مكانها ..
وليد : حنين ..
كلنا استغربنا وقت ناداني .. و واصل : انا اسف .. اليوم القلت فيهو انتي م بكر كنت عاوز اوطي راس ابوك ما اكتر .. بس انتي واحده طيبه ما تستاهل الحصل معاها ..
وواصل : حأعمل إجراءات الطلاق .. عشان تشوفي حياتك وسامحيني عشان ظلمتك . لاني ما كنت فاهم حاجه ..
قلت في نفسيءودموعي عشرة عشرة : حيتخلي عني بي ببساطه كده !! ما عارف اني مستعده اعيش معاهو حتي لو كان إرهابي زاتو !!
ما عارف اني بحبو !!
في نفس اللحظة وليد كان عاصر ع قلبو لانو بحبها 💙 بس قال هي نهائي م حتوافق بيهو بعد دا ..
الأهانات والذل العرضهم ليها ما حتنساها بالساهل كده
عشان كده قرر انو يعفيها من التزام زواجها منو
💙💙💙
وليد مشي وقف قدام امو وعيونو كلها دموع
كانت بتهز راسها لزوم لا م تطلقها 💔
انا م حسيت بي روحي
رآسي لفه والدنييا ضلمممت فجآة .. صح عادي رآسي بلف بس انا الليله عميت عدييل .. لا وغير كده ..
وقعته في الأرض بدون حررركه جسمي اتشنج .. وسامعه صوت امي بتبكيي وبتاندي فيني بس الصوت بعييييييد
وبتذكر آخر صوت سمعتو كان صوت وليد .. صوت ملان خوف بناديني .. وتاني السمع وقف .. بقيت حاسه بي حركه يدين في خدودي ..
وحسيت في زول رفعني .. تاني ما حسيت بي حاجه ..
م معروف دا شنو الحصل .. يمكن غيبوبه ... ويمكن موت 😐
❣❣❣
# طارق _ يحكي
علاء مشي المستشفي ..
آمنه من وقت شافتو بدت ترجف .. وجاتو سريع سريع قبل زول يشوفو .
علاء : مالك شوفتي ملك الموت ؟
آمنه : مالك مضرب كده !" العمل فيك كده منو !
علاء : اممممم يعني عايزه تقنيعني انو دي ما انتي صح ??
آمنه : انت بتقول ف شنو !!!
علاء : اتغديتي بي قبل م اتعشي بيك .. فالحه لكن ..
وخلاها ومشي اتجاه ناس طارق ..
المسافه دي هي ساحت سووح ... علاء فته لي طارق اي حاجه طبعآ
من هناك طارق جا جاري علي آمنه وغضب الدنيا خلا عيونو زي ‏( اندرتيكر المصارع ... كتمت ‏) آمنه محل تخش ما عرفت ..
طارق : انا كنت عارف انك ورا المصايب البتحصل دي الله يجازيك !! بت بريئه تخربي سمعتها عشان القروش "!.
وهجم عليها بس علاء مسكو عشان ما يضربها .. نهي جات جاريه ومسكت امها وطارق شغال يشاكل : بي إهمالك بتي وقعت وضربت راسها وهسع ما بتجر غير نفسها . وخربتي بيني وبين رشا !. حرام عليكي دمرتينا الله يدمرك !! فكني اقتلا واشرب من دمها !!"
نهي جرت امها وطلعتها برة وعلاء طلع بي وراهم حفاظآ علي نفسو طبعآ
وطارق قعد في الارض وهو ببكي ..
وكان بقول : سامحيني يا رشا لأني ظلمتك .. سامحيني 💔
💔💔😐😐😐
الجزء 24
بعد مرور خمسه شهور
في واحده من الولايات .. وفي واحد من البيوت .. قناة سودانيه 24 ... جابت اعلان ..
ولد عمرو 10 سنه قاعد جمب باب مدرسه ومتمحن .. وبقول : زنبي شنو انطرد ¿¿ عشان ما كملته الرسوم ؟؟
وفي حته تانيه خمسه بنات ثانوي طالعين من باب الفصل والاستاذه بتبين
كانها بتطردهم بقولو بحزن : زنبنا شنو ننطرد من الأمتحان عشان ما دفعنا الرسوم !!
وطفل عمر 12 سنه راكب في واحده من بصات الوالي : خليت المدرسه واشتغلته كمساري لانو المديرة عيرتني وقالت مدرستي ما فاتحاها ‏( نذر ‏) عشان تقول لي ما عندي حق الرسوم ..
و ولد شايل صندوق مناديل وماش في الشارع وبقول : بشتغل عشانك يا صفاء وعشانك يا مروة عشان تقدرو تقرو ..
ومي بتظهر وفي وشها ابتسامه والفلجه تسوي كدي ..👋 بتقول : بي جنيه واحد انت حتساعد طالب يواصل امتحانو ..
عمار بجي وهو شايل كتاب : انت استاذ او خريج تربيه وم لقيت شغل ؟ عادي ممكن تقدم عمل خير وتشارك في تعليمهم .. رائيك شنو ؟
احمد بجي داخل : عندك قريبك او ولدك او حتي جارك طلع اولادو من المدرسه عشان ما قادر يكمل ليهم رسومهم الدراسيه خليهو بس يتواصل معانا ..
نمارق : ملابسك حقت السنه الفاتت البي حاله جيده وما محتاج ليها ممكن تجيبها ..
منذر : كتاب .. حقيبه .. جزمه م محتاجين ليهم وبحاله جيده ممكن تدعمونا بيه
نازك : يد بي يد .. حنبني المدرسه ..
مدرسه بناها الشعب .. وللشعب
عشان كل واحد عاوز يواصل تعليمو و ظروفو الماديه م سمحت ليهو يقدر يواصل تعليمو
تعال لينا بدون اي حاجه
حتلقي اللبس والأكل و المسكن
في رياض ومدارس الحنين الخيريه لمواصلة التعليم المتوقف ..
وكلهم وقفو سوا .. وقالو بصوت واحد : بنتمني من كل شخص شاهد الأعلان انو يدعو لي صاحبة الفكرة : حنين كمال الكتيابي انو تقوم بالسلامه وتصحي من غيبوبتها .. بنحبك يا حنين .
❤❤❤.
الشباب عملو شغل حلو كتير .. ساندوني بي دعواتهم الصادقه و وقفتهم معاي ما بنساها ..
خمسه شهور وانا في نفس السرير غايبه عن الوعي ..
...
دخلته المستشفي من اليوم داك .. تتذكرو ضربة العربيه الأنضربتها وقت كنت مع وليد ؟؟ بس بي سببها الرصاصه اتحركت 1 سنتمر كامل ..
وحصلت لي اضطرابات في الدماغ ..
❤❤❤
امي وخالتي مريم مسكوهم ادارة المدرسه ..
ماما مريم المديرة وامي وكيلتها ..
هي لسع ببنو فيها وخلاص قربت تنتهي ..
اتسجل عندهم حوالي 1 ،587 طالب وطالبه في فترة خمسه شهور ..
من كافة انحاء السودان ..
حيبنو جمبها طوالي سكن داخلي للطلاب المن برة الولايه .
مدارس الحنين انتشرت لدرجة وصلت برة السودان ..
وي سلام .. مصر وليبيا والسعوديه كمان انشاءو مدارس خيريه .. واحلا حاجه سموها الحنين ❤
ياخ عزوني عزه !!
عمار كان بتكلم بالتلفون وهو تحت الشجرة .. كان بي الله ويامين ماسك نفسو ..
بعد قفل المكالمه قعد ينطط ويصرخ ..
هم قايلين انا صحيت وكده بس كان خبر تاني ..
عمار : البنك البنتعامل معاهو استلم مساعدات من ولايات الشرق التلاته : بورتسودان وكسلا والقضارف بس التلاته ديل مساعداتهم بتقدر بحوالي مليار .16.
منذر : 16 مليار قصدك . قال كده وعيونو مقلعهن كبااار
مي دي قربت تنصدم .. واحمد شغال : yes! yes !
نمارق ونازك شغالات : الحمدلله .. الحمدلله ..
عمار قال : يا رب حنين تصحي عشان تشاركنا الفرحه ..
كلهم قالو : آميييين يا رب
❤❤❤
وليد كان نااايم في الكرسي الجمبي .. جات امو صحتو بالراحه : قوم يا ولدي امشي البيت ارتاح شويه انا بقعد معاها
وليد : ما بقدر ي امي خليني معاها 💔😐💔
طبعآ سكن معاي من الزمن داك .. اغلب زمنو بكون ف المستشفي .. وم بطلع الا للصلاة
كن شوفتوهو :😍 شعرو طال أكتر ودقنو ذاد ..
وسيم في محلو م اتغير نهائي ..
قال ودموعو عشرة عشرة : انا السبب .. لو م خليتها اليوم داك رجعت براها ما كان اتعرضت لي دا كلوو
لا وفوق دا انا بهدلتها وذليتها !!
مريم : ما تقول كده ي وليد دا قدر ربنا كاتبو .. وامتحان من الله نحن لازم نرضي بيهو 😐💔
وليد : ونعم بالله ..
وعاين لي وقال : تصدقي انا حبيتها من متين ؟؟
مريم ضحكت وقالت من متين؟
قال : اووول مرة وقت شوفتها والولد شاغلها .. قامت صرت لي وشها وقت عاينت ليها .. صرتها بتبقيها سمحه ياخ
بس انا الزمن داك كان عندي هدف ف راسي وم كنت بفكر احب ولا اتزوج .. وبي امور الاجرام حقتي خوفته تتبهدل معاي ساي ..
لكن شوفي القدر خلاني الاقيها وكمان اتزوجها 💔 سبحان الله !
مريم : فعلآ سبحان الله .. يلا ارح معاي نتوضا عشان نصلي .. انا بسبقك انت الحقني
قال ليها حاضر ..
بعد طلعت عاين لي مسسسسافه ..
وجا باسني قليل الأدب ..🙈 حيوان خلااث ..
بعديها قال بحبك انا واشتقته ليك ... وطلع وخلاني ادوب وانا في غيبوبتي ..
بس احلي حاجه اني حركته مصبعي ‏( اصبع بحب اقول ليهو مصبع (🐸 لكن ماف زوول لاحظ
تلاته شهور اضافيات وما زلت في غيبوبتي ..
خلاص عايذين يعملو افتتاح المدرسه الخيريه ... بنو جزو كبيير منها .. تلاته طوابق عندهم 30 فصل مجهزات وما ناقصهم اي حاجه ..
جونا 20 معلم طوعيآ 7.. معلمين خبرات و 13 خريجين تربيه ي داب ..
وماشاء الله يومي المساعدات بتجينا ... وحسابنا في البنك يييييييييك ...
دولارات ما تديك الدرب .. وكميه كبيرة من المغتربين ساهمو ..
💙💙💙
مي : شباب شباب شوفتو المنشورات حقت الفيس دي !!!
منذر : ياتو منشورات ؟؟
مي : منشورات القروبات كلها بتتكلم عن المدرسه وحنين .. ولقيت كم صورة لي حنين فيها ادعموها بالدعاء عشان تفتح المدرسه الأحد الجاي ..
منذر : وااو .. انتي شوفي اللايكات 🐸🐸 محصله الفين وكسر والمنشور ليهو ساعه ..
عمار : ان شاء الله حنين تقوم لينا بالسلامه ..
قبل الافتتاح بيوم :
وداد كانت بتتسرح جمب التسريحه ..
طارق : انتي لسسسع يا وداد !!! ياخ حرام عليك اتأخرنا .. !!
وداد : لحظة بس اتمكيج ..
طارق : انتي عثل بدون مكياج يلاكي أطلعي ياخ ..
وقت طلعت طارق لمن صفففر .. كانت لابسه توب اخدر غامق مطرز بي ورد برتقالي ..
وكارينا سودا واسكريت اسود .. والرسم يسوي كدي..👋 دي اوول طلعه ليهم بعد العرس ..
عرسهم كان قبل شهر .. كانو مؤجلنو عشاني وكده .. بس للأسف انا نومتي طالت ..
مشو بيتنا الكبير هناك كان عازمنهم عشاء ❤
امي وماما مريم .. ابوي حبيب قلبي و وداد وطارق واولادهم .. وجات خالتي سعاد وراجلها .. وشلتي كولهم واهلهم ..
كانت عزومه كبيرة ..
عملوها لانو تاني يوم افتتاح المدرسه ..
و كمان عملو عشاء خيري في كوكتيلات فيها صورتي ..💔
وقسمو علي كل الفقراء والمساكين 💔
والله ي جماعه كمية الدعاء الاتحصلت عليها ما بتحصي ولا تعد .. الحمد علي كل حال ..
❤❤❤
يوم الأحتفال الكل كانو مشغولين بعمل الترتيبات ..
وتجهيز الضيافه وكده . كان حيتعمل العصر .
العميد انشغل بأستقبال عدد من الوفود من برة السودان ساهمو في بناء المدرسه .. ما عدا الزول الاتبرع بالأرض و معدات البناء .. وفضل انو يحجبو اسمو وبس اتعاملنا مع المندوب الرسلو ..
يوم كان موبالغه .. م معروف حأحضرو ولة لا ..
وليد بات معاي وم حضر العشاء العملوهو في البيت تاني يوم زاتو كان معاي وكان ماسك يدي ما خلاها نهائي ..
تلفونو ضرب من الصباح وكانت دي ميوشتي : الو وليد
وليد : اهليين مي .. بديتو ؟؟
مي : لالا .. بنجهز ساي لي العصر حنبدآ .. غايتو اتفقنا انو انت التقطع الشريط .. عشان كده يا ريت تجينا بدري نحن منتظرنك ..
وليد : لالالالا .. المفروض حنين التقطعو .. وبما انها مافي .. شوفي امها ولة ابوها انا ما بقدر
مي : اسمع .. حتقطعو انت يعني انت والكلام منتهي .. يلا سريع نحن راجنك .. اوعه تموسرنا ..
قفلت منو الخط .. سرح مسسافه ع ملامحي البدت تتآكل من المرض ... ضغط ع أيدي قووي وخته راسو في يدي ..
وقال : بحبك ورب الأرض يا حنين .. بحبك انااا ..
💙💙💙
عيلتي كولها كانت هناك ..
م عارفه مالهم عويرين كده يبكو سااي بالذات مي .. البت قعدت تعزي عديييل 😐😐😐
ونمارق ونازك كمان ما قصرو ..
منذر زاتو بكا .. باقي ولد رهيف خلاث ..
احمد هو بكي لكن قشه دموعو . بس واضح انو بكا لانو بجرجر في مخاطيطو ساي ..
اما حبيب قلبي عمار .. اريتو عمار السرور .. انا غايتو كن قومته من غيبوبتي بالسلامه حاجزاهو لي بتي ..
عمار ماشاء الله كان ثابت ... ونهائي ما اهتزه .. مع انو أكتر زول قلبو واجعو علي .. بس بقدر يتحكم في نفسو ..
❤❤❤
هوي م وريتكم .. يوم العملنا التصوير حق الفلم اخدنا سيلفي ..
يلا عليكو قام طلع لينا الصورة وعملوها ملصق كبيييير علقوهو في الباب ..
الناس الحضرو الاحتفال كتار لكن م شديد ..
واحلي شي انو معظمهم من الشعب ..
الصورة كانت مي ونازك ونمارق ضاحكين .. ومنذر عامل حركه الاصبع ديك .. بمعني اوكي .. عمارواحمد واقفين بهدوء .. وباقي الممثلين : البنات وحليمه و والولد الكمساري ومجاهد .. وانا كان حسيب خاتي يدو في كتفي ومبين انو خانقني ... صورة سمحه ياخ ..
والكل علق فيها
البت الحنكوشه الاسمها حلا ديك تتذكروها ؟؟ !
اي اي بس ياها زاتها القدمت البرنامج الصغير العاملنو ..
اوول زول ركب المنصه مجاهد ❤ .. حكي ليهم عن كيف انا لاقيتو .. وكيف لقطته معاهو حاجاتو الأدفقت .. وحكي ليهم كيف ساعدناهو انا و وليد من مشكله ابو ساطور وكجنكه ..
طبعآ مي ماتت من الضحك من اسم كجنكه 💔😂😂😂😂..
تاني حسيب وحليمه جو اتكلمو ..
و ..
وناس كتار ..
وبين دموع وفرح حلا اعلنت انو وقت الافتتاح خلاص جا ..
العميد جا وقف .. وباقي الشله . ومعاهم كم نفر كده ما عرفتهم .
بس حضرة جناب زوجي المحترم ما جا ...
تفتكرو حيجي ؟؟
انا زاتي م عارفه م تسألوني .
عشان كده حنعرف في # الأخيرة من حنين
ما تنسو الصلاه ع النبي

